
Consfătuirea oamenilor de teatru 


Sub auspiciile Ministerului Învățămîntului și Culturii s-au ținut în zilele de 
1 şi 2 iulie a.c. lucrările consfătuirii anuale a oamenilor de teatru. 

Tovarăşul Mircea Avram, directorul teatrelor, a prezentat raportul avind ca 
temă : lupta pentru realizarea unui repertoriu combativ, pătruns de spirit de partid 
şi pus în slujba educării comuniste a oamenilor muncii din țara noastră, 

Raportul a fost urmat de discuţii la care au luat parte directori de teatru, 
dramaturgi, critici teatrali, regizori, actori, activişti ai secţiilor culturale ale sfatu- 
rilor populare. În încheiere, tovarășa Constanța Crăciun, adjunct al ministrului 
Culturii, într-o amplă expunere, a tras concluziile ce se degajă din lucrările consfă- 
tuirii şi a subliniat sarcinile ce revin oamenilor de teatru pentru o mai bună orien- 
tare a activității lor şi a mişcării noastre teatrale. 

Artistul poporului, Costache Antoniu, a dat apoi citire textului telegramei 
adresată Comitetului Central al Partidului Muncitoresc Romiîn, telegramă prin care 
participanții la consfătuire îşi iau angajamentul să lupte pentru fermitate ideologică 
in activitatea lor. . 

„Sîntem hotărîfi — se spune, printre altele, în telegramă — ca prin piesele și 
spectacolele noastre să facem din scenele teatrelor tribune de la înălțimea cărora 
să răsune ideile mărețe ale socialismului, să răsune chemarea înflăcărată a 
Partidului, pentru făurirea unei vieți noi în patria noastră, pentru asigurarea păcii 
în întreaga lume“. 

Publicăm mai jos textul prescurtat al raportului ținut de tovarășul Mircea 
Avram, urmînd ca în numărul viitor să facem loc comentariilor cuvenite în jurul 
dezbaterilor ce au avut loc. 


A intrat în tradiţia activității noastre — a spus vorbitorul — analiza periodică, 
la un anumit interval de timp, a muncii depuse de colectivele teatrale din întreaga 
țară. Acest eveniment coincide, anul acesta, cu încheierea stagiunii teatrale. Prilejul 
pe care-l oferă asemenea întilniri cu cadrele de conducere şi factorii răspunzători 
din instituţiile artistice de spectacole este folosit de Direcţia Teatrelor din Ministerul 
Învățămîntului şi Culturii pentru a face bilanţul unei etape de muncă şi a pune 
în discuţie problemele cele mai importante, a sintetiza învăţămintele şi a trasa sar- 
cinile de viitor în mişcarea noastră teatrală. 

e la ultima noastră întîlnire s-au petrecut multe fapte în viaţa teatrelor 
noastre şi interesante sînt rezultatele obţinute. 

După ce a făcut un larg tur de orizont în jurul condițiilor politice internațio- 
nale și interne, în care au loc dezbaterile acestei consfătuiri, şi după ce a înfățișat 
multiplele aspecte luminoase ale eforturilor oamenilor muncii pentru construirea 
socialismului în țara noastră, vorbitorul a subliniat primejdia pe care o reprezintă în 
munca ideologică şi artistică atitudinile liberaliste, împăciuitoriste faţă de ideologia 
burgheză şi față de purtătorii ei în cîmpul artei, precum şi necesitatea de a lupta 
cu fermitate partinică pentru puritatea ideologiei marxist-leniniste în artă. 

Vorbitorul a formulat apoi obiectul consfătuirii oamenilor de teatru : . 

În consfătuirea noastră de astăzi vă propunem să analizăm aspectul cel mai 
important al muncii noastre: lupta pentru realizarea unui repertoriu combativ, 

poan de spirit de partid, care să slujească educării comuniste a maselor largi 
e spectatori. 

Ca şi în celelalte sectoare de activitate şi în teatru etapa de muncă, care se 
încheie zilele acestea, a înregistrat un şir de succese. Stagiunea 1957/1958 a fost 
marcată de citeva evenimente deosebite, care au prilejuit teatrelor noastre concen- 
trarea eforturilor lor creatoare. Pentru prima dată în istoria mişcării noastre 
artistice, toate teatrele din țară au deschis stagiunea — în mod festiv — cu piese 
originale, romîneşti. Aceasta reprezintă un rezultat pozitiv în ceea ce priveşte acor- 
darea locului cuvenit dramaturgiei autohtone şi în acelaşi timp cultivarea unei 
tradiţii pozitive a teatrului romiînesc. La deschiderea stagiunii s-au prezentat 56 
de premiere romîneșşti, dintre care 17 cu piese noi ale autorilor noştri contemporani. 

Un al doilea eveniment important în desfăşurarea stagiunii l-a constituit pre- 
zentarea pieselor sovietice, montate de teatrele noastre în cinstea celei de-a 40-a 
aniversări a Marii Revoluții Socialiste din Octombrie. În această privință succese 
importante au fost repurtate de colectivele teatrelor care au montat 39 de premiere 
(reprezentate prin 28 de titluri) cu piese din literatura dramatică sovietică. Astfel, 
pa i cita, spre mîndria colectivelor respective, spectacolele : Uraganul la Teatrul 

unicipal şi Naţional laşi, Baia la Teatrul Muncitoresc C.F.R. şi Naţional Cluj, 
Hotel Astoria la Teatrul „C. Nottara“, Caleaşca de aur la Teatrul Naţional Bucu- 
reşti, Tragedia optimistă la Teatrul Naţional Craiova, Ploşnița la Teatrul de Stat 
din Timişoara, Liceenii la Teatrul de Stat din Oraşul Stalin şi altele. 

În cinstea aniversării a 10 ani de la proclamarea Republicii Populare Romiîne, 
Ministerul Învățămîntului şi Culturii a organizat Luna Culturii. În cadrul Lunii 
Culturii un rol însemnat a fost rezervat teatrelor. Acestea au răspuns cu însufleţire 
la chemare şi s-au pregătit pentru a participa cu cele mai bune spectacole ale 
lor, şi mai ales cu noi lucrări din dramaturgia originală. Din acest punct de vedere, 
manifestările prilejuite de acest eveniment au contribuit la sporirea numărului de 

iese autohtone în repertoriul general. Aici pot fi citate piese ca: Arborele genea- 
ogic, Cinstea noastră cea de toate zilele, Zburați pescărușilor, Ultimul tren, Eca- 
terina Teodoroiu, Zile de februarie, Generaţia din pustiu, care, cu toate lipsurile pe 
care le mai au, sînt lucrări bune ce vor rămîne în repertoriul teatrelor noastre. 

Dacă ţinem seama că din numărul total al spectacolelor 2.058 repre- 
zentaţii au fost date cu piese de autori contemporani, putem aprecia aceasta 
ca un rezultat pozitiv al muncii teatrelor noastre în ceea ce priveşte spriji- 
nirea şi promovarea dramaturgiei autohtone. Trebuie evidenţiate în această privinţă : 
Teatrul Naţional din București, care a jucat în 8 luni 364 de spectacole cu piese 
romîneșşti (pe două scene), Teatrul Armatei, care a realizat 310 spectacole (pe două 
scene), Teatrul de Stat din Ploeşti, 248 de spectacole, Teatrul Tineretului, care a 
realizat 206 spectacole, Teatrul de Stať din Brăila, 156 de spectacole, Teatrul de 
Fie deea Oraşul Stalin, 148 de spectacole, Teatrul de Stat din Sibiu, 127 de spec- 
tacole etc. 

Considerăm că această politică de programare a lucrărilor autohtone trebuie 
dezvoltată şi mai mult în viitor pentru a asigura în configurația repertoriului curent, 
prioritatea pieselor originale. 

În linii mari se poate afirma că datorită prezentării variate a repertoriului și 
a unor spectacole cu un nivel artistic mai ridicat a crescut şi afluența spectatorilor. 

Socotim că aceste rezultate pot fi considerate ca rodul muncii şi al eforturilor 
conjugate ale colectivelor de artişti, tehnicieni şi lucrători administrativi din tea- 
trele noastre, sub îndrumarea conducerilor instituţiilor şi a organelor de control şi 
orientare, atit ale celor locale cît şi ale celor centrale. Fără a exagera, trebuie să 
privim cu simț de răspundere aceste realizări obținute în munca noastră și consi- 
derîndu-le ca o datorie împlinită, prin consolidarea lor să putem păși înainte cu 
încredere, în viitorul teatrului nostru. 


În afara aspectelor pozitive şi a rezultatelor bune pe care le-am obținut, ne 
interesează în mod deosebit scoaterea la iveală a lipsurilor principale care s-au 
manifestat în perioada de activitate pe care o avem de cercetat, să vedem în ce 
măsură noi, cei care răspundem de activitatea instituţiilor teatrale, ne-am făcut 
datoria și în ce măsură stagiunea teatrală 1957/58 a răspuns cerințelor pe care 
poporul le are față de scena pe care doreşte să-și vadă întruchipate în imagini 
artistice cele mai arzătoare probleme ale vieții sale. 

„Aceasta e chestiunea centrală pe care o punem în discuţie astăzi pentru a 
analiza împreună lipsurile ce s-au făcut simţite în lupta ce trebuie dusă pentru 

as:gurarea unui repertoriu militant, bogat în idei, care să 
slujească poporului muncitor din patria noastră în opera 
măreaţă de constrmire a socialismului. 

Un asemenea repertoriu a fost alcătuit în principiu de către teatre, 
cărora în anul care s-a scurs, li s-a lăsat o largă iniţiativă în acest domeniu. Reper- 
toriul stagiunii 1957/58, aşa cum a fost stabilit iniţial, lăsa să se întrevadă perspec- 
tiva îmbucurătoare a unor spectacole bine orientate din punct de vedere ideologic, 
care să răspundă în bună măsură cerințelor actualității 

După cum se ştie, un loc important în repertoriu îl ocupă dramaturgia origi- 
nală. Din acest punct de vedere, parcurgind repertoriul realizat, putem constata 
că dramaturgia originală a ocupat cantitativ locul care i se cuvine în pro- 
gramarea teatrelor. Dar nu numai acest aspect interesează atunci cînd vorbim despre 
promovarea dramaturgiei originale, ci în primul rînd important este ce fel de 
piese originale sînt promovate, care sînt ideile pe care 
aceste piese le vehiculează şi care e munca colectivelor 
teatrale cu autorii dramatici pentru a putea aduce la lu- 
mina rampei piesele de care avem nevoie. 

Ce au făcut conducerile teatrelor, secretariatele literare şi consiliile artistice 
pentru ca pe scenele noastre să apară în această stagiune piese originale inspirate 
din viața și lupta de azi a poporului nostru — piese cu un bogat conținut de idei 
şi de o înaltă ţinută artistică, ai căror eroi să fie oamenii zilelor noastre, făuritorii 
atîtor fapte măreţe ? 


În raport s-a arătat în continuare că, de fapt, dramaturgii nu s-au 
preocupat și nu au fost stimulați îndeajuns să scrie acele piese care să oglindească 
marile transformări petrecute în conștiința oamenilor, piesele pe temele majore ale 
epocii noastre. 

În această privinţă, încă de la consfătuirea de anul trecut s-a pus accentul 
pe promovarea unei dramaturgii originale cu o tematică majoră, dar unii directori 
de teatru, secretari literari şi consilii artistice au făcut loc în schimb unor piese 
ca Microbii, sau Seara răspunsurilor, în timp ce un teatru ca cel Maghiar din Cluj 
n-a promovat decît o piesă originală. 

Dacă în stagiunea trecută am mai avut lipsuri serioase în ceea ce privește pre- 
zentarea pe scenă a temelor majore din realitatea noastră, trebuie să spunem că 
lipsuri şi mai grave s-au manifestat în ce privește conţinutul ideologic al unor 
piese originale jucate pe scenele noastre. Plecînd de la o poziţie justă în fond, de 
sprijinire, stimulare şi promovare a dramaturgiei originale, au pătruns pe scenele 
teatrelor noastre, atît în Bucureşti cît şi în provincie, lucrări de un nivel artistic 
scăzut, unele din ele avînd greşeli ideologice serioase. 

Astfel, din lipsă de fermitate şi vigilență ideologică, atît a teatrului cît şi a 
noastră a factorilor de îndrumare, a putut pătrunde pe scena Teatrului Municipal 
piesa Ce fel de om eşti tu? de Ana Novac, o lucrare pătrunsă de spirit negativist, 
scrisă de pe poziţii ideologice greşite. În piesă se prezintă denaturat realităţile 
vieţii noastre noi, exagerîndu-se lipsurile ce desigur mai există în procesul dezvol- 
tării noastre spre socialism, în aşa fel încît se neagă realizările însemnate ale re- 

imului nostru. În această piesă sînt prezentaţi „membri de partid“, cum îi intitu- 
ează autoarea, dar care în fond nu sînt şi nici nu pot avea această calitate, deoarece 
asemenea figuri nu au nimic comun cu trăsăturile caracteristice ale oamenilor de 
tip nou, ale comuniştilor. Datorită poziţiilor mic-burgheze de pe care e scrisă, rela- 
tiile dintre personajele piesei capătă un aspect morbid, anormal, iar rezolvarea con- 
flictului se face în afara realităților noastre. 

După ce a făcut o analiză amănunțită a acestei piese, arătind care anume sînt 
ideile greşite şi în ce constă caracterul ei dăunător, raportul a arătat 
că Teatrul Municipal — care s-a dovedit unul din teatrele cu cea mai rodnică 
activitate în domeniul promovării dramaturgiei originale — a putut prezenta pe 
scena sa o lucrare cu astfel de grave greşeli de conținut, datorită lipsei de fermitate 
ideologică, de combativitate față de greșelile piesei, datorită atitudinii de împăciui- 
torism față de manifestările ideologiei străine. Din aceleaşi cauze, arată în conti- 
nuare raportul, a fost posibilă aducerea pe scenele teatrelor noastre şi a altor 
piese care prezentau într-un grad mai mare sau mai mic deficiențe ideologice simi- 
lare (Visul nopţilor noastre la Teatrul Naţional din Bucureşti, Umbra baroanei la 
Teatrul Armatei ş. a.). 

Mai există şi un alt aspect al problemei dramaturgiei originale. E vorba de 
exigența față de forma artistică în care au fost prezentate unele piese la' unele 

teatre. Ne referim la lucrări de factura Casei liniștite şi Prăbuşirea (Teatrul Arma- 
tei), Conştiința furată (Teatrul Naţional din Cluj), Colivia cu sticleți (Teatrul de 
Stat din Petroşani) şi altele. Nu vorbim aci despre conţinutul acestor lucrări care 
au „bune intenţii“ în ceea ce priveşte tratarea unor teme de actualitate, deşi ele nu 
reuşesc să cuprindă cele mai semnificative şi mai importante probleme ale zilelor 
noastre ; ci despre forma artistică nedesăvîrşită pe care teatrele au accepiat-o şi au 
prezentat-o în pare: Lucrul acesta a avut repercusiuni serioase asupra calităţii 
reprezentaţiilor. De aceste fapte se fac răspunzători în primul rînd secretarii literari 
şi, în al doilea rînd, regizorii artistici ai spectacolelor respective. Trebuie să sporim 
pretenţiile noastre faţă de autorii dramatici, determinîndu-i să dea pentru reprezen- 
tare forme finisate ale textului. Trebuie luată, din partea directorilor de teatre, o 
atitudine fermă în privinţa acceptării textelor dramatice. Nu trebuie permisă intra- 
rea în repetiţie a unui text pînă cînd el nu este admis în forma sa definitivă (vrem 
să precizăm că nu sîntem împotriva modificărilor pe parcursul repetiţiilor pentru 
îmbunătățirile care se mai pot aduce în procesul muncii cu colectivul artistic). 
Organele de îndrumare şi control trebuie să vegheze la îndeplinirea acestor obligaţii 
din partea teatrelor. În aceeaşi ordine de idei trebuie să atragem atenţia conducerilor 
unor teatre şi a organelor locale respective asupra faptului că mai sînt teatre care 
dau dovadă de o totală lipsă de fermitate faţă de presiunile unor autori şi trimit 
spre aprobare Direcţiei Teatrelor manuscrisele unor piese cu grave greşeli ideologice, 
unele cu caracter vulgar, piese lipsite de orice valoare artistică. Bin această cate- 
sr fac parte piese ca Matematic și precis (propusă de Teatrul de Stat din Arad), 
e te faci, Popescule ? (propusă de Teatrul de Stat din Timişoara), Colivia de aur 
(propusă de Teatrul Naţional din Craiova), Pisicuța (propusă de Teatrul de Stat 
din Brăila) şi altele. 
Nu putem să nu amintim aci totala lipsă de răspundere a Teatrului de Stat 
din Arad, care ne-a trimis nu de mult, fără avizul Sfatului Popular, pretinsa co- 
medie de estradă Matematic şi precis. 


Vorbitorul a arătat gravele lipsuri ale acestei pretinse comedii, după care a 
ținut să accentueze : 

Conducerile teatrelor, secretarii literari şi consiliile artistice trebuie să selec- 
ționeze cu grijă materialul dramatic ce li se prezintă, trebuie să se străduiască să 
acorde tot sprijinul lor dramaturgilor, pentru îmbunătăţirea textelor, dar trebuie să 
respingă cu hotărire tot ceea ce este necorespunzător din punct de vedere al conți- 
nutului şi formei literar-artistice. Trebuie să se ştie că nu sîntem dispuşi a încuraja 
mediocritatea şi non-valoarea artistică, sub pretextul obligaţiei de a încuraja drama- 
turgia originală. Această poziţie clară a noastră va fi de folos atît teatrelor, care 
vor fi scutite de cheltuieli şi eforturi inutile, cît şi dramaturgiei şi dramaturgilor, 
care datorită exigenţei sporite faţă de munca lor, îşi vor creşte simţul de răspundere 
faţă de propria lor operă. 

Nu putem încheia capitolul creației originale, fără să ridicăm problema legată 
de factorul determinant al operei dramatice, de autorul ei. Piesele nu sînt scrise de 
teatre şi nici de activiști din aparatul de îndrumare şi control, ci de autori dramatici. 

Datorită justei politici de promovare a literaturii dramatice noi, din ţara 
noastră, în cei cîţiva ani ai tinerei noastre republici s-a ridicat un lot viguros de 
dramaturgi. Alături de nume consacrate prin succesele obținute pe scenele romîneşti 
şi dincolo de hotarele ţării, ca ale lui Aurel Baranga, Lucia Demetrius, Mihail Davi- 
doglu, Laurenţiu Fulga. Horia Lovinescu, Mircea Ştefănescu, Tudor Şoimaru, Tiberiu 
Vornic şi alţii, s-au înscris tinere condeie de frumoase perspective, ca: Alexandru 
Mirodan, Teofil Buşecan, Bella Karoly, Vasile Iosif, Ion D. Şerban, Ludovic Bruck- 
stein, Virgil Stoenescu ş.a. 

În momentul de faţă, considerăm însă că este necesar să atragem atenţia asupra 
unui fenomen pe care noi îl apreciem ca negativ în etapa actuală de dezvoltare a 
dramaturgiei. De ce în preocupările lor de creaţie scriitorii noştri nu pun accentul 
principal pe tratarea temelor majore ale actualităţii ? 

Și trecînd la o scurtă analiză a creației unor dramaturgi, tovarășul Mircea 
Avram a arătat că în această creație se manifestă o curbă descendentă a tematicii 
abordate de ei, o îndepărtare a lor de la actualitate. 

Faptul se datorează lipsei de fermitate partinică în tratarea temelor pe care 
şi le-au propus, și uneori influenței exercitate asupra lor de idei străine, concesiilor 
făcute ideologiei burgheze. 


Problema repertoriului nu se rezumă desigur numai la dramaturgia originală 
contemporană. În programul teatrelor se includ un număr de lucrări din repertoriul 

«<lasic autohton şi universal, sau din literatura dramatică contemporană a celorlalte 
popoare. Ținînd seama de faptul că numărul acestor A ză este preponderent, ne 
dăm seama limpede cîtă importanţă trebuie să dăm şi alegerii acestor piese, pentru 
ca în ansamblul său repertoriul să-şi păstreze caracterul educativ. 

Vrem să facem în această privință o precizare, înainte de a vedea în ce mod 
“teatrele au rezolvat această problemă în repertoriile stagiunii trecute. A , 

Învățătura marxist-leninistă cu privire la existenţa celor două culturi în socie- 
tatea împărțită în clase antagoniste este clară : „Noi luăm din fiecare cultură naţio- 
mnală — spunea Lenin — numai elementele ei democratice şi elementele ei socialiste”. 

învăţătura marxist-leninistă cu privire la cele două culturi este pentru noi un 
„ajutor preţios şi atunci cînd facem opera de selectare cu privire la literatura drama- 
-tică universală, inclusiv literatura dramatică contemporană din alte ţări. 

Preluarea fără discernămînt a oricăror lucrări dramatice, numai pentru că 
poartă o semnătură răsunătoare, constituie desigur o gravă eroare. Sîntem interesaţi 
«ca teatrul nostru să alcătuiască un repertoriu cît mai larg și mai variat, dar piesele 
reprezentate să aibă un conţinut de idei care să răspundă necesităţilor sociale ale 
zilelor noastre. 

Am citat, la începutul referatului, între realizări, şi faptul că unele teatre au 
ştiut să se orienteze în mod just în alcătuirea repertoriului prin așezarea alături de 
piesele originale actuale, a pieselor sovietice, a unor opere valoroase ale dramatur- 
giei noastre clasice şi ale dramaturgiei universale. 

Dar în ce priveşte valorificarea moştenirii literaturii dramatice originale — 
-după cum a arătat în continuare tovarășul Mircea Avram — această valorificare a 
„fost adesea deficitară pe scenele teatrelor noastre, în această stagiune. 

Alături de piesele romîneşti — a spus apoi vorbitorul — în repertoriul teatrelor 
noastre trebuie să figureze cu prioritate cele mai reprezentative lucrări ale drama- 
turgiei sovietice și cele mai reușite piese ale autorilor din ţările de democraţie popu- 
lară, dramaturgie a cărei problematică ne este foarte apropiată. 

În această privință, în stagiunea aceasta teatrele noastre au avut o serie de 
-succese, în special cu piese sovietice, lucru pe care l-am consemnat între realizările 
pozitive ale muncii noastre. Trebuie acordată însă o grijă mai mare în alegerea pie- 
selor, pentru a putea asigura o mai judicioasă valorificare a materialului dramatic 
în spectacol și o mai bună programare a pieselor în repertoriul curent. Lipsurile 
manifestate de Teatrul Tineretului, care, numai după zece spectacole, a întrerupt 
şirul reprezentațiilor cu piesa lui Galici: Ne vom aduce aminte, sau Teatrul Națio- 
nal din Craiova care a prezentat. spectacolul reuşit cu Tragedia optimistă şi l-a 

ucat — în şase luni de la premieră — numai de şapte ori, trebuie lichidate în viitor. 

Din dramaturgia sovietică trebuie să alegem cele mai valoroase lucrări, cărora să 
le asigurăm cele mai bune condiţii de interpretare şi reprezentare, pentru a putea 
face cunoscut spectatorului nostru minunatul material de viaţă cuprins în aceste 
piese. 

Mult mai deficitar se arată bilanţul prezentării pieselor contemporane din ţările 
„de democraţie populară. În această privință considerăm că teatrele noastre nu şi-au 
făcut datoria decît într-o foarte mică măsură. Nu numai că există teatre în care 
«de ani de zile nu s-au montat asemenea piese, dar sînt teatre care şi-au programat 
în repertoriul iniţial lucrări din dramaturgia ţărilor de democraţie populară și nu 
le-au jucat, fie înlocuindu-le cu alte piese, fie amînîndu-le sistematic (Teatrul 
Nottara nu a realizat piesa din Republica Populară Chineză, prevăzută în repertoriu, 
Teatrul de Stat din Baia Mare nu a mai jucat piesa din Republica Populară Bulgaria: 

„Mina de aur, iar Teatrul de Stat din Ploeşti amină fără motiv scoaterea premierei 
Jui Otto Safranek : Încotro ?). Dar, ceea ce considerăm mai grav este că unele teatre 
nu se orientează în alegerea cu grijă a pieselor din repertoriul ţărilor prie- 
tene. Cui a slujit reprezentarea pieselor Piratul de Toby Laszlo la Teatrul de Stat 
din Timişoara, sau Bunica de Carol Gergely la Teatrul de Stat Maghiar din Timi- 
oara, piese cu greşeli şi confuzii ideologice, de o slabă factură artistică ? În nici 
un caz, educării socialiste a oamenilor muncii din oraşul Timişoara şi nici populari- 
zării dramaturgiei ţărilor respective, care au în tezaurul lor cultural opere dramatice 
de o valoare neîndoielnică. 

Un aspect din cele mai negative pe care-l prezintă în actuala stagiune reperto- 
riile unora dintre teatrele noastre, îl constituie desigur poziţia faţă de literatura 
din Apus. 

În legătură cu alegerea pieselor din ţările apusene, anul trecut la consfătuirea 
oamenilor de teatru, raportul punea următoarea întrebare factorilor de răspundere 

din teatre: Ce urmăresc prin repertoriul teatrului lor, ce idei vor să-i comunice 
publicului prin piesele programate, pentru ce anume țeluri înalte vor să-l înflăcă- 
reze, care este programul ideologic-artistic al teatrului lor ?..., criticînd în acelaşi 
timp pe conducătorii unor teatre pentru faptul că nu şi-au îndreptat atenția asupra 
lucrărilor valoroase din dramaturgia universală şi că au introdus în repertoriu piese: 
necarespunzătoare. Cum au răspuns unii directori, secretari literari şi membri ai 
rensiliilor artistice dim teatre la această întrebare, prin programarea în stagiunea 
1957/58 a pieselor din literatura universală ? lată cum au înţeles de pildă să o facă 
factorii de conducere sus-amintiţi de la Teatrul Naţional din Bucureşti şi Teatrul 
de Stat din Timişoara: programînd (ambele teatre „peste plan“) Invitaţie la castel 
de J. Anouilh. Această piesă ideologic greşită, a cărei idee centrală este prezentarea 
„umanismului“ vîrfurilor capitalului financiar, care promovează împăcarea dintre: 
clase şi care încearcă să abată atenţia de la adevărata faţă a capitalismului, a fost 
aleasă de prima noastră scenă şi de unul din teatrele noastre fruntaşe pentru a-și 
„completa“ repertoriul. 


Ne întrebăm, de pildă, ce părere ar fi putut avea asupra piesei muncitorii 
care cumpăraseră într-o seară toată sala Teatrului Naţional din Bucureşti, desigur 
nu pentru a afla soluţia împăciuitoristă propusă de Anouilh pentru lupta de clasă, 
şi nici pentru a asculta critica îndulcită, lansată de acelaşi Anouilh împotriva bur- 
gheziei blazate şi sătule de averi. După cum ne întrebăm, la ce poate sluji progra- 
marea peste măsură a unor piese scrise de pe poziţii mic-burgheze, conținînd uneori 
o critică blindă a moravurilor societăţii capitaliste, dar neatingîndu-se în nici un 
caz de înseşi bazele orînduirii capitaliste. 

În acelaşi fel au înțeles să răspundă la întrebare conducătorii Teatrului Maghiar 
de Stat din Cluj şi ai Teatrului de Stat din Satu-Mare, care au programat în reper- 
toriul acestei stagiuni, piesa gratuită şi lipsită de orice conţinut, scrisă de pe po- 
ziţii mic-burgheze, a lui Nicodemi: Scampolo. De asemenea, un răspuns îndoelnic: 
au dat teatrele care s-au grăbit — cu stăruință — să promoveze piesele Topaze, 
Piratul, Strada trei privighetori nr 17, considerind că prezentarea lor în reper- 
toriu este „binevenită“. 

Și ținînd să precizeze din nou criteriile care trebuie să străjuiască la între- 
girea repertoriilor cu piese din dramaturgia altor (ări, raportorul a subliniat : 

În privinţa includerii în repertoriul teatrelor noastre a lucrărilor din litera- 
tura apuseană, atitudinea noastră trebuie să fie precisă şi clară: dorim să asigu- 
răm varietate repertoriului şi să jucăm pe scenele noastre piese din dramaturgia apu- 
seană contemporană, dar să alegem în aşa fel aceste piese, încît să fie cele mai 
reprezentative prin caracterul lor progresist şi actual, piese a căror reprezentare 
să dezvăluie şi să demaşte contradicţiile adînci ale societăţii capitaliste în declin. 
Dar nu au ce căuta pe scenele noastre piese străine ideologiei noastre, piese deca- 
dente din dramaturgia actuală din ţările capitaliste, care reflectă, în mod direct 
sau indirect, starea de spirit a societăţii capitaliste, marasmul ideologiei burgheze. 
Fie că e vorba de descompunerea totală — în ură şi dezgust — a ființei umane sau 
de așteptarea desperată a unei soluţii îndoielnice, ca în dramaturgia lui Samuel 
Beckett ; fie că e vorba de problematica sexuală, ridicată la rangul de filozofie 
primordială, din piesele lui Tennessee Williams şi ale altor dramaturgi ameri- 
cani, fie că e vorba de soluţii mistice, la care recurg dramaturgii italieni ca Diego 
Fabbri şi alţii, fie că încearcă o totală ocolire a oricărei problematici sociale, 
prin reluarea diversionistă a vechilor teme bulevardiere în noi combinaţii, invitind 
la rîs și la uitare, ca în unele dintre ultimele producții franțuzeşti, această dra- 
mnaturgie, care circulă din ţară în ţară în cadrul lagărului capitalist, pierzindu-şi 
contururile naţionale, exprimă de fapt dezorientarea unei intelectualităţi care şi-a 
pierdut adevăratele rosturi. 


Am afirmat la începutul acestui capitol din referat că repertoriul stagiunii 
1957/58, aşa cum a fost stabilit iniţial, era un repertoriu în general bine orientat. 

Dacă facem însă o confruntare între ceea ce s-a stabilit iniţial şi repertoriul 
efectiv realizat de teatre în stagiunea aceasta, ne dăm seama că schimbările făcute 
pe parcurs au modificat în aşa fel majoritatea repertoriului, încît cu greu l-ar 
putea recunoaşte înseși conducerile teatrelor care l-au propus. Puţine sînt teatrele 
care şi-au realizat integral repertoriile stabilite la începutul stagiunii. Pot fi citate 
teatrele: Armatei din Bucureşti, Evreiesc din Bucureşti, Naţional din Cluj, Naţio- 
nal din Craiova, Naţional din laşi, Teatrul de Stat din Brăila, Teatrul de Siar 
din Constanţa, Teatrul de Stat din Sibiu şi Teatrul de Stat din Petroşani, care şi-au 

îndeplinit integral (sau cu mici modificări) repertoriul iniţial. Și, din păcate, 
enumerarea este limitativă, deorece celelalte 26 de teatre au socotit de cuviinţă ca, 
pentru diverse motive, să procedeze la schimbarea unor piese, la scoaterea altora 
sau, ceea ce e mai caracteristic, pentru aceste teatre, să introducă altele aşa-zis 
„peste plan“. 

Vorbitorul a citat apoi o seamă de cazuri de schimbări intervenite în mod 
arbitrar în lista de piese, arătînd că: 

Unul din argumentele pe care obişnuiesc să-l folosească directorii de teatre 
care propun includerea în repertoriu a unor asemenea piese, este succesul de casă 
pe care teatrul l-ar realiza prin montarea lor. În această ordine de idei, trebuie să 
cităm și spectacolele de estradă, pe care unele din teatrele noastre au început să 
le programeze în mod exagerat. Întrucît aprobarea textelor spectacolelor de estradă 
revine ca o sarcină sfaturilor populare respective şi avînd în vedere larga accesi- 
bilitate a acestui gen de teatru, este necesar să atragem atenţia reprezentanţilor sfa- 
turilor populare regionale asupra pericolului de a face un deserviciu acțiunii de 
culturalizare a maselor prin cultivarea gustului îndoielnic cu unele reprezentații 
de estradă în care se manifestă deseori un spirit criticist. negativist, care a deter- 
minat oprirea sau refacerea unor spectacole. Aceste spectacole sînt îmbibate cu 
texte care n-au ce căuta pe scenele noastre. Nu există o preocupare pentru edu- 
carea și influențarea pozitivă a spectatorilor. Este necesar ca spectacolele de 
estradă să fie pătrunse de spirit de partid, ca focul satirei şi al ironiei să se în- 
drepte împotriva duşmanului de clasă, a elementelor duşmănoase, a rămășițelor 
ideologiei burgheze în conştiinţa oamenilor. 


În aceste spectacole să fie tratate probleme politice curente; să se ia atitu- 
dine împotriva nepăsării, risipei, lenei, chiulului, împotriva furtului, a lipsei de 
vigilență împotriva oricăror manifestări înapoiate, să se cultive sentimente înălță- 
toare : prietenia, cinstea, dragostea curată, elanul tineresc; să se contribuie la 
crearea fizionomiei morale a omului nou. astfel încît teatrul de estradă să-şi înde- 
plinească sarcinile sale în educaţia socialistă a maselor. 

Trebuie să spunem clar că fără a neglija aspectul rentabilităţii financiare, 
sîntem în primul rînd pentru rentabilitatea ideologică şi artistică. 

Și, la acest punct, raportorul a ținut să sublinieze sarcinile ce revin fiecărui 
for în vederea realizării acestor obiective : 


Directorilor de teatre li s-a acordat o largă iniţiativă şi o mai mare răs- 
pundere în conducerea instituţiilor în fruntea cărora au fost puşi, tocmai pentru 
a le întări autoritatea şi a le da posibilitatea să-şi organizeze activitatea conform 
planurilor de muncă elaborate împreună cu colectivul teatrului respectiv. Consi- 
liile artistice ca organe consultative au un rol hotăritor în întreaga activitate a 
teatrului şi, în primul rînd, în orientarea ideologică-artistică a muncii instituţiei 
lor. Membrii consiliilor artistice, fiind aleşi de colective, răspund în faţa acestora 
de munca depusă şi trebuie traşi la răspundere în adunări de analiză a muncii 
consiliilor artistice, de lipsurile şi greşelile în munca lor. Răspunderea conducerii 
teatrului şi a consiliilor artistice este deosebit de importantă, dar aceasta nu în- 
seamă că secțiunile de învățămînt şi cultură ale sfaturilor populare, care răspund 
de îndrumarea şi controlul activităţii teatrelor, sînt absolvite de sarcinile pe care 
le au, de a veghea asupra justei orientări ideologice a repertoriului teatrelor, la 
calitatea artistică a spectacolelor, la crearea unui climat prielnic creaţiei şi la 
respectarea dispoziţiunilor legale. De aceea, socotim că şefii secţiunilor de învă- 
tămînt şi cultură ale Sfaturilor Populare Timişoara, Cluj, Baia Mare şi a Sfatului 
Popular al Capitalei, îşi au partea lor de vină în lipsurile unor teatre din raza 
lor de activitate, aşa după cum tovarăşii şefi ai secţiunilor respective de la sfa- 
turile populare laşi, Craiova, Hunedoara, Stalin, Constanţa îşi au partea lor de 
contribuţie la realizările teatrelor de sub îndrumarea lor, care au obţinut rezul- 
tate pozitive în ceea ce priveşte repertoriul.Desigur că această enumerare nu îm- 
parte pe şefii de secţiune şi pe activiștii acestor organe în „buni“ şi „răi“, ci doar 
este menită să atragă atenţia tuturor tovarăşilor ce muncesc în cadrul sfaturilor 
populare, pentru îndrumarea activităţii teatrelor dramatice, asupra sarcinii de 
mare răspundere pe care o au în controlul pe care trebuie să-l exercite permanent. 
Această recomandare nu înseamnă adoptarea de formule birocratice şi nejuste în 
munca de îndrumare şi control, sau imixtiune în procesul de creaţie, dar ea cheamă 
la vigilență sporită pentru apărarea purității ideologice a activităţii instituţiilor 
noastre de spectacole. Organele locale — prin aparatul de specialitate — sînt în 


| 9 
WWW. cimec.ro 


primul rînd în măsură să controleze felul cum se desfăşoară în mod concret acti- 
vitatea de zi de zi a teatrelor şi, cunoscîndu-le mai îndeaproape greutăţile şi lip- 
surile, să intervină operativ în înlăturarea lor. 

Secţiile de învățămînt şi cultură trebuie să ajute teatrele în munca perma- 
nentă pe care trebuie să o desfășoare pentru pregătirea repertoriului de către secre- 
tariatele literare şi consiliile artistice, să ajute şi să îndrumeze teatrul în munca 
cu autorii dramatici şi apoi, după aprobarea repertoriului, să vegheze ca el să 
fie realizat întocmai. O atenţie mare trebuie acordată modului de programare a 
pieselor în repertoriul curent al teatrelor, pentru a asigura prioritate pieselor autoh- 
tone şi, în primul rînd, celor cu tematică contemporană. 


PA Desigur că aceste sarcini nu sînt uşoare şi ele presupun competenţă ideolo- 
gică şi artistică din partea activiştilor din secțiile de învățămînt şi cultură şi, în 
același timp, o poziţie politică fermă pentru a putea da cu hotărire riposta cuve- 
nită oricăror încercări de pătrundere a influențelor ideologiei burgheze în acest 
sector deosebit de important al frontului ideologic pe care îl reprezintă teatrele. 

„Pe planul orientării generale a repertoriului şi stimulării autenticelor valori 
din dramaturgia originală un rol de seamă îi revine criticii noastre dramatice. 
„Cu toate că, anul acesta, critica dramatică a avut o activitate mult mai sus- 
ținută pe planul cuprinderii fenomenului nostru teatral, ea a manifestat şi incon- 
secvențe, care nu au putut sprijini în măsura necesară dezvoltarea mişcării noas- 
tre teatrale. Pe de o parte, critica noastră teatrală — şi aici e cazul să ne referim 
şi la revista de specialitate, „Teatrul“ — s-a mărginit mai cu seamă la consem- 
narea pasivă a fenomenului teatral, fără a acţiona în direcţia stimulării lui prin 
suficiente materiale de sinteză şi de orientare principială. Pe de altă rte, a 
trebuit să consemnăm şi unele bizare luări de poziţii, care au contribuit la dezorien- 
tarea opiniei publice şi a teatrelor. 

În această privinţă, revista cu cele mai serioase lipsuri este „Teatrul“. Nu- 
mere întregi au apărut, unul după altul, fără nici un cuvînt despre poziția noastră 
în domeniul creaţiei dramatice, al repertoriului,- al politicii de teatru. Revista 
„Teatrul“ în bună măsură a fost ruptă de viață, de preocupările politice, ideo- 
logice ale partidului în domeniul teatrului. Revista nu a luat atitudine combativă 
faţă de fenomenele nesănătoase din teatrele noastre, în ce priveşte alcătuirea re- 
pertoriului, poziţiile de pe care sînt prezentate lucrările dramaturgiei universale, 
nu a criticat cu asprime lucrările dramatice slabe sau cu greşeli ideologice, pre- 
zentate în această stagiune. Deşi a fost criticată în „Scînteia“, redacţia revistei 
nu a luat încă măsurile necesare pentru lichidarea lipsurilor pentru a deveni un 
adevărat organ de partid, de îndrumare şi orientare în problemele de teatru şi 
dramaturgie. j 

De asemenea, Direcţia Teatrelor nu şi-a executat sarcina de a îndruma şi 
conduce efectiv acest organ de presă al Ministerului Învățămîntului şi Culturii. 
Nu a analizat activitatea revistei, nu a inițiat dezbateri creatoare, articole de ati- 
tudine, nu a luat poziţie faţă de greşelile revistei. N E 

Într-o mai mare măsură şi pe plan general, Direcția teatrelor din Ministerul 
Învățămîntului şi Culturii, care răspunde de îndrumarea şi controlul teatrelor 
dramatice din întreaga țară, este părtaşă la succesele, dar mai ales la lipsurile pe 
care teatrele le-au avut în stagiunea 1957-58, în special cu privire la problema vi- 
tală a activității lor: repertoriul. 

În politica de repertoriu a teatrelor, direcţia noastră şi-a expus poziţia în 
toate ocaziile, atît în consfătuiri, în materiale apărute în presă, cît şi în nume- 
roasele discuţii avute cu diverşi oameni de teatru, în special în discuţiile pe 
care le-a purtat cu directorii de teatre cu ocazia stabilirii repertoriului pe stagiunea 
trecută. Dar, de la justa poziţie teoretică în problema repertoriului, pe care a 
avut-o în general colectivul direcţiei noastre, şi pînă la traducerea în viaţă a 
hotăririlor juste adoptate la începutul stagiunii, există, după cum am văzut în 
oae expuse în referat, o serioasă carenjă în munca noastră, a activiştilor 

irecției. 

Din lipsă de fermitate ideologică am cedat în unele cazuri presiunilor ce 
s-au exercitat asupra noastră, fie de către conducătorii teatrelor, fie de autori, 
lie de alte „personalități“ din lumea teatrală. Nu am avut suficienta tărie să 
apărăm pînă la capăt poziţiile juste şi, cedînd, am făcut concesii neprincipiale. 
Presiunea ideologiei burgheze, ce se exercita asupra sectorului nostru de activi- 


10 www. cimec.ro 


tate, nu ne-a găsit întotdeauna suficient de înarmaţi, şi aşa se explică cum de 
s-au putut strecura în repertoriile unor teatre spectacole ca: Invitaţie la castel, 
Piratul, Scampolo sau Bunica. La aceasta se adaugă şi lipsa unui control rigu- 
ros din partea activiștilor noştri, care, neţinînd un contact strîns cu organele 
locale, au pierdut uneori legătura cu terenul, nu au putut asigura o informare 
temeinică şi operativă în cazurile de abateri de la disciplina de stat şi nerespec- 
tarea repertoriului. Fără să scuzăm greşelile noastre cu faptul că directorii de 
teatre răspund nemijlocit de conducerea teatrelor încredințate lor, totuşi, trebuie 
să spunem aici, slăbiciunile în munca noastră nu trebuie îmbrăţişate ca justi- 
ficări pentru lipsurile în muncă ale conducătorilor noştri de teatre. Este adevărat 
că prin neluarea unor măsuri la vreme în privința unor greşeli constatate yi 
nepunerea la punct din timp a unor greșeli şi confuzii ideologice am dat dovadă 
de spirit împăciuitorist, am încurajat un climat de concesie faţă de îinfiltraţiile 
ideologiei burgheze și faţă de manifestările mic-burgheze din concepția unor 
oameni de teatru de la noi. 

În privința muncii cu autorii dramatici, activiștii direcţiei noastre sînt încă 
îndatoraţi. Nu am făcut totul pentru ca să apropiem pe dramaturgi de activi- 
tatea teatrelor, să-i ajutăm să pătrundă mai adînc în realitatea înconjurătoare, 
pentru ca să o poată cunoaşte mai bine şi să o îndrăgească, astfel fiind în mă- 
sură să o oglindească în toată măreţia ei în opera lor. Datorită lipsurilor noastre 
în muncă şi dorinței noastre de a avea un număr sporit de piese, au scăzut 
exigenţele noastre față de calitatea ideologică şi artistică și am lăsat să se joace 
pe scenele noastre piese slabe, cu serioase greșeli ideologice. 

Urmărirea aplicării propriilor noastre hotărîri a fost defectuoasă. Nu am 
cerut cu suficientă stăruință din partea organelor sfaturilor populare să contro- 
leze modul în care se aplică directivele date de minister în E aul terapii led diver- 
selor probleme din teatre. Au fost oare traşi la răspundere cei care nu au res- 
pectat ordinul ministrului, care reglementează problema repertoriilor, ştiut fiind 
că nerespectarea unui document ca acesta înseamnă o abatere de la disciplina 

e stat? 

De asemenea, legătura noastră cu secţiile de învăţămînt și cultură ale sfa- 
iurilor populare a fost defectuoasă. Din cauza unor vechi deprinderi, activiștii 
noştri mai practică în deplasările lor sistemul de legătură directă cu teatrele, 
fără a lua întîi contact cu reprezentanţii organelor locale. Lucrul acesta nu este 
o simplă chestiune de protocol, ci una de conținut, fiindcă numai așa se va 
putea stabili un contact strîns cu activiştii sfaturilor populare, pentru o mai bună 
informare reciprocă, pentru luarea unor măsuri de comun acord, pentru a învăța 
unii din experienţa celorlalţi. 

Toate aceste lipsuri trebuie lichidate din munca direcţiei noastre, ca prin 
îmbunătăţirea activităţii noastre să asigurăm o îmbunătăţire substanţială a cali- 
tăţii ideologice și artistice a producţiei noastre teatrale. 

În problema repertoriului, în fața noastră stă o sarcină imediată, de mare 
răspundere : definitivarea repertoriului stagiunii 1958—1959, programul ideologic 
şi artistic al noului an teatral. 

„Pentru aceasta este necesar ca concluziile ce vor reieşi din analizarea gre- 
şelilor şi lipsurilor repertoriului pe stagiunea trecută să ne slujească în a le înlă- 
tura din munca viitoare. 

Situîndu-ne_pe ponpa ideologică clară că teatrul nostru este un mijloc de 
educare socialistă a maselor largi, că el trebuie să slujească- intereselor clasei mun- 
citoare şi că scopul lui este acela de a-şi aduce contribuția sa la construirea socia- 
lismului, trebuie să alcătuim împreună un asemenea repertoriu pentru stagiunea 
1958—1959, încît el să răspundă în întregime acestor obiective. 

Dramaturgia originală cu teme majore ale actualității trebuie să ocupe locul 
de frunte. Pe lîngă operele noi — care sîntem siguri că vor apărea datorită fap- 
tului că scriitorii se vor mobiliza şi ei în această măreață bătălie, teatrele vor 
trebui să programeze piesele originale din fondul nostru de piese care şi-au do- 
vedit valabilitatea şi stricta actualitate. 

„__ Teatrele vor trebui să includă în mai mare măsură piese ale clasicilor noştri 
şi în special ale marelui nostru Caragiale, pentru a îndeplini astfel şi o datorie 
de patriotism şi a-şi aduce contribuția lor la valorificarea moştenirii culturale. 
Piesele dramaturgiei sovietice şi clasice ruse vor trebui să fie reprezentate, ca şi 
piesele din ţările de democrație populară, la locul cuvenit, după ce în prealabil 

s-a făcut o alegere atentă a tot ce e mai actual şi mai valoros în literatura dra- 
matică din ţările prietene. 

Din literatura contemporană apuseană vom accepta numai acele lucrări care 
se situează pe poziţii ideologice clare şi care ne slujesc în etapa actuală, pentru a 
demasca caracterul capitalismului imperialist şi a arăta spectatorilor noştri lupta 
oamenilor cinstiți din ţările capitaliste pentru libertate şi pace. 

lar din clasicii universali, teatrele trebuie să aleagă cele mai reprezentative 
opere ale autorilor respectivi, ținînd cont de configuraţia repertoriului, de piesele 
clasice pe care le au în repertoriul permanent şi de condiţiile artistice şi materiale 
în care ele pot fi realizate de teatrul în cauză. 

Vor trebui excluse din repertoriu (şi din cadrul reluărilor) acele piese care 
dovedesc greşeli ideologice, sînt confuze şi slabe ca realizare artistică. Este o da- 
torie partinică să facem acest lucru pentru a feri repertoriul teatrelor noastre de 
miasmele otrăvitoare ale ideologiei burgheze şi a putea da astfel publicului spec- 
iacole de un bogat conţinut ideologic şi de o înaltă ţinută artistică. 

Ţinem să subliniem încă o dată că toate teatrele sînt obligate să respecte 
întru totul toate prevederile ordinului cu privire la deschiderea stagiunii și la 
repertoriu. 


Înainte de a încheia raportul, directorul teatrelor a subliniat din nou prin- 
cipiile şi sarcinile ce revin teatrelor în vederea îmbunătățirii activității lor în sta- 
giunea ce urmează : 

Măsurile luate de partid pentru îmbunătăţirea activităţii ideologice, pentru 
curmarea atitudinii de împăciuitorism şi nepăsare faţă de manifestările şi influ- 
ențele ideologiei burgheze, înarmează activiștii de pe frontul ideologic, mobilizînd 
ia luptă neîmpăcată împotriva ideologiei străine, pentru apărarea purității ideo- 
logiei marxist-leniniste. Fără a sări dintr-o extremă în alta, bazîndu-ne pe succe- 
sele noastre şi dezvoltîndu-le, să luăm totodată poziţie hotărită faţă de noi înşine 
față de lipsurile noastre, peniru întărirea intransigenței şi fermităţii ideologice, 
pentru combaterea necruțătoare a împăciuitorismului ca principal pericol în fron- 
tul ideologic. 

Analizind cu seriozitate şi cu spirit de răspundere (şi în primul rînd este ne- 
cesar ca cei de faţă să-şi analizeze munca), trebuie să luăm asemenea măsuri încît, 
în stagiunea care urmează, în teatrul nostru să nu mai fie loc pentru manifestări 
ale ideologiei burgheze. 

Ne aşteaptă sarcini importante : definitivarea repertoriului stagiunii 1958/59, 
deschiderea stagiunii în toată țara la 15 septembrie cu o piesă originală, organizarea 
în luna octombrie a Festivalului Teatrului Romînesc, aniversarea centenarului Unirii 
Principatelor (ianuarie 1959), aniversarea a 500 de ani de la întemeierea oraşului 
București în anul 1959 şi mai ales 15 ani de la eliberarea patriei noastre. În special, 
pentru acest din urmă eveniment, 25 August 1959, care marchează bilanţul a 15 
ani de viaţă liberă, facem apel la dramaturgii noştri să creeze acele opere puternice, 
demne de acest măreț eveniment, şi la teatrele noastre de a se mobiliza în acest 
scop şi de a monta aceste lucrări în cinstea zilei de 25 August. Vă aducem la cu- 
noștință cu bucurie că Teatrul Naţional „I. L. Caragiale“ din Bucureşti a luat 
o prețioasă inițiativă: de a deschide viitoarea stagiune în mod excepţional în ziua 
de 25 August şi chemăm colectivele celorlalte teatre să urmeze pilda primei noastre 
scene. Vom aprecia ca patriotică activitatea acelor teatre care, în mod excepţional, 
vor deschide stagiunea viitoare, nu la 15 septembrie, ci la 25 August 1959, cu piese 
originale legate de acest eveniment. 

Aceste evenimente impun repertoriului noii stagiuni un profil deosebit, care 
să ţină seama de creșterea avîntului patriotic al oamenilor muncii care luptă pentru 
construirea socialismului și pentru pace. Odată fixat, repertoriul devine obligatoriu 
pentru toate teatrele noastre, iar conducătorii instituţiilor au datoria de a pregăti 
toate condiţiile artistice şi tehnico-organizatorice şi materiale pentru a asigura rea- 
lizarea lui cu succes. 

Trebuie să mobilizăm toate forţele noastre pentru ca, folosind experienţa cîști- 
gată pînă acum, să asigurăm bazele temeinice ale muncii viitoare. 

Majoritatea covirşitoare a oamenilor de teatru sînt devotați cauzei poporului 
şi regimului nostru democrat-popular, şi aceasta ne îndreptăţeşte să fim optimişti și 
încrezători în succesele pe care, cu siguranță, le vor obţine teatrele noastre în noua 
stagiune teatrală. 

Orientare ideol, OŞICĂ Și practică teatrala 


În primăvara anului trecut, pe mesele directorilor de teatre, se afla în studiu 
un Ordin, venit de la Departamentul Culturii, Direcţia Generală a teatrelor şi a 
instituțiilor muzicale menit să înlesnească munca ideologică și practică a teatrelor. 
El invoca — printre altele — un adevăr elementar al revoluției noastre culturale 
şi făcea atenți pe factorii de răspundere ài instituțiilor noastre teatrale despre 
acest adevăr : „În Republica Populară Romină teatrul contribuie la dezvoltarea 
culturală a poporului, la educarea sa în spiritul luptei pentru socialism, pentru 
pace... Sarcinile educative ale teatrului pot fi realizate printr-un repertoriu bogat 
în idei, compus din cele mai valoroase opere ale dramaturgiei originale și străine, 
în care actualitatea tematică trebuie să constituie trăsătura dominantă. Repertoriul 
determină orientarea activității teatrului, profilul său artistic, contribuind la dez- 
voltarea măiestriei colectivului de interpreți pe linia însușirii şi aplicării princi- 
piilor înaintate ale realismului socialist“. Ordinul mai invoca apoi „lipsurile ideo- 
logice și artistice semnalate în ultima vreme în repertoriul teatrelor dramatice, în 
care au pătruns unele lucrări mediocre, de o valoare educativă îndoielnică“, și 


stabilea, în sfîrşit, modalitățile de principiu menite să înlăture acele lipsuri. 
. 


Se vorbeşte în ultima vreme cu aprindere despre problemele legate de teatrele 
noastre — de munca lor, de recolta lor de după o stagiune, de perspectiva activi- 
tății lor. E firesc, în aceste dezbateri, ca sarcinile ideologice, artistice ale slujito- 
rilor teatrelor să fie avute în vedere ca nişte măsuri de verificare şi de cunoaștere 
mai deplină a felului în care orientarea generală a scenelor noastre şi-a găsit în 
practica lor îndeplinirea. E firesc să se pună întrebarea — care scutește de ocoluri 
şi de aproximații : au fost respectate aceste sarcini? şi în ce măsură ? 

În cuprinderea largă, globală a stagiunii, răspunsul e afirmativ. Cifrele statistice, 
în măsura în care pot fi văzute în elementele lor de viață, ne relevă o oarecare creg- 
tere a dispoziției teatrelor noastre spre reprezentarea dramaturgiei autohtone, spre 
promovarea mai cu seamă a lucrărilor dramatice scrise recent de scriitorii noştri. Anul 
care s-a scurs a adus spre luminile scenei un număr neîntilnit altă dată, într-o singură 
stagiune, de asemenea lucrări. Neindoios stimulul Lunii culturii — al perspectivei 
festive în care s-a cinstit împlinirea deceniului Republicii noastre Populare, a fost 
în această privință considerabil şi nu poate fi trecut cu vederea. După cum nu poate 
fi trecut cu vederea stimulul sărbătoririi împlinirii a 40 de ani de la Marea Revoluţie 
Socialistă din Octombrie în îmbogățirea îndrăzneață a repertoriilor teatrelor noastre 
cu unele din marile opere ale dramaturgiei sovietice, faţă de care pînă acum, slujitorii 

teatrelor noastre se arătaseră timizi, temători de propriile lor forțe, neîncrezători în 
propria lor ştiinţă de a le da, după cuviință, viaţă. Prezența pe mai multe scene a 
răscolitoarei Tragedii optimiste şi a Uraganului, a necruțătoarelor dar şi dificilelor 
comedii Baia şi Ploşniţa, stăruie în noi ca nişte momente de înaltă și palpabilă dovadă 
a maturității gîndirii şi artei noastre teatrale, a puternicelor ei valențe creatoare. O 
dovadă pe aceeaşi linie de idei o consemnăm văzînd interesul pe care unele colective 
artistice l-au arătat, considerind dramaturgia contemporană străină, operei lui Bertolt 
Brecht. (Chiar dacă nu înregistrăm decit o singură montare efectivă — de început 
promițător — din dramaturgia lui încă la noi neştiută : Mutter Courage la laşi.) O 
vizibilă și lăudabilă dorință de spargere a limitelor înguste a împrospătat repertoriul 
acestei stagiuni cu luarea în seamă a anticilor. Hecuba și Antigona, înainte de a-și 
revendica laurii prețuirii pe planul valorificării lor scenice, adaugă virtuților latente 
și perspectivelor teatrului nostru o preocupare semnificativă, demnă de reținut. Rea- 
lizăm, dintr-o privire sintetică a stagiunii, un vrednic drum suitor. Cu atit mai izbi- 
toare ni se arată de aceea, în acest context de virtuți vădite şi de virtualităţi, roadele 
crude crescute ici şi colo, pe arborele teatrului nostru, primejduindu-l. Cu atit mai 
izbitoare și cerînd cu atit mai grabnic a fi înlăturate. 

lată, înainte de a încerca sondaje concrete în practica teatrelor, unele din aspec- 
tele deficitare ale stagiunii. S-au adunat pe fară pînă în aprilie curent, aproape patru 
mii de spectacole cu piese autohtone. Cifră desigur îmbucurătoare. Nu e oare însă 
izbitor — şi nu îndeamnă la lungi reflecții — faptul că din aproape 45 de piese 
autohtone recente, peste 650 de spectacole au fost date cu trei sau patru din come- 
diile cele mai puțin reprezentative ale dramaturgiei noastre actuale? Că peste o 
mie de spectacole din cele patru mii pomenite au fost înscenări de lucrări dramatice 
din trecutul apropiat (epoca dintre cele două războaie) ori tratind teme din trecut ? 
Că aproape 450 de spectacole, valorificind dramaturgia noastră clasică, au uitat 
parcă pe Caragiale care nu a fost jucat anul acesta pe scenele profesioniste decit 
de 16 ori, cu Scrisoarea pierdută ? Și că abia o pătrime din cifra globală a fost 
destinată lucrărilor scrise azi, cu teme şi conflicte de azi ; că din aceste lucrări, pre- 
ponderența o au nu cele ce dezbat problemele cruciale ale construirii socialismului ? 

Reflecţiile pe marginea acestor date se opresc îndelung la capitolul felului în 
care se inițiază repertoriul în teatre, la cel în care se cere respectarea acestui reper- 
toriu de-a lungul unei stagiuni, şi la capitolul programărilor spectacolelor. 

Reflectind la aceste capitole, descoperim adesea, în această stagiune încheiată, 
cum o seamă de considerente de circumstanță, practice, sint în unele teatre îmbră- 
țișate drept criterii primordiale ; cum sarcina socială a teatrelor e umbrită dacă 
nu chiar întunecată de aceste considerente — de problemele privind veleitățile 
artistice ale unora dintre slujitorii unui teatru, posibilitățile bugetare, greşita cu- 
noaștere a gustului şi exigenfelor artistice ale publicului, neglijarea îndatoririi de 
a educa gustul publicului. 

Desigur munca teatrală e complexă şi nu s-ar putea împăca decit anevoie — și 
în dauna artei — cu rigurozitatea schematică. Dar sarcinile artistice și ideologice 
ale teatrului nu pot fi eludate de necesităţi practice. Din răsturnarea de valori şi 
criterii semnalate, s-au putut de aceea naște unele „fapte de artă“ neoportune, 
vătămătoare, de care ne-a fost dat să luăm cunoștință în această stagiune. 

Apare bunăoară greu de explicat cazul Teatrului Municipal - teatru de capi- 
tală, cu două scene, cu un ansamblu artistic remarcabil şi nu o dată, pe drept, pre- 
(uit — care nu a găsit loc într-o stagiune pe scenele de care dispune, pentru piesele 
romineşti, decit în 180 de seri (dintre care peste 70 ocupate de o comedie dintre cele 
două războaie). În acest timp teatrul de la Pitești a consacrat pentru piesele romi- 
neşti 114 spectacole, cel de la Ploești, peste două sute... Să nu încercăm însă compa- 

rații cu provincia unde işi spun în mare parte cuvintul turneele ; deşi acest cuvînt nu 
vine în sprijinul Municipalului. Să dăm deoparte şi comparația cu Teatrul Naţional 
din București (care din punctul acesta de vedere, al programării dramaturgiei romi- 
neşti, nu poate fi criticat :a prezentat aproape 400 de spectacole. Dar, să zicem, 
aceasta este în primul rind datoria unui Naţional). Să privim fapta Municipalului 
în confruntare cu fapta altor teatre bucureştene —.mai puțin înzestrate decit dinsul. 
Cele 180 de spectacole cu piese autohtone — pe scena de pe chei şi pe scena de lingă 
grădina Icoanei — se opun, nu fără stingherire, programărilor de acest ordin ale 
teatrelor Armatei (peste 580 de spectacole), Tineretului (peste două sute de specta- 


cole), Nottara (peste 150 de spectacole), C.F.R.-Giuleşti (peste 120 de spectacole) — 
aceste trei din urmă, teatre cu o singură scenă. Să comparăm fapta Municipalului 


cu propria lui activitate, şi politica de stimulare a dramaturgiei originale (cu care 
în alți ani s-a mîndrit pe bună dreptate) apare la el, în acest an, cu totul şi neiertat 
negativă. Căci în adevăr cele 180 de spectacole romiînești (trei premiere, șase reluări) 
stau rușinate în fața celor 160 de spectacole, date cu numai trei dintre lucrările apu- 
sene jucate aici: una a americanului Nash (Omul care aduce ploaie), alfa a fran- 
(uzului Giraudoux (Nebuna din Chaillot), alta a irlandezului Shaw (Profesiunea 
doamnei Warren)... 

Ce orientare a străjuit la Municipal în a înțelege astfel „preferințele“ în pro- 
gramarea pieselor din repertoriul său, nu vrem să înțelegem. După cum nu vrem 
să înțelegem „cazurile speciale“ care au îndemnat Naţionalul din Bucureşti să-și 
restructureze repertoriul stabilit în primăvara anului trecut, îndepărtind Orestia 
lui Eschil de dragul Romanțţioșilor lui Rostand, pe Moliere pentru a găzdui Invitaţie 
la castel, „o piesă de Brecht“ pentru a monta Moralitatea doamnei Dulska. Nu 
pătrundem nici taina teatrului din Arad, căruia farsa Masca lui Neptun a cuplului 
Grinevici-Pantelimon i-a apărut mai utilă şi mai relevantă pe plan ideologic şi 
artistic decit Arborele genealogic de Lucia Demetrius (piesă înscrisă inițial în 
planul de repertoriu), şi pentru care teatru, Micii burghezi de Gorki (de asemenea 
înscrisă în plan) s-a putut ulterior lăsa a fi ştearsă din repertoriu; nu însă şi 
Topaze de Pagnol. Nu vom pătrunde nici taina teatrului din Bacău în care Alec- 
sandri (Despot Vodă) e înlocuit cu De Filippo (Filumena Marturano) și Shakespeare 
(Cum vă place) cu Otto Ernst (Institutorii). Ni se pare de neînțeles ce s-a întîmplat 
la teatrul din Reșița, unde în locul Vassei Jeleznova s-a reprezentat, cu prilejul 
celei de a 40-a aniversări a Marii Revoluții Socialiste din Octombrie... Jocul de-a 
vacanța de Mihail Sebastian ; și unde, după ce s-au înscris în lista de repertoriu 
actele lui Davidoglu Nemaipomenita furtună şi Inimă vitează, se renunță la ele și 
se cere (sic!) cu candoare „o altă piesă rominească“ în schimb. De neînțeles ne 
apare şi cazul Jurnalului Annei Frank care, inclusă în repertoriul inițial al tea- 
trului de la Satu Mare, a fost lăsată de o parte pentru a se cinsti Mansarda lui 
A. Gehry ; şi, rămînînd la teatrul de la Satu Mare, ne întrebăm de ce s-au intirziat 
repetițiile cu drama originală Ultimul tren de Eugen Mirea şi G. Kovacs, și s-a 
găsit vreme pentru ca mărunta piesă a lui Dario Nicodemi Scampolo să solicite, peste 
plan, aplauzele publicului? O întrebare în care surprinderea se amestecă cu îngri- 
jorarea fi-o pui şi cînd iei în seamă teatrul din Timişoara, a cărui linie în domeniul 
repertoriului coboară abrupt de la satira revoluționară Ploşniţa de Maiakovski la 
substanța negativistă a piesei Piratul de Toby Laszlo, şi care a trecut cu dezinvol- 
tură, de la „comedia în gustul Renașterii“ Dona Diana a lui Moretto (în versiunea lui 
Camil Petrescu) la comedia în gustul burgheziei Invitaţie la castel a lui Anouilh. 

Asemenea linie coboritoare, de la un repertoriu gindit mai întii cu simț de 
răspundere spre îndeplinirea felurilor revoluționar-educative ale teatrului, la un re- 
pertoriu împestrițat cu „succese financiare sigure“ dar întreținînd, astfel, fie gustul 
artistic dubios, fie — mai grav — semănind confuzie în conştiinţa masei de spectatori; 

asemenea linie, chiar dacă e aparent frecventă, în această stagiune, e totuşi întîm- 
plător şi rar uzitată, dacă privim întreaga rețea a scenelor noastre. Teatrul Armatei 
de pildă. ca și Naţionalele din Iaşi şi Cluj, ca și teatrele din Bacău, Brăila, Constanța, 
Petroșani, Sibiu, sînt din acest punct de vedere, al statorniciei față cu propriile lor 
planuri artistice, demne de scos în evidență. Această statornicie dovedește o serioasă 
şi justă cumpănire. prealabilă încheierii planurilor artistice (de repertoriu), o cum- 
pănire între posibilități (compoziția trupei, buget) şi sarcini sociale, între profil şi 
zestre artistică. Ea dovedește în acelaşi timp la aceste teatre ponderea orientării 
politice, înțelese în sensul ei cel mai înalt, existentă în configurarea acestor planuri, 
ca şi — de se ivesc „cazuri speciale“ — în restructurarea lor. Căci „cazurile spe- 
ciale“ — împrejurările de forță majoră gospodărească ori artistică, oricît de grele— 
nu pot străjui diminuarea combativităţii de clasă. şovăiala ori rătăcirea ideologică 
a activității unui teatru, înclinarea de a pierde din vedere îndatorirea de bază şi 
funcția teatrului — îndatorirea şi funcția de a contribui la educarea culturală, la 
creșterea conșliinței socialiste a oamenilor muncii. 


E limpede că argumentul financiar nu poate fi ignorat. Și nici nu-l ignorăm. 
Totuși argumentul financiar nu poate fi invocat cînd constați că „preferințele“ în 
programarea spectacolelor merg spre lucrările de sursă şi tematică minoră — 
unele cu mesaj şi soluții burgheze (chiar cînd ele conțin o tresărire cri- 
tică la adresa așezării capitaliste. În aceste cazuri eşti nevoit să constați implicit 
cel puțin o neinfelegere a importanței lucrărilor cu mesaje şi soluții eroice, 
revoluționare, socialiste. Acei membri ai consiliilor artistice şi acei directori de 
teatru care așează operele revoluționare ale unor Gorki, Maiakovskţ, Brecht, mai 
prejos de produsele efemeridelor bulevardiere ale Apusului, te silesc să pui la îndo- 
ială, şi puterea lor de judecată critică și deplinătatea înțelegerii misiunii ce le-a 
fost încredințată. Misiunea aceasta este de a veghea ca producția teatrului în care 
lucrează să fie o producţie activă şi activizantă a regimului nostru, nu una paralelă, 
necum una paralizantă — care să-i înfrineze adică înaintarea. 

Producția teatrală e dificilă. Dar covîrşitor de importantă. E o producție mo- 
rală : a contribui la transformarea sufletească socialistă a omului. Nu pofi ajunge 
la asemenea producție dacă, pe de o parte, înjghebi funcționăreşte, un repertoriu 
formal interesant şi pe de altă parte, furat de rămășițele unui gust înapoiat, stărui 
în a ispiti publicul tău — publicul muncitoresc, cel care vine de bună credință să 
“ia cultură, adevăr şi frumos din teatru, — cu amăgirile spumoase, cu emoțiile „culi- 
nare“ cum le numea Brecht. Nu repudiem scrisul şi vederile cu adevărat cinstite ale 
nici unuia dintre scriitorii — de ieri sau de azi — din lumea capitalistă. Mai cu 
seamă cind scrierile lor îndrăznesc să dezvăluie, pentru publicul lor şi pentru noi, 
adevărul despre această lume. Îl jucăm şi-l prețuim pe sud americanul Cassona ; 
îl jucăm și-i prețuim pe italianul De Filippo. Îl jucăm şi-l prețuim pe algerianul 
Robles. Chiar pe Anouilh (atunci cînd evocă pe Ioana d'Arc) îl prețuim şi-l jucăm. 
Dar nu putem renunța a vedea limitele ideologice ale acestor scriitori. Și mai ales 
nu putem — nu ne îngăduie conștiința — să nu luăm în seamă aceste limite, sub- 
ordonind dramaturgiei lor, dramaturgia lumii noastre, a întrebărilor şi răspunsuri- 
lor noastre, a perspectivelor noastre. De aceea apare cel puțin insolită goana 
după Pagnol, Cassona, De Filippo, Anouilh în unele din teatrele noastre. Și 
de aceea, argumentul financiar în legitimarea acestei goane e nu numai neaccep- 
tabil, dar primejdios. Primejdios pentru viața și pentru sănătatea ideologică a miş- 
cării noastre teatrale. ' 

Adevăratele probleme și răspunderi financiare în teatru se pun altcum şi pentru 
alte cazuri. Deși şi ele sînt de natură să implice mentalitatea socialistă a acelora răs- 
punzători de bunul obștesc pe care-l mînuie ca şi de fața ideologică a instituției artis- 
tice ce le-a fost dată spre păstrare şi fructificare. Cum vor putea bună oară răspunde 

«lirectorii şi membrii din consiliile artistice ale teatrelor unde s-au cheltuit zeci de 
ore de muncă în repetițiile unor spectacole ce n-au ajuns să vadă lumina rampei ? 
Cu ce rost s-a cheltuit energia actorilor în zecile de repetiții inutile de la Reșița, 
cu Mașina de scris, cu Cidul, cu Vassa Jeleznova ? Cum vor putea răspunde chiar 
.de repetițiile spectacolelor care ajungînd la rampă (după ce s-au cheltuit sume grele 
şı pentru decoruri, pentru costume, etc.), n-au ajuns la public, deoarece s-au dovedit 
„contraindicate pe plan artistic (Fîntîna turmelor la Craiova şi Frumoasa din Sevila 
la Teatrul de Satiră „C. Tănase“) și pe plan ideologic (Sirena la Teatrul Tineretului)? 
Unde e grija pentru împlinirea planului de casă la aceste teatre, în aceste 
împrejurări ? 

Pierderile sint desigur nu numai bănești. Și cauzele acestor pierderi nu sînt 
numai de ordin contabilicesc. Nici în cazurile pomenite, nici în cazurile în care 
constați valorificări... de serviciu la piesele autorilor noștri, care se văd rebutați 
adesea, datorită spiritului funcționăresc şi aristocratizant cu care se promovează în 
cite un teatru dramaturgia originală. De ce Ziariştii lui Mirodan poate să facă la 
Bacău serie (ca să nu vorbim de seria de la Naţionalul din Bucureşti) și cade după 
două-trei spectacole la Cluj şi la Sibiu? Și de. ce la Cluj și la Sibiu fac în schimb 
succese piese „la costum“? Ce argumente financiare pot fi invocate aci? Nu cumva 
însă aceasta se întîmplă pentru că regizorii respectivi au pus mai multă pasiune 
creatoare pentru spectacole de culoare şi nu și-au îndeplinit, în cazul Ziariştilor 
{la concepția, la distribuția, la munca cu actorii, cu decoratorii, etc) decit o îndato- 
rire formală? De ce directorul de scenă principal de la Teatrul din Craiova depune 
toate eforturile pentru a se afirma ca artist de valoare în spectacole de mare montare 
şi ținută, dar lasă pe seama unui neexperimentat asistent de regie punerea în scenă 
a unei comedii originale, cu care apoi se ruşinează în turneu și o lasă să fie jucată 
aproape clandestin pe o scenă mărginașă a Bucureștiului ? 

În atari condiții, e firesc să vezi planul de casă neimplinit. Dar în atari con- 
«liții compromiți, fără să-ți dai seama, dramaturgia noastră originală. de care eşti, 
înainte de orice, chemat să ai grijă : s-o stimulezi pentru a fi cit mai valoroasă, cit 
mai dragă publicului. 


Nu poți însă revendica satisfacția de a fi stimulat dramaturgia originală, 
acceptind cu ușurință — doar pentru a împăca formal unele exigențe de plan — 
piese mediocre și mai ales piese a căror mediocritate e însoţită și de o orientare 
ideologică rătăcită. La deruta artistică pe care ajungi astfel s-o patronezi, se adaugă 
«lezorientarea ideologică cu care lași publicul să-ți părăsească sala de spectacol. 
Asemenea piese mediocre și lipsite de o justă şi clară ținută şi concepție ideologică 
s-au întilnit în această stagiune şi au fost, nu o dată în ultima vreme, obiectul unor 
îndreptățite critici. Nu le mai amintim, cu atit mai mult cu cit ele au făcut pe 
larg și obiectul recentei consfătuiri a oamenilor de teatru. Folosim însă prilejul 
pentru a sublinia rolul important pe care în activitatea teatrelor noastre îl au 
(spre remedierea sau evitarea unor asemenea producții) secretariatele literare şi con- 
siliile artistice. Prea lesne şi prea neglijent a fost pină acum privită şi împlinită 
munca acestor importanți factori de creație ai teatrelor. 

Despre Teatrul de Artă, Gorki scria lui Cehov : „Teatrul de Artă e un lucru 
la fel de bun şi de minunat ca şi Galeria Tretiakov, Vasili Blajenii şi ca tot ce e mai 
bun la Moscova. Nu poți să nu ţii la el. Pe cinstea mea că e o crimă să nu lucrezi 
pentru el“. Nu comparăm teatrele noastre cu Teatrul de Artă din Moscova. Dar am- 
bianța înaltă artistică, găzduirea caldă a operei dramatice originale, tratarea ei, pro- 
movarea ei, valorificarea ei ca operă de artă (deopotrivă cu operele pe care în ge- 
neral conducătorii teatrelor le socotesc drept opere de artă): aceasta se poate pretinde 
teatrelor. Nu numai pentru că așa poate fi stimulată și susținută pasiunea creatoare 

a dramaturgilor noștri. Dar şi pentru că aşa poate creşte prestigiul cultural, forţa 
ideologică educativă a teatrelor înseși. 

La aceasta nu se poate ajunge însă decît printr-o viguroasă întărire a tuturor: 
lucrătorilor din teatre şi în primul rînd a conducerilor, a secretariatelor literare şi 
a consiliilor artistice. O întărire a fermității lor ideologice-partinice ; a competenţei 
şi exigenfei lor artistice ; a dragostei lor pentru instituția, pentru arta, pentru cauza 
socialistă ce slujesc. 


Aceste citeva aspecte deficitare din practica cîtorva din teatrele noastre nu sînt 
de natură a avea mai multă greutate decît greutatea unor excepții în cadrul unei 
reguli. Peisajul de ansamblu al teatrului nostru rămîne mai departe dominat de 
rodul bun. Descoperirea la vreme a semințelor sterpe ori vătămătoare cată a duce 
la grabnica lor înlăturare și a sluji înaintării, nu lipsite de greutăți dar sănătoase: 
a teatrului nostru pe drumul ce i-a fost deschis de revoluția culturală inițiată şi 
condusă de partid; cată să sugereze mijloacele multiple și simultane care se cer 
folosite în acest scop. Aceste mijloace țin și de calificarea şi de etica profesională a 
lucrătorilor din teatre, şi de organizarea internă mai bună a instituțiilor teatrale, 
şi de simțul de răspundere, şi de spiritul gospodăresc al conducătorilor lor. În primu? 
rînd însă ele fin de conștiința, de ataşamentul lor la cauza morală, culturală, politică, 
pe care sînt chemați s-o slujească : la cauza construirii socialismului. , 

Sub semnul acestei mari cauze, nu ne îndoim că stagiunea viitoare va aduce noi 
şi însemnate contribuții la împlinirea înaltei misiuni revoluționare a teatrului nostru. 

MARGARETA BĂRBUŢĂ 


Spiritul de partid şi eficiența mesajului 


Faţă de dramaturgul din trecut, dramaturgul nostru de azi are o situaţie pri- 
vilegiată : marxism-leninismul i-a deschis poarta spre cunoașterea legilor obiective 
ale realităţii şi, prin aceasta, spre înţelegerea fenomenelor vieţii în esenţa şi în 
dezvoltarea lor. Din vălmășagul de fapte şi aspecte oferite de mediul înconjurător, 
autorul dramatic are libertatea şi posibilitatea de a le alege pe cele mai semnifi- 
cative, mai apte de a revela, nu o simplă clipă fugară şi întimplătoare, ci însăşi 
perspectiva viitorului. În societatea noastră, în care efortul colectiv este condiția 
împlinirii ţelului suprem al construirii socialismului, această posibilitate a drama- 
turgului se transformă în datorie. Dramaturgul nu se poate opri la contemplarea 
pasivă a realităţii. El devine unul din factorii activi ai transformării ei. Aceasta 
presupune angajarea totală a capacităţii creatoare a dramaturgului de partea 
forţelor care construiesc noua societate. lar măsura acestei angajări o dă însăși 
opera dramatică, prin puterea mesajului exprimat artistic. 

Specificul operei dramatice obligă scriitorul la un efort sporit, pentru incor- 
porarea mesajului său în elementele componente ale dramei: conflict, acţiune, 
eroi. Chiar dacă dramaturgul este un adept și practician al teatrului epic, de pildă, 
chiar dacă încredinţează unui comentator funcţia de tilmaci al intenţiilor sale — 
procedeul a devenit frecvent în ultima vreme, fiind folosit fie cu scopul adincirii 
convenției teatrale, fie cu acela al anulării distanței dintre scenă şi sală —, com- 
ponentele dramei îşi păstrează funcţia lor revelatoare. În ele se află implicit me- 
sajul autorului. Reuşita sau nereuşita compoziţiei dramatice determină, în ultimă 
instanță, transmiterea către, public, mai limpede sau mai puţin limpede, cu mai 
mare sau mai mică putere de influențare, a gîndurilor autorului. În același timp, 
însăşi orientarea compoziţiei dramatice depinde de fermitatea poziţiei autorului faţă 
de realitate, de profunzimea investigaţiilor sale în fenomenul social. 

S-au scris în lunile din urmă în presa noastră mai multe articole consacrate 
producţiei dramatice a ultimei stagiuni. S-a vorbit despre tendința îngrijorătoare 
spre reînvierea melodramei în formele sale cele mai desuete. S-a vorbit despre 
falsa actualitate a unor piese ce se pretindeau inspirate din realitatea zilelor 
noastre. S-a vorbit despre tematica minoră a altora. Am impresia însă că nu în 
mod satisfăcător s-a discutat despre măsura în care aceste piese, prin conflictele 
şi eroii lor, transmit un mesaj înaintat, care mărturiseşte atitudinea conştientă şi 
combativă a autorilor lor, de pe poziţiile cele mai înaintate ale actualităţii; cu 
alte cuvinte, în ce măsură aceste piese sînt pătrunse de spirit de partid şi în ce 
măsură partinitatea se exprimă prin mijloacele artistice specifice dramei. 

Ţin să precizez de la bun început că n-am de gînd să fac nimănui proces de 
intenţie. Recunosc şi respect intenţiile bune ale celor care au apărut anul acesta 
pe afişele şi pe scenele teatrelor noastre şi nu consider neapărat că o nereușită 
artistică se datorează cu exclusivitate lipsei de partinitate ; după cum nâ consider 
că întotdeauna o piesă bine închegată din punct de vedere dramatic este, implicit, 
o piesă partinică. Sînt convinsă însă că spiritul de partid este absolut necesar 
pentru realizarea unei opere valoroase, care să reflecte realitatea în trăsăturile ei 
esenţiale, în procesul ei de dezvoltare revoluţionară, cu' perspectiva viitorului im- 
plicată în elementele constitutive ale prezentului. Pentru aceasta, bunele intenţii 
nu sînt suficiente. Este nevoie de cunoaştere şi de combativitate. Cunoaștere a 
resorturilor profunde, a legilor de dezvoltare a societăţii și a particularităţilor 
concrete ale momentului social dat. Cunoaştere a vieţii și a oamenilor, a relaţiilor 
dintre ei, în semnificaţiile lor generale și particulare. Combativitate pentru pro- 
pagarea adevărului, pentru afirmarea și sprijinirea noului, împotriva vechiului, 
pentru ridicarea conştiinţei maselor la gradul de înțelegere a legilor societăţii şi 
de aplicare revoluționară a lor. Cunoaşterea și combativitatea fac parte integrantă 
din spiritul de partid. 

Din păcate în stagiunea încheiată n-am văzut apărînd pe scena teatrelor 
noastre multe piese, care să răspundă în măsură suficientă acestor imperative. Şi 
nu mă refer la piese ca Microbii, Visul nopților noastre, Flacăra vie, sau Secretul 
doctorului Bergman, pe care le consider niște rebuiuri artistice, neindicate pentru 
o analiză mai amplă. Ci la atitea alte piese, prezentate în cursul acestei stagiuni, 
ale căror conflicte sînt prea puţin orientate spre refleciarea tendințelor şi perspec- 
tivelor societăţii noastre. 3 

Am întîlnit în această stagiune piese în care dramaturgii manifestă o sur- 
prinzătoare predilecție pentru aspectele și laturile legate de trecut ale unor feno- 
mene și evenimente contemporane, lăsînd în umbră laturile noi, purtătoare ale 
fermentului revoluționar. lată, de pildă, două piese care evocă momentul însemnat 
al eliberării ţării noastre: Prăbuşirea de Al. Șahighian şi Refugiu de Szabo Lajos. 
E curios, dar ambele piese înfățișează acest eveniment prin efectele sale asupra 
unor reprezentanţi ai claselor exploatatoare, şi numai în mod cu totul nesatisfă- 
cător, prin latura sa revoluţionară, deschizătoare de perspective. Al. Şahighian a 
urmărit procesul de descompunere a familiei moşierului Bălteanu, încercînd poate 
prin această imagine familială să reprezinte întregul proces istoric al transformării 
unei societăţi. N-a izbutit, pentru că implicaţiile sociale şi filozofice ale eroilor 
săi sînt inconsistente, şi pentru că, mai ales, imaginea forțelor noului, angajate 
în luptă, e convenţională şi inoperantă. Szabo Lajos a oscilat între diferite căi de 
dezvoltare a conflictului, definindu-și abia în ultimul act poziţia prin confruntarea 
reprezentanţilor celor două clase în luptă: moşierii şi țăranii, în momentul istorie 
al aplicării reformei agrare. Moment nepregătit de desfășurarea anterioară a 
acţiunii, de aceea superficial şi ratat artistic. În ambele piese, înfăptuitorii elibe- 
rării, ai revoluţiei, sint aproape total absenţi. 

În bună măsură, reproșul întoarcerii spre trecut i se poate adresa şi piesei 
Arborele genealogic de Lucia Demetrius. Autoarea a urmărit fenomenul dramatic 
al ruperii de trunchiul vechii societăţi a elementelor capabile să devină utile noii 
societăţi. Mai precis, recuperarea intelectualului cinstit, provenit din mediul bur- 
ghez, și cîștigarea lui pentru cauza construirii socialismului. În piesă însă, tocmai 
procesul psihologic al savantului Manea-Voineşști are o greutate specifică mai mică 
decît demascarea ipocriziei subtile și surizătoare, sub care Suzana Manea-Voineşti 
îşi ascunde morala cinică de clasă. Am cîştigat în felul acesta un caracter dra- 
matic, în personajul Suzana, admirabil construit de autoare. Dar am pierdut ocazia 

unei piese care să afirme cu vigoare artistică forța transformatoare a societăţii 
noastre. Grija minuțioasă cu care autoarea, întoarsă spre trecut, a fixat trăsăturile 
Suzanei, a împiedicat-o să vadă tot atît de limpede chipul personajului care, 
stîngaci şi anemic, încearcă să aducă în scenă mesajul prezentului: Laura. De 
aci şi rezolvarea rapidă, nepregătită artistic, a procesului lăuntric al profesorului. 
De aci, lipsa de noutate şi de vigoare a mesajului piesei. 

Despre piesa Ultimul tren de G. Kovacs şi Eugen Mirea s-a vorbit pe bună 
dreptate, la apariţia ei, ca despre o piesă purtătoare a mesajului înaintat al înfră- 
țirii naționalităților conlocuitoare din ţara noastră. Combaterea șovinismului 
semănat între romîni şi maghiari de către clasele exploatatoare în trecut este o 
sarcină care încă nu şi-a pierdut oportunitatea şi autorii au dat dovadă de un 
adevărat simţ al actualităţii, cînd şi-au ales această temă. lată, totuși, că și în 
această piesă imaginea trecutului este mai puternic prezentată de autori, cu mai 
mare putere de convingere. Rezolvarea problemei naţionale realizată în societatea 
noastră aduce în mod automat rezolvarea dramei celor doi îndrăgostiţi din piesă, 
fără însă ca autorii să fi găsit pentru aceasta mijloace artistice la fel de convin- 
gătoare ca acelea prin care au expus însăşi drama. Ei se mulțumesc să constate 
şi să consemneze evenimentul. Dar constatarea şi consemnarea n-au făcut niciodată 
parte din mijloacele specifice literaturii dramatice. 


O parte din piesele apărute anul acesta, inspirate din actualitate, dezbat 
probleme de etică. Pentru omul nou, care făureşte noua societate, transformîn- 
du-se în același timp pe sine, însuşirea unei etici superioare este o problemă 
vitală. Noua societate nu se poate alcătui fără o umanitate nouă, eliberată de 
deprinderile şi aparențele mărunte, egoiste, ale omului crescut în societatea lui 
„homo homini lupus“. lată de ce socotesc că piese ca Generaţia din pustiu 
de L. Bruckstein, Conștiința furată de T. Buşecan, Zburați pescărușilor de Vasile 
Iosif, Cinstea noastră cea de toate zilele de Al. I. Ștefănescu sînt piese actuale. 
Autorii lor au încercat să abordeze cu seriozitate probleme ale conştiinţei omului 
care munceşte în societatea noastră. Am analizat mai amănunţit trei dintre ele, 
cu alt prilej !. Ceea ce ne interesează” însă aici este un anumit aspect al con- 
flictului, aspect care trădează aceeaşi slăbiciune semnalată mai sus, lipsa de 
vigoare a afirmării noului. În Generaţia din pustiu bătrînul Avram Urnfeld desco- 
peră cu durere că fiul său David s-a lăsat ispitit de posibilitatea de a cîştiga 
uşor bani nemunciţi, prin înşelăciune. Mai mult decît procesul de conștiință 
al lui David, piesa dezvăluie şi urmăreşte drama lăuntrică a bătrînului, pe care-l 
confruntă rînd pe rînd cu modul de viaţă al celor trei fii: David — decăzutul, 
Jona timoratul, ajuns sub papucul unei neveste burgheze cicălitoare, și Sami, fiul 
cel bun, muncitor şi cinstit. Caracterul bătrînului e creat cu mijloace literare 
adecuate, fără a izbuti totuşi să devină un caracter activ, care să ajungă să 
influenţeze în vreun fel acţiunea altor personaje. Abia în ultimul moment, după 
ce puterea de stat a intervenit, arestîndu-l pe David, bătrinul Avram reuşeşte să-i 
smulgă acestuia, în faţa judecătorului, mărturisirea greşelilor şi făgăduiala de 
îndreptare. Cît despre elementul aşa-zis înaintat al piesei, fiul Sami, rolul său 
e mai mult ilustrativ, lipsit de eficienţă dramatică. 

În Conștiința furată, drama — atita cît este — a lui Dragomir, se desfăşoară 
în ciuda şi în afara posibilității de intervenţie a personajelor, care reprezintă ele- 
mentele cele mai înaintate ale societăţii, ca de pildă comunistul Abrudan. Acesta 
îndeplineşte o funcţie mai mult decorativă. Rezolvarea vine de la sine, în momentul 
în care Dragomir se trezeşte din vraja rea în care îl ţinuse pînă atunci banditul 


1 „Teatrul“, nr. 3, 1958, articolul Actualitatea şi teatrul. 


21 


www.cimec.ro 


Raus, şi se opreşte la un pas de nenorocire. De altfel, schematismul personajelor 
este atît de evident, încît mesajul autorului — combaterea setei egoiste de aur şi 
ridicarea conştiinţei muncitorului la nivelul luptei pentru interesul colectivităţii — 
îşi pierde pe drum eficienţa. 

Al. I. Ştefănescu a creat un admirabil portret al impostorului, în personajul 
Vicenţiu Holca din Cinstea noastră cea de toate zilele. Dar şi aici, riposta artistică 
dată de autor personajului incriminat este insuficientă. Rezolvarea „cazului Mantu“ 
vine de la o forţă aflată în afara conflictului piesei, în timp ce acţiunea comu- 
niştilor din piesă se reduce la lamentări ca în cazul Veronicăi, sau la sfaturi înţe- 
lepte, ca în cazul lui Radu lonescu. Este adevărat că finalul piesei aduce un fel 
de redresare şi regrupare a personajelor, realizind izolarea totală a elementului 
dăunător societăţii noastre şi afirmînd astfel încrederea în victoria eticii comu- 
niste. Dar în compoziţia dramatică, în conflict, elementul înaintat este rezolvat 
cu mijloace artistice mai puţin eficiente. 

Ceea ce e de reproșat, mai ales, autorilor acestor piese este faptul că nu au 
izbutit să afirme noul, în aceeași măsură şi cu aceeași forţă artistică cu care au 
negat vechiul. | 

Lipseşte din aceste piese combativitatea revoluţionară. Lipseşte acel erou, care 
să exprime mesajul autorului nu prin aforisme şi precepte didactice, ci prin însăşi 
acţiunea sa, prin luptă, prin intervenţia în conflict. 

În dramă, personajele se caracterizează în acţiune. Ideea însăşi a piesei, ten- 
dinţa ei reies din acţiunile eroilor, din ciocnirea caracterelor, din orientarea şi 
rezolvarea conflictului. Cuvîntul are valoare dramatică şi ajunge la conştiinţa 
publicului dacă e materializat în acţiune. Nu neapărat în acţiune fizică. În dramă 
funcţionează cu aceeaşi putere de comunicare acţiunea psihică. Mesajul autorului 
se exprimă prin acţiunile eroilor, prin dialogul dramatic, prin subiextul replicilor. 
Nu e nevoie de declaraţii. În Mutter Courage nu rostește nimeni nici un discurs 
antirăzboinic, dar mesajul autorului se impune, pe măsură ce acţiunea piesei îna- 
intează, pînă la finalul zguduitor. E un mijloc original, de o mare valoare artis- 
tică, de a comunica o idee, o tendinţă, prin contrariul ei. 

Exemplul dat pare să contrazică cele afirmate mai sus, despre necesitatea 
prezenţei în dramă a unui erou activ, care să impună prin acţiunea sa concluzia 
piesei. În Mutter Courage nu luptă nimeni împotriva războiului. Dimpotrivă. Anna 
Fierling trăieşte de pe urma războiului şi încheierea păcii ar însemna pentru ea, 
în concepţia ei, anularea sursei ei de trai. Da. Dar toată acţiunea piesei, toate epi- 
soadele sale vin să contrazică această concepţie primitivă, mioapă. lată, indirect, 
„eroul activ“: este însuşi autorul, care luptă cu argumente materiale, dramatice, 
pentru impunerea tezei sale. 

În multe din piesele pe care le-am pomenit mai înainte, nu există o adevărată 
luptă. Autorii îşi expun adesea principiile prin nişte personaje lipsite de viaţă, lipsite 
de posibilitatea de a acţiona. Nu e nevoie ca autorul să aibă un mesager direct în 
scenă, un campion al ideilor sale. Dar dacă îl creează, atunci este obligat să-l 
investească cu întreaga capacitate de convingere, cu valori active, care să-l facă 
un adversar cel puţin egal cu purtătorii de cuvînt ai forțelor retrograde. 

În viaţă, vechiul dispare în mod dramatic, după o luptă încordată pentru 
menţinerea poziţiilor, în timp ce noul înaintează la fel de dramatic, cuce- 

vind pas cu pas poziţiile. În piesele noastre, vechiul dispare adesea prin autocon- 
sumare, în timp ce noul îl priveşte şi-i comentează moartea în maxime frumoase, 
-a din carte. N-aş vrea ca aceşti termeni de „nou“ şi „vechi“ să fie înţeleşi în mod 
schematic, în chipul destul de arbitrarei împărțiri în eroi pozitivi şi negativi. Viaţa 
nu poate fi redusă lal scheme şi nici împărţită în zone de alb şi negru. Dar în 
această complexitate a vieţii, noul și vechiul se află într-o continuă opoziţie dia- 
lectică, fie că se înfruntă pe planul larg al luptei de clasă, fie că se confruntă 
pe planul particular al proceselor sufleteşti. Dramaturgia, gen prin excelență dia- 
lectic, nu poate oglindi realitatea decît în mod esenţial, prin conflictul între nou 
“şi vechi, cu toate implicaţiile sale sociale, psihologice, filozofice. 

Dar pentru aceasta este necesar ca dramaturgul să știe să distingă, din ames- 
tecul complex de fapte, direcţia dezvoltării noului, pentru a nu se angaja pe o 
“cale greşită. 

Nu s-ar putea spune de pildă că în piesa Ce fel de om ești tu ? de Ana Novac 
nu se desenează liniile unui conflict. Dar obiectivele conflictului sînt fundamental 
greșite. Piesa opune în mod nejust și artificial construcţia economică, înseşi bazele 
„construcției socialiste, intereselor individuale ridicate la rangul unor cerințe de pri- 
mordială necesitate. Susţinătorul lor, Toma, reprezintă în concepţia autoarei chipul 
înaintat al omului de partid; dar în manifestările şi ideile profesate, personajul, 
prin miopia sa politică, nu numai că este departe de a avea o asemenea calitate, 
“dar și o infirmă. În schimb, este supus unor critici derutante tocmai acel personaj, 
lanoș Madaraş, care promovează interesele construirii socialismului, interesele 
obşteşti înaintea celor individuale. Raportul de forţe existent în realitatea noastră 
«este astfel răsturnat cu capul în jos în piesă, aşa fel încît desfăşurarea conflictului, 
în loc să ducă spre întărirea forțelor noului şi spre mobilizarea maselor la munca 
-de construire a socialismului, seamănă dimpotrivă neîncredere în posibilitatea atin- 
gerii țelului mult dorit, confuzie şi scepticism. 


Să mai pomenesc oare de Umbra baroanei de Tiberiu Vornic, în care confuzia 
compoziţiei dramatice: este echivalentă cu lipsa de mesaj ? 

Prefer să amintesc aci alte două piese, care deşi nu tratează subiecte de strictă 
actualitate, au în miezul conflictului un erou, al cărui mesaj de eroism şi devota- 
ment patriotic îşi păstrează puterea de comunicare şi în societatea noastră. E 
vorba de Zile de februarie de Liviu Bratoloveanu şi de Ecaterina Teodoroiu de 
Nicolae Tăutu. Eroul celei dintîi, muncitorul ceferist Gheorghe Marin, nu este de 
la început un luptător. El devine însă, pe măsură ce conştiinţa sa se luminează, 
cu prețul unor grele experiențe şi cu ajutorul comuniștilor. Ultimul act al piesei 
îl găseşte pe baricade, între greviştii de la Griviţa din '55. Păcat numai că autorul 
n-a găsit în sine suficientă forţă artistică, pentru a da viaţă şi altor personaje, 
alături de eroul central. Din această pricină lucrarea se fărîmițează cîteodată în 
scene expozitive, narative, care nu pregătesc suficient amploarea eroică a finalului. 
În Ecaterina Teodoroiu, autorul a definit de la început caracterul eroinei, căutînd 
apoi, fără să le găsească totdeauna, situaţiile dramatice în care acest caracter să 
se manifeste. Şi totuşi, în ciuda slăbiciunilor serioase de construcţie, piesa a izbutit 
să intereseze publicul, datorită îndeosebi patosului eroic al „eroinei de la Jiu“. 

Nu dau aceste piese ca model de perfecţiune artistică. Indic însă prin ele nece- 
sitatea scrierii unor piese însufleţite de elan patriotic şi spirit revoluţionar. 

Asemenea piese ar fi putut fi şi cele cîteva drame istorice, pe care stagiunea 
aceasta le-a adus pe scenele teatrelor. S-a mai vorbit şi altă dată despre posibili- 
tatea de comunicare a unui mesaj contemporan prin intermediul pieselor istorice. 
Exemplul lui Brecht şi al lui Shaw se află la îndemîna oricui. Cînd Haşdeu a scris: 
Răzvan şi Vidra, el şi-a exprimat poziţia faţă de relaţiile sociale existente în vre- 
mea sa, fapt pe care Davila l-a criticat în cronicile sale. Noi îi facem lui Hașdeu 
un titlu de glorie tocmai din ceea ce stirnise reproşurile lui Davila, poziţia sa con- 
temporană (contemporană vremii lui) faţă de datele istoriei şi puterea de a extrage 
din faptele istorice semnificaţii general umane şi filozofice, care îşi extind vala- 
bilitatea peste epoca sa. Dramaturgii noştri de azi au posibilitatea interpretării 
faptelor istorice de pe poziţiile omului contemporan, înarmat cu puterea de înțe- 
legere a ştiinţei marxist-leniniste. Aceasta este, de altfel, şi direcţia în care şi-au 
îndreptat eforturile Mihnea Gheorghiu, Al. Adamescu şi Grigore Sălceanu, autori 
ai pieselor Tudor din Vladimiri, Judecata focului şi Ovidius. Conflictul pieselor: 
este, în general, just orientat istoriceşte, raporturile între clase apărînd așa cum 
ştiinţa istorică le-a definit — cu unele excepţii, datorite tendinței unor autori de 
a-şi transmite mesajul direct spre public prin cuvinte şi de a-și înzestra astfel per- 
sonajele cu o conștiință prea avansată pentru vremea lor, în contradicție cu însăşi 
desfăşurarea acţiunii piesei. Anacronismul își are rostul său în piesa istorică, atunci 
cînd autorul urmăreşte demonstraţia unei idei actuale prin mijlocirea trecutului.. 


N-am însă impresia că aceste piese, în ciuda unor încercări de „actualizare“, au 
depășit valoarea unor evocări ale trecutului, de la epoca imperatorului August 
pînă la răscoala condusă de Tudor Vladimirescu. lar evocările au, nu ştiu de ce, 
un caracter ocazional, care le răpește puterea de circulaţie, proprie pieselor cu œ 
problematică vie şi cu ecouri contemporane, în care spiritul de partid al drama- 
turgului îşi manifestă eficient puterea de afirmare și de negare. 

Dezbaterea de pe poziţiile contemporane a unei teme bătrîne de cînd lumea 
— condiţia creaţiei artistice — a fost încercată de Laurenţiu Fulga în Meșterul 
Manole, printr-o reinterpretare a vechiului mit popular. Dar fie din pricina neclari- 
tăţii concepţiei, fie din pricina neconcordanţei dintre concepție şi mijloacele de- 
exprimare alese, încercarea a ajuns în faţa publicului într-o formă hibridă, care- 
pune sub semnul îndoielii însuși mesajul piesei. 

Spiritul de partid al dramaturgului își manifestă puterea de afirmare şi de: 
negare şi în comedie. Rîsul, izvorît din capacitatea prin excelență umană de a des- 
coperi şi a aprecia discrepanţele, marile și micile contraste ale vieţii, devine 
în mîinile autorului dramatic o armă ascuţită şi sigură. Îndreptat spre un obiectiv 
precis, rîsul îl pulverizează, îl nimiceşte. „Baia spală pe birocraţi“ spune Maia- 
kovski, dar dintr-o asemenea spălătură, nici un birocrat nu scapă „cu faţa curată“. 
Spiritul de partid al autorului de comedie se defineşte în însăși importanţa obiec- 
tivului pe care și-l alege şi în mijloacele pe 'care le foloseşte pentru declan- 
sarea risului. 

O constatare îmbucurătoare, în legătură cu comediile apărute anul acesta —- 
în număr mai mare decit în stagiunile trecute — este aceea că autorii lor manifestă 
o tendință pronunţată de a-și extrage materialul de viață din realitatea înconjură- 
toare, renunțind la obiceiul, manifestat în stagiunile trecute, de a relua temele: 
cunoscute din comedia romînească dintre cele două războaie. Obiectivele alese de: 
ei se află totuşi într-o zonă foarte superficială a fenomenului social actual, şi. 
uneori ating doar în treacăt chiar și această zonă. 

În Colivia cu sticleți, Lascăr Sebastian şi Silviu Georgescu şi-au ales drept 
țintă a risului o familie de provinciali cuprinsă de febra mutării în capitală. De 
luni pînă luni, a lui Nicuşor Constantinescu și George Voinescu, le amintește soţilor 
prea mult preocupaţi de problemele profesionale că au de îndeplinit anumite înda- 
toriri faţă de consoartele lor, spre binele lor personal, al familiei și al societăţii. 
Vrei să fii nevasta mea ?, de Florin Vasiliu și Rodica Gheorghiu, atrage atenția 
tinerilor că dragostea nu se poate cuceri temeinic decit tot prin dragoste, devotată 
şi serioasă, şi că omul e valoros prin ceea. ce e, nu prin ceea ce vrea să pară. În 
Hai să jucăm teatru, Jozsef Meliusz ia în derîdere pe unii birocraţi şi şperţari rătă- 
ciți în sectorul repartizării locuinţelor de la sfatul popular. Misterul de la Hotel 


Poiana, de I. Atanasiu-Atlas şi Sadi Rudeanu, combate nu știu bine contra cui 
sau pentru cine, dar pînă la urmă are aerul să demonstreze cinstea oamenilor 
muncii... 

Desigur că nu putem avea nimic, în principiu, împotriva unor comedii cu o 
asemenea tematică. Unele dintre ele, ca de pildă Colivia cu sticleți, dovedesc in- 
tenţia lăudabilă a autorilor lor de a semnala şi chiar a combate fenomene negative 
ale societăţii. Dar luate în bloc dau o imagine idilică a realităţii, ca şi cum lupta 
de clasă — motorul luptei pentru construirea socialismului — ar fi încetat să mai 
existe şi odată cu ea ar fi dispărut duşmanii orînduirii noastre democrat-populare, 
iar balastul fenomenelor negative, ca birocraţia, chiulul, huligan:smul, delapidarea 
avutului obştesc şi atitea altele ar fi dispărut în întregime, apăriînd doar, ici, colo, 
un mic escroc de la spaţiul locativ, un șef de cadre maniac sau un tînăr dornic 
de succese uşoare în dragoste. Risul pe care-l stirnesc aceste comedii este un ris 
blajin, care dojenește cu simpatie, așa cum dojenesc părinţii un copil poznaş, 
făcînd însă un haz înduioşar de poznele lui. Se ride de multe ori la aceste piese, 
şi e bine că autorii încep să redescopere sursele comicului. Dar adesea rîsul este 
stîrnit de mijloace mecanice — potriviri de cuvinte, de situaţii — folosite de autori, 
în afara chiar a temei propuse. De altfel, conţinutul anemic de idei al majorităţii 
acestor comedii nici n-ar putea prilejui construirea unei lucrări dramatice, dacă nu i 
s-ar adăuga o umplutură masivă de gaguri și poante. Nu e de mirare că în ase- 
menea condiţi nu putem semnala apariţia vreunei comedii satirice, care să atace 
cu vigoare vreuna din rămăşiţele trecutului, existente în societatea noastră. Avem 
de-a face cu farse benigne, cu comedii sentimentale, cu vodeviluri. Și avem atita 
nevoie de comedii satirice ! 

Ai impresia, privind în ansamblu producţia dramatică a stagiunii care s-a 
încheiat, că autorii nu folosesc în măsura necesară acel avantaj despre care vor- 
beam la începutul acestui articol, posibilitatea de cunoaștere a mecanismului social 
în resorturile sale esenţiale şi în aspectele sale particulare. Autorii nu dau dovadă, 
prin piesele lor, că sînt angajaţi efectiv în procesul de transformare a societăţii. 
Cum s-ar putea explica altfel problematica săracă, combativitatea redusă a atitor 
piese şi confuzia altora ? Multe dintre piese repetă lucruri cunoscute; văzîndu-le- 
avem senzaţia că le-am mai văzut. Lipseşte pasiunea cunoașterii, pasiunea desco- 
peririi unor noi domenii de viaţă, unor noi cute ale sufletului omenesc, neexplorate 
încă, ne aflăm undeva la suprafaţa fenomenelor vieţii sociale şi nu izbutim să 
privim mai adînc în ele. 

Fondul social de clasă al conflictelor este adesea înlocuit cu dezbaterea con- 
tradicţiilor neantagonice din lumea noastră, angajindu-se mai ales între personaje 

care în principiu sînt câştigate pentru cauza socialismului. Or, nu se poate face 
abstracţie de faptul că în etapa istorică actuală resortul profund al societăţii 
„noastre este încă lupta de clasă. E adevărat că lupta de clasă se reflectă şi pe 
plan moral, lăsînd urme în conştiinţa oamenilor chiar şi după ce clasele au fost 
desfiinţate. Cu atît mai mult, acest fond de clasă al diferitelor mentalități nu poate 
fi neglijat de către dramaturgii animați de dorinţa de a reflecta realitatea de azi 
în opera lor. Conflictul de clasă a apărut în această stagiune, mai cu seamă în 
dramele istorice. Realitatea îi contrazice însă pe toţi cei care îşi închipuie că lupta 
de clasă e un fenomen de domeniul trecutului. Realitatea este sursa de inspiraţie 
a dramaturgului care vrea să fie expresia epocii sale. lar în cunoașterea realităţii, 
spiritul de partid e călăuza dramaturgului. 

Aceasta înseamnă că dramaturgul nu se poate mulțumi cu reproducerea dio 
tivistă a realității contemporane. În această realitate prezentă, dramaturgul realist- 
socialist este dator să descopere germenii viitorului, să deschidă ochii spectatorului 
spre perspectiva zilei de mîine. Cînd Gorki l-a creat pe Nil, spectatorul obişnuit 
era departe de a vedea izbînda viitoare a acestui Nil asupra societății în care se 
născuse. Gorki însă a pus, el cel dintîi, în aplicare principiul pe care avea să-l 
formuleze mai tîrziu, şi anume că „menirea principală a artei este să se ridice 
deasupra realității, să privească realizările prezentului de la înălțimea mărețelor 
țeluri pe care şi le-a pus în față clasa muncitoare, creatoare a omenirii noi“. Gorki 
a creat figura muncitorului care avea, în viitor, să răstoarne orînduirea burgheză. 
Cîte din piesele din această stagiune privesc prezentul din perspectiva viitorului ? 

Poate această trecere în revistă a creației dramatice din ultima stagiune va 
părea unora prea întunecată. Vor fi glasuri care vor protesta, amintind că în 
această stagiune s-au jucat mai multe piese romiîneşti noi decît în oricare altă 
stagiune anterioară ; că au apărut nume noi de dramaturgi, al căror debut e pro- 
mițător ; că oricum, e vădită orientarea spre actualitate a celor mai multe piese, 
chiar dacă imaginea actualității apare superficială, neconcludentă. 

Da, sînt de acord. Toate acestea sînt bunuri cîștigate, pentru dezvoltarea dra- 
maturgiei noastre. Dar trecerea sub tăcere a lipsurilor nu înseamnă şi anularea lor. 
Și niciodată dezvoltarea n-a însemnat o evoluţie lină şi egală, din treaptă în treaptă. 
Semnalarea deficienţelor, departe de a tăgădui mersul evident înainte al drama- 
iurgiei noastre, înlesneşte cunoașterea şi înlăturarea unor piedici care stau încă în 
calea creatorilor noștri de teatru. Avem toate motivele să așteptăm în viitor roade 
mai bogate și mai valoroase. 

EMIL MANDRIC 


Meşterul Manole 


Legendele populare au turnat sensuri ale vieţii, cu o uimitoare putere de gene- 
ralizare, în simboluri şi imagini poetice. Ele au prilejuit dese acţiuni de legitimă 
valorificare, dar şi interpretări diformante, profund antipopulare. Baladele Mioriţa 
şi Meșterul Manole au avut cu deosebire această soartă. Prima a servit în filozofie 
unei teorii fataliste a neantului către care ar tinde chipurile, „spaţial“, sufletul 
romînesc. A doua, potrivit aceloraşi concepţii idealiste, a fost trecută prin diva- 
gări obscurantiste şi siluiri mistice, în producţii dramatice cu aplomb gîndirist. 

Într-o versiune dramatică după legendă de Lucian Blaga domneşte — spre 
exemplu — un hieratism exacerbat. Manole, unealtă oarbă în mîinile lui dumnezeu, 
este sortit împreună cu meşterii, unui destin aducător de moarte. Vedenii înfrico- 
şătoare stăpiînesc minţile în așteptarea miracolului ceresc care să dezlege taina 
construcției. În piesa Meșterul de Adrian Maniu, bîntuie de asemenea stihii ale 
iadului. Fauni şi făpturi barbare răstoarnă zidurile ridicate de Manole, simbolizînd 
reacţia păgînismului (sic |) în faţa consolidării credinței creştine. Figura meşterului 
a mai servit de pretext la o piesă ușoară cu triunghi adulterin de Octavian Goga 
şi la altele, pe care ne îngăduim să le ignorăm. 

De reţinut este că acest „mit estetic“, cum l-a caracterizat G. Călinescu, s-a 
dovedit pentru genul dramatic un fecund izvor de inspiraţie. În primul rînd, dato- 
rită conținutului bogat în idei, care afirmă actul de dăruire în creaţia artistică. 
Perfecţiunea nu poate fi atinsă decît prin suferință şi sacrificiu ; împlinirea în 
artă atrage după sine o renunțare individuală. Și, în al doilea rînd, fiindcă balada 
Meşterul Manole este prin excelență spectaculară, cu evenimente care se: succed 
într-o strînsă încleştare dramatică: surparea zidurilor, amenințarea cu moartea, 
jurămîntul meşterilor, zidirea soţiei, triumful construcţiei, prăbuşirea icarilor. 

Am așteptat cu interes şi speranță premiera Meşterului Manole, în cea mai 
nouă viziune dramatică, datorată lui Laurenţiu Fulga. Dezvoltarea ideilor baladei, 
în piesa lui Fulga, este o încercare de a prezenta problemele artei sub aspectul 
legăturilor ei cu aspiraţiile poporului, ca principală condiţie a valorii şi integri- 
tăţii mesajului artistic. În această lumină, filonul legendei populare a servit ca 
bun punct de plecare unei dezbateri estetice, care ar fi putut avea implicații adinci 
in fondul de idei privind sarcinile militante, actuale, ale artei. 

Fulga a atribuit eroului din balada populară o calitate nouă, conștiința mun- 
«ită de gîndul necontenitei perfecţionări. Manole şi cet nouă tovarăşi înalță o mă- 
năstire în care Vodă vrea să-şi zidească nemurirea. Nepăsător la această ambiţie, 

meşterul dorește să întruchipeze în silueta edificiului, idealul său de perfecţiune 
artistică. Zidurile se ridică cu trudă, dar nu iau forma visată. În şapte rînduri 
Manole calculează, măsoară şi construieşte, prăbuşind apoi de fiecare dată mar- 
mora. Simbolul astfel prelucrat (în baladă, zidurile se prăbuşesc de la sine) ex- 
primă momentul de criză cînd „măsurile“, tiparele tehnice nu pot cuprinde încă 
visul înaripat, chinul creatorului de artă care caută necontenit o realizare ideală. 
Imaginea călăuzitoare de frumuseţe, cu care tinde a înnobila marmora, este iubita 
sa. Ana, o fecioară „înfășurată într-un fel de nimb de mister“ sau, cum i se mai 
spune, „fiica pădurilor“. Pe rînd, ea apare senzuală sau o abstracţiune pură — 
idee de perfecţiune în reprezentările lui Manole. Plăsmuire de vis şi „miraj neîn- 
trerupt de lumină“, în închipuire sau aievea. Ana îi dăruieşte iubirea, dar nu şi 
puterea de a desăvirşi opera începută. 

În raporturile cu Manole se definesc, detaşîndu-se inegal, cei nouă meşteri. 
Extremele — Cercel și Serafim — angajează poziţii pro şi contra artistului. Cercel 
este un caracter blind şi meditativ. El pare să privească cu ochii lui Manole fru- 
musețea pură a Anei. Această comună înțelegere a unui ideal de perfecţiune îi 
apropie. Cercel manifestă apoi încredere în opera maestrului, intuind sinceritatea 
căutărilor sale. Pînă la un punct, acolo unde căutările devin sterile și tînărul 
meşter, surprins de compromisurile lui Manole, îl părăseşte dezamăgit. („Te-ai 
supus lui Negru-Vodă. Ai primit să ridici mănăstirea pe care o doreşte el“). În 
Serafim, dramaturgul a concentrat atributele unui înrăit de invidie, detractor, intri- 
gant și retrograd, fără nuanţe intermediare. Cu astfel de însuşiri „meşterul fără 
dumnezeu“, descins din familia lui Iago, îşi vînde sufletul „conştiinţelor negre“ 
care apar sub înfăţişarea lui Vodă şi a Marelui Sfeinic, dorind pierzania lui Manole. 
Tenta de „negru“ este dusă pînă la mefistofelic („geniul rău al lui Manole“, cum 
singur se caracterizează). 

Ceilalţi şapte meşteri au trăsături care îi apropie, dictîndu-le reacţii colee- 
tive. În general, ei cred în Manole, dar supuşi mai ușor influențelor și lași în fața 
amenințării cu moartea, se fac complicii uneltirilor lui Serafim. 

Un personaj care în economia dramei îndeplinește rolul de rezoner, Orbul, 
dă răspuns întrebărilor insolubile şi frămîntărilor lui Manole, încercînd cu harul 
blindeţei să-i îndrume paşii pe calea adevăratei realizări în artă, prin alăturarea 
organică a creaţiei sale la suferinţele şi lupta maselor asuprite. El poartă un simbol 
transparent : înţelepciunea şi experienţa--de veacuri a poporului. 

În deznodămiînt, Manole este supus unei încercări decisive. Serafim, „meşterul 
fără dumnezeu“, reuşeşte să impună zidirea Anei, invocînd o lege a „timpurilor 
arhaice“. În ultima clipă, Manole îşi salvează iubirea, refuzind sacrificiul. În ten- 
siunea acestui moment, în biruința setei de viaţă şi iubire, a văzut dramaturgul 
„structura spirituală de om al Renaşterii“! la meșterul său. 

Astfel Laurenţiu Fulga a vrut să contureze, cum singur mărturiseşte, „un con- 
flict realist în cadrul căruia se dezbate cu pasiune problema caracterului popular 
al artei“ ?. Urmărind acest gînd, dramaturgul a încercat să elimine ceea ce în 
baladă apare miraculos și fantastic, motivind raţional întîmplările puţin obișnuite 
din fabulaţie. 

Evoluţia eroului de la poziţiile de ceţoasă căutare a artei pure, pînă la înţe- 
legerea rosturilor unei opere care să reflecte aspiraţiile largi ale poporului, este 
însă precară. 


1 Cuvintul autorului în programul de sală (Teatrul Armatei). 
2 Idem. 

La început Manole se izolează în căutări individuale, străin de năzuinţele 
maselor. Ideea este dezvoltată în confruntările cu Orbul: 

„Manole : ...Pămîntul mă disprețuiește. 

Orbul : Dar ţi-ai lipit tu oare urechea de pămînt, ca să-i auzi pămîntului 
jalea şi urgia ? á 

Manole : N-am suflet şi n-am gînduri decît pentru opera mea. Sufăr şi eu 
destul ca să mă mai doară și suferințele ţării“. 

Aşadar, Meşterul se arată neînțelegător la suferințele ţării, răspunzînd cu 
infatuare apelului de a sluji poporul. Dar cum prezintă dramaturgul drumul lui 
Manole de la acest impas ideologic și estetic, pînă la finalul în care cad „peceţile 
tuturor tainelor“ şi iradiază lumină ? În tot acest timp, meșterul îşi poartă irezol- 
vabil întrebările de la un act la altul, pe „trepte de marmoră albă sugeriînd urcușul 
spre nesfîrşit“, rostind cuvinte mari şi săvirşind gesturi patetice, într-un abur rare- 
„fiat de abstracţiune. Din turnul de fildeş, Manole contemplă pe Ana fără a-i putea 
reproduce desăvirşirea în operă, arată dispreţ pentru vanitatea domnitorului şi, 
în același timp, indiferenţă la frămîntările ce par a se petrece în ţară, se îndoiește 
faustian de sine („în zadar perfectiunii m-am silit să-i fur măsura“) şi domină 
filozof între meşterii săi. 

Pare banal, dar nimic nu se naște din nimic. Era de aşteptat ca transformările 
în gîndirea și poziția eroului lui Fulga să rezulte dintr-un proces pregătitor. Greu de 
precizat însă, ce fapte, evenimente sau împrejurări determinante au creat o punte 
între aceste două profesiuni de credință exprimate de Manole în situaţii diferite : 

Prima, la care ne-am mai referit: „Manole (Orbului): N-am suflet şi n-am 
ginduri decît pentru opera mea. Sufăr şi eu destul ca să mă mai doară şi sufe- 
rinţele ţării. 

A doua: Manole (lui Vodă) : Dacă opera ce voi lăsa-o nu va cuprinde în ea 
tot geniul poporului acestuia, numele meu va fi supus ruşinii“. 

Cum pot fi conciliate aceste contradictorii credinţe ale eroului, cînd nimic 
hotăritor nu a intervenit pe planul apropierii artistului de popor? Aflăm, dimpo- 
trivă, că izolarea sa e hotărită. („Ana: Şi eu însămi ce farmec să desfăşor pentru 
a-l întoarce cu tot sufletul către patimile ţării“ 3.) 

Spuneam că rolul Orbului este de a răspunde gîndurilor neclare ale lui Ma- 
nole, ca un alter-ego, amintindu-i înaltele rosturi ce le are în faţă. Într-un fel, 
acest personaj se vrea mai semnificativ decît pare. Pentru cine cunoaşte piesa lui 
Lucian Blaga, citată mai sus, este limpede că Orbul dă replica unuia din perso- 
najele caracteristice concepţiei idealiste a scriitorului, călugărul Bogumil. Acesta 
proclamă în numele sfintelor taine jertfirea unei fiinţe vii la temeliile mănăstirii, 
pentru ca cerul să deslege meşterii din neputinţă şi se face megafonul dogmei bise- 
ricești („crede şi nu cerceta“). Concluzia promovată de autor: creaţia trece prin 
moarte. La polul opus, Orbul din drama lui Fulga invită pe artist să-și alăture 
opera mişcării de eliberare a poporului, militind pentru triumful vieţii. Deviza pie- 
sei lui Fulga ar fi în această perspectivă: creaţie „în numele vieţii şi al iubirii!“ 

Ceea ce e cu totul altceva. 

Atît numai că, pentru a face convingător procesul de apropiere a artistului 
de adevărurile astfel proclamate, se simțea nevoia unei comunicări între fiinţe 
omeneşti și nu o confruntare abstractă de antinomii. Un comentator din afară. 
cum este Orbul, nu poate avea o existență angajantă şi funcţională în con- 
flictul dramatic. 


9 Act. II. scena |. 

În cadrul de abstracţiune şi simbol al piesei, aluziile la „patimile ţării“, „jalea 
şi urgia pămîntului“, „tiranii de pretutindeni“ etc., exprimă vag şi frust eveni- 
mente care ar fi fost de natură să provoace un reviriment în conştiinţa lui Manole. 
Prin ele însele, aceste ecouri nu înseamnă nimic. 

Adeseori în relaţiile artistului cu Ana — hibridă înfăţişare de vis şi real — el 
devine de neînțeles. Cui adresează Manole aceste cuvinte: „Mi-am descoperit alt 
dumnezeu ...Tu eşti totul. Restul e minciună“ ? Fecioarei care e „cea mai doritoare 
de păcat“ dintre toate semenele, sau unei obsesii pe planul artei ? 

Lucrurile se întîmplă astfel: dramaturgul a urmărit să întregească portretul 
creatorului de artă, prin date, calităţi şi trăsături particulare. În desfășurarea 
eroului, anumite forțe — Orbul şi Ana — sînt menite să-i influențeze drumul. 
Aceste personaje nu au însă o rațiune de existență pe coordonate reale. Simbolul 
purtat de fiecare prezintă pete de întuneric, iar ceea ce pare a fi lumină, se degajă 
enigmaiic, nepămîntean. Prezenţa şi intervenţiile lor se integrează în evenimentele 
dramei, doar ca ecouri nebuloase şi stranii. Este surprinzător, dar tocmai acolo 
unde Laurenţiu Fulga a dorit o rezolvare realistă a conflictului, au rezultat aba- 
teri serioase de la această cale. 

Stabilind premisele unor tipuri psihologice — Cercel şi Serafim —, adăugind 
apoi la conturul lor date noi prin care aceştia se explică și îl explică pe Manole, 
dramaturgul nu a făcut loc, din păcate, în finalul piesei, concluziilor ultime care 
se puteau desprinde. Ei se pierd aici într-un plan secund, fără ca existenţa fiecăruia 
să se clarifice. 


Procesul de transformare al meşterului Manole se încheie, după cum am văzut, 
cu refuzul său de a jertfi o ființă apropiată. Această regăsire a eroului poate să 
apară interesantă, fără a răspunde însă problemei estetice propuse. Chestiunea 
caracterului popular al artei şi a angajării artistului în problemele vremii sale, 
capătă o rezolvare derivată și neeoncludentă în evoluţia eroului. Din complicatele 
dificultăţi întimpinate în procesul lui de creaţie, Manole se desprinde infirmînd o 
barbară „lege strămoşească“. Dramaturgul a bătut la o poartă şi i s-a deschis alta, 
accidental, în final. 


= 


Am înţeles stăruința cu care Laurenţiu Fulga a simţit necesar să dea o justă 
interpretare unor valori compromise de predecesorii săi. Este evident de asemenea 
că dramaturgul şi-a apropiat conţinutul baladei cu sinceritate şi pasiune. Cu toate 
acestea, rezultatul elaborării sale îmi deşteaptă o nedumerire : pentru ce s-a exclus 
din legendă... legenda ? 

În ce măsură marile mase de cititori sînt dispuse să accepte o formulă 
răsturnătoare a legendei, cînd ea circulă de multă vreme cu vechile-i înţelesuri ? 
Nu este nimic incriminatoriu într-o astfel de atitudine. E dreptul tuturor să 
cultive cu atenţie şi devotament comorile de artă populară care fac mîndria 
literaturii folclorice. Dar este şi dreptul scriitorului de a prelucra cu îndrăzneală 
aceste producţii. 

Laurenţiu Fulga a avut o atitudine radicală față de legendă, animat de bune 
intenţii. Ar fi fost revelatoare cu adevărat reconsiderarea baladei, dacă premisele 
dramei, inedite prin viziunea ce o aduc asupra figurii meşterului Manole, ar fi 
cunoscut o dezvoltare egală ; dacă virtualităţile neobositei căutări a desăvirşirii în 
artă — cu care şi-a înzestrat eroul — ar fi avut o structurare şi o creștere drama- 
tică, realistă pe toată întinderea şi dacă marea, actuala problemă a caracterului 
popular în artă ar fi găsit o rezolvare satisfăcătoare în destinul şi acţiunile 
eroului. 

Despre reprezentarea Meșterului Manole la Teatrul Armatei se poate vorbi 
extrem de mult şi foarte puţin. Rareori o mai ininteligibilă transpunere a unui 
text pe scenă, cu o lipsă atît de accentuată a omogenităţii stilistice. Regizorul 
Gh. Jora, sedus excesiv de cadrul simbolic al dramei, a dirijat o mișcare înceată a 
ansamblului pentru a puncta, probabil, gravitatea celor ce se exprimă; un joc 
verist al principalilor interpreţi într-o ambianţă plastică care se vrea stilizată, apli- 
cînd unui decor deschis o atmosferă apăsătoare şi fără orizont, de parcă deasupra 
s-a aşezat un clopot de sticlă și de sub el a fost eliminat tot aerul. 

Decorul conceput de Marga Ene-Bogdan a vrut — aşa cum programul de sală 
atestă — „să rezolve indestructibila relaţie dintre lumea năzuinţelor artistului și 
substanța sursei populare“. Stranie înţelegere a ideii textului, în care „relaţia“ 
artistului cu „substanța sursei populare“ este soluția conflictului şi nu datul său. 
De altfel, din fericire, ideea expusă în program nu a fost din cale afară de vizibilă 
pe scenă. Aici treptele „sugerînd urcuşul spre înălțimi“ au fost destul de cuviin- 
cioase, fără să spiraleze privirea, şi capitonate în mov (are piesa ceva comun cu 
doliul cardinal ?). Ostentaţia geometrică a blocurilor de marmoră (din butaforie) 
prilejuieşte, parcă, un joc „de-a cuburile“ în scena zidirii Anei. 

Se mai rețin, de asemenea, faldurile veşmîntului lui Manole, curată cămașă de 
forță în scenele de dragoste, și nojiţele din panglicuţe sclipitoare care înnoadă 
opincile „stilizate“ purtate de bărbaţi. 

Nu pot fi uitate nici privirile căzute în transit ale meșterilor, semnificînd 
vraja exercitată asupra lor de Ana, nici grupurile de femei declamînd în cor, cu 
cele mai şcolărești inflexiuni posibile, versurile minunatei balade. 

Au fost servite cu zel, în schimb, acele elemente ale piesei care explică haotic 
şi confuz drumul meşterului Manole spre o mai înaltă menire a artei sale. Pe scenă 
au fost multiplicate reminiscenţele mistice, prin accentuarea prezenței serafice, 
vrăjitoreşti sau diabolice a simbolurilor personificate — Ana, Orbul şi, într-o 
măsură apreciabilă, Serafim. 

FLORIN TORNEA 


Anouilh şi „Invitaţie la castel” 


Mi-am îngăduit mai dăunăzi să socotesc inoportună reprezentarea la noi a 
unei lucrări dramatice : Invitaţie la castel de Jean Anouilh. 

În urma acestui fapt, cîțiva oameni de teatru mi-au adus învinuirea că um- 
brind comedia Invitaţie la castel întunec însuși numele autorului ei şi, odată cu el, 
toată întinsa operă care l-a consacrat printre dramaturgii de frunte ai contem- 
poraneităţii. 

În substrat, însă, învinuirea ce mi s-a adus îmi relevă un criteriu de cîntărire 
a valorilor artistice care mi se pare dăunător. Acest criteriu e criteriul prosternării 
necriiice în faţa operelor și numelor consacrate. Preluarea necritică, în bloc, a ope- 
relor unui artist este o greşeală capitală, în munca de valorificare a moştenirii 
culturale. Să fie scutit un artist în viață de această cumpănire critică ? Nu cred. 
Cred dimpotrivă, ca un lucru de la sine înţeles, că ar fi cu atît mai condamnabil 
să primeşti şi să preţuieşti cu ochii închiși orice producţie aparţinînd unui artist 
în viaţă, oricît de înalt preţuită i-ar fi opera luată în integralitatea ei. După cum, 
tot atît de condamnabil ar fi actul de generalizare în aprecierea acestei opere, 
luîndu-se drept etalon, la întîmplare, indiferent ce producţie pe care acesta a sem- 
nat-o. Cazul Invitaţiei la castel, pe acest plan, al felului în care a fost şi s-a vrut 
valorificată piesa, se aşează şi se cere discutat. Cu alte cuvinte: este Invitaţie la 
castel lucrarea cea mai indicată din creaţia lui Anouilh, pentru a fi reprezentată 
la noi și pentru a o considera reprezentativă pentru el? Întrebarea : dacă această 
lucrare, indiferent de forţa ei reprezentativă, răspunde prin valoare artistică, prin 
semnificaţie. şi mesaj necesităţilor educative reclamate de publicul nostru, această 
întrebare — deşi primordială — nu o mai punem. O subînţelegem. 


f x% 


Jean Anouilh e un scriitor cu faimă. S-a scurs un sfert de veac de cînd, la 
Faris, Teatrul l'’Oeuvre lansa peste noapte în tînărul secretar al lui Jouvet, abia 
intrat în anul majoratului,- pe surprinzător talentatul autor al Herminei. De-a 
lungul acestui sfert de veac numele lui Jean Anouilh s-a păstrat mereu proaspăt 

pe afişele teatrelor pariziene şi a trecut fără greutate hotarele ţării sale. Cu toate 
acestea, nu se poate susține că publicul nostru îl cunoaşte efectiv. Îl ştie cel mult 
din, cum se spune, zvon public. 

S-a aflat astfel cîte ceva despre un implacabil spirit nonconformist, despre o 
scînteietoare predispoziţie şi vervă satirică folosită împotriva societăţii — burgheze 
şi aristocrate — în care autorul trăiește. Nimic din ceea ce înseamnă filistinism în 
morala acestei societăţi, din ceea ce înseamnă injustiţie, ipocrizie, ignoranță, aro- 
ganţă în relaţiile caracteristice ei — arătau zvonurile — nu-i este străin și interzis 
comentariului coroziv al lui Jean Anouilh. Omul trăieşte acolo o realitate neagră 
— a neputinței de a parveni la fericire sau măcar de a se desface de căngile și 
chingile unei așezări în care domneşte banul în disprețul suveran faţă de sărăcie ; 
în care viciul şi cinismul refuză orice drept de existență curăţiei sufleteşti şi bunei 
credințe. Doar năzuința spre eliberare şi purificare de mocirla aceasta poate să 
mai palpite şi să o mai coloreze ca o slabă consolare în inima putregăită a acestei 
întunecate lumi. Un zvicnet nedomolit de indignare pare să străbată cuvîntul de- 
mascator rostit de Jean Anouilh... 

Cum se explică, atunci, prețuirea largă şi larg trîmbițată de care se bucură, 
tocmai şi mai cu seamă în lumea pe care o ia cu atîta vehemenţă în răspăr? Jean 
Anouilh e un artist al indignărilor temperamentale, nu al revoltelor reale. Nu recu- 
noaştem în observaţiile lui — în cele mai necruțătoare observaţii ale lui — deter- 
minantele istorice, sociale, ale înjosirii umane pe care o zugrăvește. Nici, din această 
pricină, preocuparea de a risca o înțelegere justă, în cauzalitatea lor, a relaţiilor 
înfățișate. Răul în viața omului se arată scriitorului ca un morb metafizic, de 
ordinul destinului. Împotriva căruia lupta e sterilă, absurdă. Faţă de care doar 
resemnarea e o rezolvare. Ori autoiluzionarea, ori abdicarea de la veleitatea de a 
trăi, ori uitarea, ori compromisul. Soluţia aceasta e o soluţie a lipsei de curaj şi de 
perspectivă. Dar şi o soluţie avantajoasă pentru un scriitor care nu vrea să se 
pună rău cu stăpînirea, şi care, cum singur o declară în plină consacrare, „n-a 
vrut niciodată să demonstreze ceva, ci s-a amuzat doar să împungă ici şi colo și 
pe cei de treabă şi pe cei răi, cu singura dorință de a ne distra...“ Dacă mai ţinem 
seama că, din seara consacrării sale (acum 26 de ani), drumul străbătut de dînsul 
— pornit din revelaţia indignată (chiar dacă metafizic înţeleasă) a imundităţii vieţii 
din jur — a coborit din ce în ce, spre acceptarea ei amuzată, pentru a sfîrşi astăzi 
în atașarea cu arme şi bagaje (de loc metafizice) de cauza şi interesele păturilor 
sociale celor mai făţiş reacționare (mă gîndesc la Bietul Bitos), vom putea pricepe 
şi mai uşor audiența mărinimoasă cu care aceste pături îl întîmpină şi-i menţin 
mereu proaspătă faima. 

Nu ne gîndim să facem aici procesul acestui drum spre abijecţie. Pe acest 
drum întors se întîlnesc totuşi urmele paşilor care au căutat cîndva adevărul, 
binele, frumosul, generozitatea, dreptatea, libertatea — valorile curate, superioare 
ale omenescului. Urmele acestor paşi vor fi singurele care vor rămîne din creaţia 
lui Jean Anouilh, cînd va fi să se aleagă. Și ele sînt singurele care ne interesează. 
Nu numai pentru că vorbesc cu bună credință convingerilor noastre despre rostu- 

rile omului, dar şi pentru că ele sînt singurele dovezi ale unui freamăt artistic 
autentic, în care rutina şi maniera sînt încă ignorate, în care ideea este comunicată 
pentru sensurile şi implicaţiile ei în viaţă, şi nu de dragul jocurilor de cuvinte: 
şi al contrasensurilor pe care le iscă. Pentru că ele sînt rodul unei reale dorinţi de a 
se mărturisi, nu rezultatul declanșării mecanice a unui resort meșteşugăresc care- 
defineşte astăzi „creaţia“ lui Jean Anouilh : „dexteriiatea de a lega şi dezlega qui: 
pro quo-urile“; uşurinţa de a folosi motive artificiale ale unui teatru de mult desuet: 
şi de a le polei pentru uzul contemporaneităţii; geniul de a înșela aşteptările spec- 
tatorului, preschimbiînd datele vieţii în date roze de vodevil. Smircurile în care se: 
complace astăzi Jean Anouilh nu ne pot nici interesa, nici utile nu ne sînt. Ne inte- 
resează doar nuferii încă neofiliți pe care s-a străduit cîndva să-i înalțe deasupra 
acestor smîrcuri. 

Este Invitaţie la castel un astfel de nufăr ? 

lată fabula: într-o lume obosită şi plictisită de propriul ei huzur — lume: 
de aristocrați şi de mari financiari — se întretaie o serie de cadriluri amoroase. 
Fiica unui magnat, parvenit (nu se arată cum) dintr-o calfă de croitor, iubeşte pe: 
fratele geamăn al logodnicului ei. Magnatul întreţine o lady care-l înşeală cu secre- 
tarul său. Un .„domn din lumea bună“ este „mecenaiele“ unei „mici dansatoare de: 
la operă“; aceasta e adusă la „castel“ pentru a încurca iţele în legătura, ce urmează: 
să se întărească prin mariaj, dintre fata magnatului şi logodnicul ei, pentiu că 
fratele geamăn al acestuia tinde în fond el să se căsătorească cu ea. Umila fată 
de la operă, dresată spre a fi vreme de o noapte doamnă de lume și spre a răpi 
minţile fratelui logodit (dar şi îndrăgostit de logodnica sa) cade, la rindul ei, îndră-- 
gostită, de cum îl zăreşte, de fratele geamăn al acestuia, dar sfirşeşte prin a îndrăgii 
în înfățișarea lui cinică, inima tandră şi sărăcia cu duhul a sosiei lui. Spre accesul 
de gelozie şi desperarea foarte trecătoare a logodnicei (fata de magnat), care-şi vede 
realizat visul de a putea iubi deschis (fără subterfugiul unei căsătorii aparente) pe 
fratele logodnicului. Acesta la rîndul lui, după cîteva ezitări de rigoare, e fericit 
că poate uita dragostea nutrită, cu un sfert de oră înainte, fostei lui logodnici, şi 
că a găsit în fata de la operă, adevărata lui dragoste. 

Încilcită poveste. Am epurat totuşi spre o mai lesnicoasă înţelegere, din anec-- 
doiică, tot, balastul de incidenţe, de situaţii parenteice, de noduri gordiene care se: 
taie cu două replici, de personaje ce mijlocesc încurcături ori accelerează happy-- 
end-ul, de unele momente aparent cruciale dar în fond destinate să umple cu sucu-- 
lenţă verbală și gestică, vacuitatea comediei. 

Recunosc, pe canavaua unei fabule oricît de insignifiante se pot broda sensuri; 
și semnificaţii foarte multe. Și nu pot spune că Invitaţie la castel duce lipsă de 
asemenea multe sensuri şi semnificaţii. În adevăr, fiecare personaj poartă, ca într-o» 
tolbă, săgeți la adresa societăţii din care face partè. Magnaiul ride de aristocrații 
care depind de el, aristocrații de magnat şi de ei înşişi. Un frate ride de celălalt. 
şi mătușa lor de amindoi, de ea însăşi, de familia ei, de clasa ei — hilară în tot 
ce e dezabuzat și prezumţios în ea, în tot ce e decădere şi infatuare, în tot ce e 
pretenţie și neputinţă în ea, în ceea ce e aparenţă şi substanță în ea. Mă scutesc: 

de citate. Ele ar abunda. Pe de o parte. Pe de altă parte însă sînt luate în rîs — în 
personajele umile ale piesei (bătrîna lectrice a stăpînei castelului; vechea ei 
prietenă, necăjita profesoară de pian, cu dorul ei de a realiza fiicei sale un viitor 
și o viaţă de care ea n-a avut parte; fiica acesteia — fata din balet) şi mentali- 
tatea şi aspiraţiile, și neputinţa și stîngăciile omului de rînd, ale săracului, ignorîn- 
du-se în omul muncii demnitatea lui de clasă. Mă scutesc și aici de citate. Ele ar 
fi mai puţin edificatoare decît însăși situația de umilire pe care acest om de rînd 
e pus să o joace cu surpriză, cu resemnare, cu indignare, cu naivitate, la voia şi 
spre hazul crescînd al unei lumi care, altfel, s-ar plictisi. 

Această plictiseală, născută şi hrănită din prea mult bine, justifică falsele im- 
precaţii ale personajelor pur sînge împotriva banului şi împotriva fericirii pe care 
banul şi buna stare nu sînt în stare să o hărăzească. În ochii acestor personaje 
„mizeria trebuie să fie foarte poetică, nu-i așa?“; bogăţia, o sursă de nefericire _ 
(Isabela: Şi dumneata eşti nefericită ? Ce curios? De ce? Diana: Sint prea 
bogată.) Deşi banul poate îngădui celui care-l posedă, luxul de a „înțelege şi senti- 
mentele“. Diversiunea banului care- nu -aduce - fericire se concretizează în 
marea scenă a ruperii bancnotelor, se prelungeşte în manevra de renunțare la bogă- 
ție şi culminează în dejucarea acestei manevre de către destinul nemilos care pedep- 
seşte pe biet bogătaşul ce-şi doreşte ruina —, dublindu-i averea. Aceasta iarăşi pe 
de o parte. Căci pe de altă parte, şi în lumea necăjită, privită ca o marfă, banul 
apare odios ; disprețul cu care aceasta tratează banul e prezentat ca o virtute exem- 
plară a săracului. În schimb, neînţelegerea „tragediei“ omului bogat care se vede 
refuzat în dărnicia lui (chiar umilitoare), apare ca un act inuman. 

Comedia aparențelor şi a paradoxelor e în plin. Clasele sociale sînt limpede 
delimitate. Dar ele apar într-un divorţ nu de înfruntare ci de neputinţă de a comu- 
nica între ele. („Pe pămînt, trăieşti cu clasa ta, vrei nu vrei“; „sîntem singuri, acesta-i 
adevărul. Nu putem face nimic unul pentru celălalt, decit să jucăm jocul înainte“.) 
Se concede, e drept, muncitorului „libertatea de-a face revoluţie“, dar în tonul şi 
cu pretenţiile unei ironii jucăuşe adresate absurdului : „dacă (muncitorul)... nu poate 
să se omoare măcar duminica“. (Libertatea de a face revoluţie, înțeleasă aşadar ca 
libertate de a se sinucide.) Cu asemenea paradoxe, dacă paradoxe se pot numi, con- 
flictul — chiar artificial deschis, din plictiseala eroului principal al comediei —, între 
o clasă şi cealaltă, se resoarbe. Și din răbufnirea mult așteptată a umilinţei care 
nu-și mai rabdă condiţia, ne pomenim cu o trandafirie cotitură spre conciliere. Tot 
ce s-a crezut acumulare de indignare, de-a lungul mascaradei de paradoxuri, de con- 
fuzii ieftin hazoase de planuri şi persoane, se topeşte într-un final... dulce: o falsă 
încercare de sinucidere din amor, urmată de o cuminte împăcare între clase, de o 
idilică reabilitare a burgheziei. Fata din popor va lua pe mindrul prinţ... Ca-n fru- 
moasele povești pentru adormit... vigilenţa. 

Aceasta e, în linii mari şi concesive, Invitaţie la castel: o piesă mic burgheză, 
pentru delectaţia unui public prin excelență mic burghez. O piesă care, în spuma 
paradoxului, compătimeşte burghezia. O piesă care propovăduieşte împăcarea între 
clase. ; 

Recitesc rîndurile scrise de Marx comediografului Jean Baptista von Schweitzer : 
„Micul burghez se compune, ca şi istoricul Raumer, din „pe de o parte“ şi „pe de 
altă parte“. Aşa se manifestă în interesele sale economice şi în consecință în politica 
sa, în concepţiile sale religioase, ştiinţifice şi artistice. Tot astfel în morala sa și-n 
toate. El este contradicţia personificată. Şi dacă pe deasupra mai e şi spiritual, ca 
Proudhon, va învăţa curînd să jongleze cu propriile sale contradicții şi să le trans- 
forme, după împrejurări, în paradoxe frapante, strigătoare, uneori scandaloase, alte- 
ori strălucitoare. Şarlatania în ştiinţă şi oportunismul în politică sînt inseparabile 
de un asemenea punct de vedere. El nu mai are decît un singur mobil, vanitatea 
individului, şi ca toţi vanitoşii nu-şi pune altă problemă decît cea a succesului de 
moment, a vilvei pe care o stirneşte“... 

Rîndurile acestea îmi apar prea potrivite jocului „pe de o parte“ şi „pe de altă 
parte“, paradoxelor, situaţiilor şi concluziilor vodevileşti ale comediei discutate. Nu 
socotesc util vreun comentar suplimentar. Revin numai la întrebarea de la 
care am pornit: este Invitaţie la castel lucrarea cea mai indicată din creaţia lui 
Anouilh, pentru a o considera reprezentativă pentru el? Cea mai indicată pentru 
a fi reprezentată la noi? Fără şovăială, nu. E vrednică, în schimb, de prețuit com- 
pensaţia pe care teatrul din Oradea ne-o oferă, prezentînd Ciocirlia. Aceasta, da : 
ește un nufăr în creaţia lui Anouilh. 


WwWW.cimec.ro 


ÎN CĂUTAREA PROFILULUI 


MIRCEA ALEXANDRESCU 


Însemnări despre Teatrul C.F.R.-Giuleşti 


Stagiunea s-a sfîrşit. Dacă vrei să reţii un aspect teatral pozitiv, pilduitor şi 
plin de învăţăminte, de bună seamă că, printre altele, te poţi opri la teatrul cefe- 
riştilor. Nu vreau să afirm că acest teatru a atins perfecțiunea și cu o seninătate 
olimpiană şi-ar privi acum opera. Nu. Teatrul din Giuleşti este încă destul de 
departe de perfecţiune, căci în mod cert, ceea ce caracterizează activitatea lui este 
tocmai o stare febrilă, o căutare pasionată şi laborioasă (de multe ori pe mai multe 
direcţii) în scopul aflării făgaşului propriu în configuraţia mişcării noastre teatrale. 

Privindu-i repertoriul din această stagiune (făcînd și unele referiri la sta- 
giunea trecută, care a marcat o etapă însemnată în dezvoltarea scenei de la Giu- 
leșşti), constaţi fără îndoială o serioasă preocupare în ce priveşte alcătuirea listei 
de piese şi o orientare care nu va întîrzia să aducă, în stagiunea sau stagiunile 
viitoare, o bună structurare a repertoriului și o direcţie neechivocă a activităţii 
ieatrului.. 

Dar deocamdată se întîlnesc unele incertitudini şi şovăieli pe care le vom 
analiza în cele ce urmează. Așa de pildă, alături de un spectacol cu Baia de Maia- 
kovski, un eveniment de seamă pentru întreaga noastră mișcare teatrală, atît prin 
valoarea textului, cît şi prin noutatea formulei scenice, plină de cutezanţă; ală- 
turi, de asemenea, de Domnișoara Nastasia (succesul stagiunii trecute, care se mai 
bucură şi azi de o mare afluenţă de spectatori şi a cărui calitate artistică a fost 
confirmată de premiul criticii, acordat regizorului Horea Popescu şi interpretei 
principale Marga Anghelescu), precum și alături de Zile de februarie a lui! Liviu 
Bratoloveanu, o merituoasă evocare a unor momente și tipuri de muncitori din 
perioada grevei de la Griviţa, — în repertoriul acestei stagiuni a mai figurat şi o 
altă piesă romînească, Secretul Doctorului Bergman, neizbutită ca text şi în con- 
iinuare ca spectacol, după cum de neînțeles apare şi menţinerea piesei Chiriţa în. 
provincie, într-o montare care nu face cinste nivelului la care a ajuns azi tea- 
il C.F.R. 

Dar să vedem mai întîi care ar trebui să fie genul de piese ce ar putea fi 
abordat de acest teatru, ținînd seama de menirea lui culturală, ţinînd seama de 
asemenea de public, de sală, de colectiv, adică de acele elemente care, cumpănite, 
dau ceea ce se cheamă profilul teatrului. 

O incursiune de o clipă în istoricul de un deceniu al acestui teatru ne va 
furniza unele elemente de care va trebui să ţinem seama în analiza de mai jos. 

înființat acum un deceniu prin valorificarea unor iniţiative amatoreşti, tea- 
trul giuleştean a luptat timp de cîţiva ani cu incertitudinile și dificultăţile - începu- 
tului. Pe locul unde se producea sporadic o trupă de amatori (plini de bunăvoință 
desigur şi însufleţiţi de o mare dragoste pentru scenă, dar amatori totuși, şi ca 
atare lipsiţi de educaţia riguroasă a acestui meșteşug, și dornici să recolteze, pe cît 
posibil, fiecare pe cont propriu, recunoașterea calităţii de actor și să smulgă publi- 
cului aplauze), pe locul acesta, zic, a apărut un teatru permanent. Unii dintre 
actorii amatori au rămas să slujească mai departe scena ceferiștilor, cu o pasiune 
şi mai mare, poate. Dar noua instituţie ce răspundea unei necesităţi culturale pe 
care activitatea amatorilor n-a împlinit-o decît în parte, ci mai mult a semnalat-o, 
impunea o exirență sporită față de creaţia actorului, o disciplină riguroasă, un alt 
ritm de muncă. 

Munca aceasta a fost anevoioasă și este încă în plină desfăşurare. Căci și 
astăzi se mai. manifestă în activitatea unor actori de la Giuleşti unele lipsuri (în 
primul rînd o dorință stăruitoare de a obţine repede şi sigur succes la public), lip- 
suri care provin fie din tinereţe, fie tocmai dintr-o anumită înclinare şi preferință 
pe care le-au imprimat activitatea amatoare dinainte. Dar faptul tinereţii acestui 
teatru are în general un aspect pozitiv: acela al dorinţei unei cît mai juste orien- 
tări ideologice şi al strădaniei de a cuceri treptele cele mai de sus ale artei. Toate 
acestea explică dinamismul ce se manifestă în activitatea scenei giuleştene. În 
ultima analiză, această febrilitate, s-ar putea numi, cred, căutarea profilului. 

E neîndoielnic că Teatrul C.F.R.-Giuleşti trebuie să devină un teatru popular, 
chemat să facă educaţia artistică într-un loc unde, cu zece ani în urmă. nu exista 
o astfel de tribună. De aci decurge necesitatea de a-şi alcătui în primul rînd un 
repertoriu de mare suflu eroic, cu piese de un înalt civism, cu mesaj eroic, piese 


Scenă din „Zile de februarie“ de L. Bratoloveanu 


38 


www.cimec.ro 


«le largă desfășurare. Nu voi înşira aici 
propuneri cu liste de piese ce s-ar putea 
înscrie pe linia acestor exigenţe. Dar orien- 
tarea repertoriului către piesele de actua- 
litate — dezbătînd probleme pentru care 
întotdeauna marile mase s-au arătat foarte 
receptive, cu subiecte ce izvorăsc din 
înseși preocupările, năzuințele şi pasiu- 
nile lor — şi alături de ele marele reperto- 
riu clasic naţional și universal, cu impor- 
tante valori cetăţeneşti, ar întregi orizon- 
tul educativ al spectatorului. Un astfel 
de repertoriu va înlesni și drumul către 
profilarea acestui teatru: ca un teatru 
popular, va contribui la atingerea scopu- 
lui urmărit de el în educarea tînărului său 
public și va ajuta deopotrivă colectivul 
de actori în senzul omogenizării lui şi a 
găsirii unui stil propriu de joc. 

La capătul stagiunii ce se încheie, re- 
'pertoriul Teatrului C.F.R.-Giuleşti apare 
structurat în funcţie de eforturile depuse 
în acest sens de către factorii responsabili 
în domeniul artistic ai acestui teatru, efor- Scenă din „Baia“ de Maiakovski 
turi care au tins să aducă pe scenă și 
piese de genul celor peniru care pledăm mai sus. Se simte însă şi o anume înclinare 
de a înscrie şi piese în funcţie de unele preferinţe regizorale. Faptul acesta este 
demn de ţinut în seamă pentru că din el se pot desprinde unele aspecte și tendințe 
“care guvernează activitatea teatrului. 

Două personalităţi artistice domină sectorul regizoral al scenei giuleștene : 
“G. Dem. Loghin şi Horea Popescu. (Mai de curînd sosit, Ion Olteanu şi, pe lingă el, 
Lucian Giurchescu şi Geta Vlad nu şi-au dat încă, în acest teatru, măsura bre- 
zenței şi forței lor de realizare și înriîurire.) Fiecare dintre aceşti doi regizori îşi 
are punctul său de vedere în ce priveşte repertoriul. Așa, de pildă, s-ar părea că 
G. Dem. Loghin este înclinat să creadă că acest teatru trebuie să valorifice, ală- 
turi de repertoriul eroic, melodrama ; Horea Popescu s-ar părea că pledează pen- 
tru piese de largă desfăşurare, de pasiuni puternice. Apoi, fiecare regizor mai are 
“unele preferinţe şi în ce privește stilul de joc. Aceste puncte de vedere conţin de 
bună seamă, fiecare din ele, o parte de justeje, dar cu siguranţă că, armonizate, 
ar putea duce la o concepţie unitară. 

Desigur, nimeni nu va înțelege prin unitate, uniformitate. Colaborarea crea- 
toare spre realizarea unităţii în substanță nu exclude în nici un caz, pentru regi- 
zori, dezvoltarea lor artistică într-o varietate de expresii potrivite personalităţii 
fiecăruia ; dimpotrivă. Dar ea ar înlesni teatrului desfășurarea pe o linie de bază, 
de comun acord elaborată, linie ce s-ar desena mai cvident printr-o unitate de 
vedere pe planul întocmirii repertoriului şi al creşterii colectivului actoricesc, 

Ceea ce se întîmplă însă deocamdată este o căutare pe care aş numi-o pe cont 
propriu, în timp ce preocuparea de unitate nu apare incă ca idee ce trebuie să 
stea drept temei al muncii regizorilor. 

Nu vreau să judec aci valoarea unor piese ca Mizerabilii, Rapsodia țiganilor 
etc. Cronicile și-au spus cuvîntul la vremea lor, iar părerile sint. în linii mari, sta- 

tornicite. Voi insista numai asupra faptului că melodrama ca atare nu-și poate 
aduce aportul la educarea publicului de azi atunci cînd cultivă cu precădere pro- 
cedeele exterioare, cînd acţionează asupra publicului prin facile efecte sentimen- 
tale, fără a-i stimula suficient gîndirea şi fără a:i aduce un plus de cunoaştere. 

Sint sigur însă că regizorul G. Dem, Loghin va socoti că succesul său în 
această stagiune îl constituie fără îndoială punerea în scenă a piesei Zile de fe- 
bruarie şi mai puţin a Mizerabililor. Este un succes al teatrului în primul rînd fap- 
tul de a fi adus pe scenă o piesă cu caracter revoluţionar, inspirată din viața mun- 
citorilor ceferiști în preajma acelui eveniment extrem de însemnat care a fost 
greva de la Griviţa din 1953. Dar este deopotrivă un succes al regizorului, prin 
înţelegerea pe care a arătat-o problemelor piesei şi prin modul cum le-a valorificat 
în spectacol. 

Pe celălalt regizor al teatrului din Giuleşti, pe Horea Popescu, l-au impus. 
atenţiei generale două spectacole : .Domnișoara Nastasia şi Baia. 

Piesele montate de el pe scena acestui teatru solicită unele constatări: Domni- 
şoara Nastasia a însemnat un serios punct de sprijin atît în orientarea reperto- 
riului Teatrului Muncitoresc C.F.R., cît şi în afirmarea capacităţii lui creatoare, 
artistice, în delimitarea posibilităților şi latenţelor aflate în sînul colectivului său. 

Cu Baia lui Maiakovski, Horea Popescu a izbutit un spectacol de valoare 
netăgăduită. Regizorul a dat acestui text linia suplă, avîntată, i-a imprimat un 
ritm dinamic, simplitate şi măreție şi mai ales spiritul de actualitate pe care tea- 
trul lui Maiakovski este capabil să-l genereze şi re-genereze. Jules Perahim, pic-: 
torul scenograf, a înţeles de minune coordonatele textului şi concepţia regizorului, 
dînd la rîndul său un decor pilduitor prin simplitate, utilitate funcţională şi linie 
artistică, iar Jules Cazaban a folosit din plin toate aceste trambuline şi a creat 
un autentic, savuros şi plastic Teribilov. 

Incontestabil, acest spectacol este un merit al teatrului, în primul rînd, pentru 
curajul de a-l fi adus pe scenă, răspunzînd astfel unei necesităţi de mult resim- 
țită. Este apoi un succes al teatrului prin calitatea artistică la care s-a ridicat Baia, 
marcînd astfel nivelul foarte înalt pe care-l poate dobîndi colectivul pe baza unui 
text a cărui substanță şi astăzi proaspătă, pune în lumină, cu ascuțime, proble- 
mele actualităţii. Am înţeles însă că între această treaptă superioară și nivelul obiș- 
nuit al celorlalte spectacole este o distanţă, pe care în viitorul apropiat efortul de- 
educare a publicului şi de perfecţionare a măiestriei colectivului actoricesc va 
trebui s-o reducă, dacă nu chiar s-o desființeze. Căci să nu uităm, că de fapt la 
succesul spectacolului cu Baia au contribuit cu precădere trei personalităţi artis- 
tice: Horea Popescu, Jules Perahim şi Jules Cazaban. Dintre aceştia numai unul 
— regizorul — este al Teatrului C.F.R.-Giuleşti. Va trebui de aceea pe viitor întărită 
preocuparea de a găsi și creşte din rîndurile colectivului acestui teatru, inter- 
preţii tuturor rolurilor dintr-o piesă, fie ea şi de talia Băii lui Maiakovski. 

Problema creşterii cadrelor actoriceşti se cere cu atît mai mult avută în 
seamă, cu cît această problemă de prim ordin nu a fost îndeajuns urmărită în prece- 
dentele stagiuni. i 

Aşa de pildă, într-unul din spectacolele mai vechi ale teatrului, aflat încă în 
repertoriu, Intrigă şi iubire de Schiller, am putut constata nu numai o greșită 
concepție regizorală, care a făcut ca ideile piesei să nu poată fi, pînă la urmă, 
prea limpede desluşite de către spectator; dar înseşi contururile personajelor 
le-am văzut plutind în unda nesiguranței. Am avut, e drept, satisfacția de a 
descoperi şi unele eforturi individuale spre o interpretare simplă, spre trăirea efec- 
tivă, cu discreţie şi mijloace sobre. (Mă refer de pildă la interpreta Luizei, Maria 

Georgescu-Pătraşcu, și la interpreta lady-ei Milford, Alexandra lanu-Pascu.) În 
general însă, ciîţi interpreţi, atitea stiluri de joc. 

Am înţeles însă că actorii teatrului din Giuleşti trebuie și aspiră să fie mai 
stăruitor îndrumați şi stimulaţi în posibilităţile lor, în mare măsură încă latente, 
făcîndu-li-se evidente unele defecte supărătoare pentru a le depăși. 

Și-a propus să se ocupe cu precădere de acest aspect pedagogic al muncii regi- 
zorale, lon Olteanu, pe care îl urmăresc la ora cînd scriu aceste rînduri, punînd 
în scenă piesa O asemenea dragoste, de dramaturgul ceh Pavel Kohout, şi pe care 
l-am văzut ierarhiziînd, ca într-o clasă de conservator, diferitele etape ale muncii 
cu actorii. 


Desigur nu pot vorbi aci şi acum despre piesa şi spectacolul O asemenea dra- 
goste pentru că ele nu au ajuns la maturitate, dar cele cîteva constatări pe care 
le-am putut culege eu însumi, ca spectator admis în sala de repetiţie, nu cred că 
sînt o indiscreţie. 

Aceste constatări vorbesc tocmai de frumoasele valenţe artistice ale corpului 
actoricesc al teatrului. Ce diferență descoperi, de pildă la Tamara Buciuceanu între 
rolul ţigăncii din Rapsodia țiganilor, al dactilografei din Baia şi acum al tinerei 
din O asemenea dragoste! În prima piesă, actrița urmăreşte îngroşarea efectelor ; 
în piesa lui Maiakovski, personajul este conturat cu abilitate, discreţie, farmec, iar 
lon Olteanu îi solicită, în piesa lui Kohout, să traseze personajului pe care-l inter- 
pretează linia simplităţii şi a sincerităţii isvorîte dinlăuntru. 

Pe făgașul acelorași descoperiri de talente încă neexplorate pe deplin de către 
regizori, cîtă satisfacţie îți procură s-o vezi pe Maria Georgescu-Pătraşcu cum îşi 
capătă siguranţa şi profunzimea afectelor, cu cîtă reţinută graţie rezolvă momen- 
tele lirice ale piesei, fără a recurge de loc la sterile mijloace „teatrale“. De asemenea 


Scenă din ,,Domnişoara Nastasia“ de G. M. Zamfirescu 

o întîlnesc la aceste repetiţii pe una dintre cele mai înzestrate actriţe ale teatrului 
din Giuleşti şi, de fapt, una dintre bunele noastre actrițe, pe Marga Anghelescu. Ce 
vastă gamă de posibilităţi demonstrează talentul ei şi ce intensă şi autentică trăire 
dovedește interpreta Nastasiei. Nu mă pot împiedica să constat cît e de diferit 
Costel Gheorghiu în rolul pe care-l are în această piesă față de Costel Gheorghiu 
din Napoli, orașul milionarilor. El e profund şi sincer în piesa regizată acum de 
lon Olteanu. 

Sint însă și actori care nu suportă ușor să fie scoşi din felul de a juca cu 
care s-au obişnuit de-a lungul carierii lor. Notez de pildă pe Eugenia Eftimie- 
Petrescu, o actriță foarte talentată şi de bogată experiență artistică, dar pe care 
am surprins-o refugiindu-se uneori în manieră ; pe Adamovici pe care-l urmărește 
păcatul repetării şabloanelor şi chiar pe tînărul Sergiu Demetriad ce pare destul 
de blazat, deși are incontestabile posibilităţi. 

Dar teatrul dispune încă de multe alte valori actoriceşti: Colea Răutu se 
impune prin vigoarea şi întinderea gamei talentului său, E. Maftei prin nuanţare 
şi subtilitate. Traian Dănceanu este autentic în mai toate rolurile în care l-am 
văzut, Graziela Albini se remarcă prin ţinută scenică și dicţie deşi foloseşte o 
gamă restrînsă din posibilităţile de care dispune ; Mircea Cruceanu este sîrguincios 
şi înzestrat, Cornel Vulpe, dezinvoli dar, fără eforturi, riscă din ce în ce mai mult să 
fie mereu același Cornel Vulpe. 

Ajung la unul din actorii de serioase resurse și mult farmec: Mihăilescu- 
Brăila. Rar am văzut actor după care să poţi judeca mai bine pe regizorul care 
l-a condus în rol! Cît de diferit, de inegal apare acest interpret, de la rol la rol, 
de la regizor la regizor. Şi cîte posibilităţi mai are el încă neexplorate. Š 

În sfîrşit, Teatrul C.F.R.-Giuleşti se bucură de aportul unei echipe de actori 
cu experienţă şi reputaţie ca Aurel Ghiţescu, N. Sireteanu, C. Lungeanu, Nely 
Nicolau-Ștefănescu. Ion Aurel Manolescu ș.a. Am stăruit însă în a-i înfățișa cu 
precădere pe actorii tineri, pentru că ei reprezintă perspeciiva de viitor şi proble- 
mele legate de ei îmi par mai numeroase. Aportul vîrstnicilor este însă masiv şi 
ar deveni neprețuit dacă mîna regizorilor ar ști întotdeauna, mai întîi să-i distri- 
buie în rolurile ce li se potrivesc cel mai bine și apoi să-i determine să-și folo- 
sească experiența în scopul de a obţine mai lesne acele profunzimi în interpretare 
pentru care tinerii inexperimentaţi luptă .adesea din greu. 

Nu pot sfirşi încercarea de a desluși unele probleme specifice ale scenei cefe- 
riştilor decît mărturisindu-mi satisfacția de a fi constatat că teatrul din Giulești 
este slujit de oameni devotați şi dornici să dobîndească laurii marilor succese. 
Cred, de aceea, că. preocupîndu-se mai susținut de acele probleme pe care le-am 
socotit mai de seamă (un repertoriu axat pe lucrări de largă desfășurare eroică 
şi de exemplu civic; unitatea de vederi a grupului de regizori, fără excluderea 
varietății de expresie; creşterea calificării cadrelor actoricești), colectivul acestui 
teatru își va realiza mai degrabă țelul către care este vădit, că prin Baia şi Zile de 
februarie a început să se orienteze. Şi atunci nu va fi departe ziua în care podul 
Grant — care în concepția multora de la teatrul din Giulești reprezintă o serioasă 
oprelişte în calea cunoașterii lor de către toți spectatorii capitalei, — va deveni, ceea 
ce şi constituie menirea unei punți: un mijloc de legătură. 

HORIA DELEANU 


Personalităţi regizorale (1) 


Poate că una dintre funcțiile asupra cărora există cele mai multe litigii în 
teatru este regia. Unii consideră că are o vîrstă milenară, alții că s-a născut odată 
cu veacul nostru ; cei mai zeloşi îi impută o aparentă existență, care s-ar confunda 
cu nefiinja. Renunjîùd să-i cercetăm cu rigurozitate actele de stare civilă, sîntem 
oblıgați însă să constatăm însemnătatea din ce în ce mai mare pe care o dobîn- 
deşte în mişcarea teatrală contemporană. 

Vorbind altădată despre Teatrul Mic de la Moscova, încercam să identificăm 
un stil de regie a discreţiei, care își descoperă culmile existenţei artistice în deter- 
minarea fuziunii autor-actor-spectator, topindu-se, după o muncă asiduă, îndărătul 
textului și al interpreţilor. Acest mod de regie refuză sau chiar condamnă exhibiţio- 
nismul directorului de scenă, considerînd că cea mai desăvîrşită compoziţie a unei 
reprezentații nu trebuie să reclame în mintea spectatorului prezenţa explicită a unui 
dirijor, căruia îi stă bine să rămînă în umbră. 

Dorind să zăbovim puţin asupra a trei regizori sovietici foarte interesanţi —- 
Tovstonogov, Ohlopkov, Akimov — trebuie să menţionăm de la început, în ceea 
ce-i priveşte, o caracteristică generală de natură să contrazică, într-o oarecare mă- 
sură, stilul direcţiei de scenă de la Teatrul Mic sau de la M.H.A.T. Fără a ajunge 
la exhibiționism, la demonstraţia unor artificii formale, gratuite, zgomotoase, 
ei îşi impun prezența în spectacol, solicitînd de fiecare dată atenţia în direcţia iden- 
tificării regizorului, a „autorului“ reprezentaţiei. 

Jouvet încerca o dată să categorisească posibilităţile direcţiei de scenă, alter- 
nîndu-le între o regie „internă“ — fidelă faţă de opera dramatică și în invențiile 
sale —, şi o regie „externă“ — unde opera dramatică apare numai ca un pretext 
peniru fantezia şi invențiile marelui maestru de ceremonii al spectacolului. 

Această clasificare nu corespunde celor două mari tendinţe regizorale, care ni 
s-a părut că sînt dominante în teatrul sovietic. În aparenţă, şcoala lui Zubov de la 
Teatrul Mic sau aceea de la M.H.A.T. s-ar funda pe regia „internă“, în vreme ce 
Tovstonogov, Ohlopkov, Akimov ar funcţiona conform preceptelor regiei „externe“. 
Numai că în ambele situaţii, urmărite în multe reprezentații de la Moscova şi Le- 
ningrad, opera dramatică rămîne motivul preponderent al spectacolului, neconsti- 
tuindu-se niciodată în simplu pretext al invențiilor regizorale. Respectul, aproape 

religios față de text, faţă de sensurile sale majore, faţă de mesajul său în ultimă 
analiză, rămîne o trăsătură caracteristică, fundamentală, a modalităţilor, a dife- 
ritelor stiluri de regie din teatrul sovietic. 

În toate situaţiile date, independent de formula preferată de direcţia de scenă, 
se confirmă şi aici că regia — manifestată discret sau mai explicit — este o compo- 
nentă cu drepturi indiscutabile a artei scenice moderne, că ea este departe de a 
constitui o funcţie parazitară, cum încearcă să demonstreze apologeţii fanatici ai 
desuetelor sloganuri : „teatrul autorului“ sau „teatrul actorului“. Tot aşa cum, 
într-o serie de admirabile spectacole moscovite şi leningrădene, se demonstrează şi 
absurditatea teoriilor dispuse să sprijine în exclusivitate artificialul „teatru al 
regizorului“. 


Aceste probleme esenţiale ale artei teatrale contemporane îşi găsesc răspunsuri 
limpezi, edificatoare, în practica extrem de interesantă a scenelor sovietice, care 
beneficiază de aportul unor actori şi regizori excepţional înzestrați. 

Unii critici atribuie efervescenţa creatoare, diversitatea modurilor de expresie 
a regiei sovietice, unei celebre tradiţii, pe temeiul căreia în U.R.S.S. au existat la 
un moment dat, alături, personalităţi de talie mondială, ca Stanislavski şi Nemiro- 
vici-Dancenko. Meyerhold şi Vahtangov, Tairov. Am însă credinţa, necontestînd va- 
lorile acestei considerabile tradiţii, că explicaţia e mult mai complexă. Ea derivă 
dintr-o aparență paradoxală, care constituie însă un fundamental adevăr dialectic. 
Mă refer la unitatea caracteristică tuturor manifestărilor teatrale ale realismului 
socialist, 'evident legate de aceeași concepţie de ansamblu în spectacol; pe planul 
alegerii repertoriului, al intonaţiilor cetățenești, revoluţionare, prezente în orice re- 
prezentaţie ; al fuzionării actorilor cu rolurile duse pînă la incandescenţă, datorită 
sistemului stanislavskian de artă a trăirii scenice ş. a. Această unitate este intim 
asociată cu o nesfirşită varietate a modalităţilor de exprimare actoricească, regizo- 
rală, varietate proprie şi ea realismului socialist. 

În această perspectivă a admirabilelor tradiţii şi mai cu seamă a fertilităţii 
realismului socialist, unitar dar variat, se pot descifra în teatrul sovietic mari şi 
diverse personalităţi artistice, o sumă de stiluri caracteristice. Această situaţie gene- 
rală, care defineşte una dintre marile mişcări teatrale ale lumii, îşi găseşte ilus- 
trarea elocventă în analiza atentă a unor fenomene semnificative. Să ne oprim, de 
astă dată, la cei trei regizori despre care pomeneam la început. 


Tovstonogov 


Foarte rareori izbutește un spectacol să strîngă în orbita sa, într-o deplină 
armonie, filonul poeziei tragice și duritatea impresionantă a unor personaje de cea 
mai autentică substanţă realistă, unduirea lirică şi statura monumentală a demiur- 
gilor revoluţiei, gîndul filozofic şi detaliul uman tulburător. Fiecare din aceste iră- 
sături caracteristice ale Tragediei optimiste, una dintre marile opere dramatice 
ale vremii noastre, cere o tălmăcire scenică măiastră, o inspiraţie regizorală deose- 
biță. Am văzut spectacole cu piesa lui Vişnevski, în care am încercat o profundă 
emoție artistică, în contactul cu o serie de elemente inteligent descifrate, cu unele 
momente cizelate cu meșteșug. Dar sentimentul desăvîrşirii, al spectacolului finit, 
al recepţionării unei opere rotunde, care se confundă cu toate valorile izolate ale 

piesei şi cu ansamblul ei, l-am dobiîndit, referindu-mă la aceeași Tragedie optimistă, 
numai cînd am auzit-o, la Teatrul „Puşkin“ din Leningrad, în versiunea scenică 
a lui Tovstonogov. 

Mi-e mai lesne acum, după o bucată de vreme, să-mi amănunțesc impresiile, 
să desluşesc taina mirajului, care m-a cuprins în acea seară de incantaţie artistică. 

Îmi puneam totdeauna problema, gîndindu-mă la această piesă, cum se pot 
rezolva în cele mai bune condiţii apariţiile plutonierilor, ale comentatorilor spec- 
tacolului, care au latenţe de convenţionalitate și mari resurse de poezie tragică rea- 
listă. Tovstonogov îi aduce prima dată în scenă din fundul sălii, unde sînt desco- 
periţi de nişte reflectoare care scrutează adincurile ; ei păşesc solemn prin pasaj 
şi urcă în faţa cortinei. Intrarea lor neobișnuită le definește inițial rolul specific 
în desfăşurarea acţiunii, separindu-i parcă de fabula piesti. Pe parcurs, însă, ci 
intră cîteodată și în scenă, vorbesc alături de personaje și se contopesc cu acţiunea, 
făcînd comentariile dinlăuntrul ei. Această tratare în aparență dublă — separare 
şi contopire cu acțiunea — şi-a descoperit, în cele din urmă, sensul unic. Regizorul 
le-a atribuit plutonierilor rolul conştiinţei, al reflectării generale, filozofice, care 
luminează miezul piesei, tendinţele ei fundamentale. Tocmai de aceea, ei nu trebuie, 
în cea mai mare parte a cazurilor, să pătrundă în detaliile intrigii, rămînînd din- 
colo de cortină, dar sînt siliți — în această concepţie — să participe împreună cu 
personajele dramei, intrînd în scenă, la momentele cruciale, în care fabula ajunge 
să se confunde cu sensurile mari ale vieţii şi morţii, ale istoriei. Pornind de la 
această interpretare extrem de interesantă, Tovstonogov i-a făcut pe plutonieri să 
vorbească numai cu sala, chiar atunci cînd sînt alături de Comisar sau Vainonen, 
Alexei sau Căpetenia anarhistă. Ei comunică cu spectatorul, ducîndu-l de mină 
prin meandrele dramei, făcîndu-l să aşeze alături de prezent trecutul şi viitorul, să 
simtă, şi prin intermediul acestui joc asociativ, întreaga forță emoţională a poe- 
ziei revoluționare. 

Urmărind spectacolul cu atenţie, se dobîndeşte convingerea că regizorul a 
lucrat cu fiecare actor pînă şi nuanțele aproape imperceptibile, dar susceptibile 
să sugereze şi cele mai nebănuite intenţii ale subtextului. Pline de substanţă, edi- 
ficatoare, mi s-au părut momentele care, probabil, în caietul de regie, se subinti- 
tulează : „prezentarea personajului“. Intenţia aceasta se simte, poate, cel mai 
evident în cazul Comisarului. O lectură superficială ne îndeamnă să identificăm 
la femeia-comisar o sumă de trăsături generale, dispuse să se repete fără mari 
variaţii la întreaga categorie de eroi revoluționari. Refuzînd abstractizarea prin 
schemă !, Tovstonogov începe prin a-i dedica acestui personaj esenţial al dramei 
un generos început de act (II), în care îi oferă posibilitatea să existe plural, pe o 
gamă largă de sentimente şi reacţii profund umane. Ea stă de vorbă, pe rînd, cu 
Vainonen, cu Alexei, cu Comandantul, cu Căpetenia anarhistă. Discuţiile au loc 
la un birou improvizat în exterior (şi cadrul natural înlesneşte desfacerea rigidi- 
tăţii, proprii uneori interioarelor consacrate rezolvării problemelor importante). 
Convorbirea cu Vainonen alternează gravitatea cu căldura, pasiunea revoluţionară 


1 Nu vreau să beneficiez aici de un joc de cuvinte amuzant. Adevărul este că, în pofida 
diverselor programe zgomotoase şi voit 6rmetice, cavalerii artei abstracte sînt rude de gradul întîi, 
chiar dacă nedeclarate, cu slujitorii lipsiţi de fantezie ai schematismului, folosind aceleaşi linii nude 
de semnificație, care o dată ar trebui să sugereze... negurile lumii (în versiunea abstractă), iar altă 
dată să repete... simplitatea realităţii (în versiunea schematică). 

Scenă din „Tragedia optimistă“ de Vs. Vişnevski 


cu un profund, lucid simţ al contemporaneităţii. Schimbul de replici cu Alexei 
dezvăluie femeia, prezentă — iarăși în pofida schemei uscate, mutilate a condu- 
cătorului abstract, desprins de nobila sa substanţă umană — în existența Comisa- 
rului, o serie de uşoare note lirice, care nu alterează conduita sa profund principială. 
Întilnirea cu Comandantul prilejuieşie descoperirea unor trăsături noi ale prota- 
gonistei : ea demonstrează înţelepciune, taci, capacitate de intuire, înțelegere a 
oamenilor, a slăbiciunilor şi virtuţilor pe care aceştia le poartă în viaţa de toate 
zilele. În sfîrşit, înfruntarea căpeteniei anarhiste o pune pe femeia-comisar în 
situaţia de a-și afirma vehemenţa aproape virilă, energia cu relief de stîncă, de 
care se sparg neputincioase insinuările şi amenințările temutului contrarevoluţionar. 

Diversele secvenţe, admirabil prinse, inteligent conturate, încheagă încă de 
la acest debut al piesei o imagine clară, cu bogată carnaţie psihologică (..prezen- 
tarea personajului“ a fost admirabil efectuată), datorită căreia drumurile piesei se 
deschid mai firesc, mai logic. 

Există în spectacolul lui Tovstonogov cîteva scene care şi-au dobîndit dreptul 
deplin de a figura în orice antologie a teatrului contemporan. 

E foarte cunoscut momentul, refuzat cu încăpăţinare de spiritele fariseice, 
în care apariţia Comisarului e întovărăşită de o dezlănțuire erotică a marinarilor 
anarhiști, dispuşi să săvîrșească un viol. În spectacolul de la Leningrad, se creează 
o atmosferă de tensiune cvasidemenţială. halucinantă, în care joacă poftele săl- 
batice, cu destulă vreme înainte de apariţia Marinarului pe jumătate gol. El iese, 
într-un ritm grav, lent, din trapă și se îndreaptă cu paşi măsuraţi, apăsători, 


către femeie. În acest timp, s-a întins un cearceat de culoare albă imaculată, coche- 

Scenă ‘din` „Tragedia optimistă“ de Vs. Vişnevski 


tind cu suprema puritate, unde ar trebui să se oficieze îmbrăţişările fără dragoste. 
Ciţiva marinari desfac o mantie neagră ca un giulgiu, sortită să acopere faţa 
femeii refractare la amor... anarhist, să-i înăbușe strigătele. Impresionantă e simul- 
taneitatea acestor acțiuni fără de cuvînt — mișcarea Marinarului pe jumătate gol, 
întinderea cearceafului, desfacerea maniiei — sincrone într-o tăcere lugubră, pe 
care o aştepţi înlocuită, din clipă în clipă, de o revărsare tumultoasă, plină de zgo- 
mote dureroase. Soluţia regizorală este însă mult mai sobră, înşelind aşteptarea și 
sporind tensiunea dramatică pînă în vecinătatea paroxismului: femeia-comisar îl 
împușcă pe marinarul dezgolit, din imediată apropiere, prin mantia neagră, lăsînd 
să se audă un zgomot surd, dacă nu chiar imperceptibil, în urma căruia cel ce 


aștepta voluptatea se poticnește şi cade fără viaţă pe cearceaful unde moartea a 
luat locul dragostei. 


Zguduitoare e şi seara de adio de la sfîrşitul actului I. Detaşamentul se pre- 
gătește să plece pe front. Au venit să-şi ia rămas bun rudele, prietenele. O muzică 
discretă, filtrată parcă de departe, îngînă măsuri ritmice de vals. Se porneşte un 
dans trist, care încercuieşte din cînd în cînd scena, rămînînd însă să domine planul 
din fund. În acelaşi timp, puţin mai înainte, îmbrăţişări şi plinsete — de astă 
dată nu în pas de dans — care asociază melopeea tinguirilor cu motivul obsedant al 
valsului. La un moment dat apar şi plutonierii care încep, din scenă, pe un ton 
grav, comentariul acestui moment esenţial al tragediei. Planurile diverse (fundul 
în care se dansează continuu ; mijlocul — unde îmbrățişările de o clipă sînt urmate 
de bocete care nu contenesc; primul plan de lingă cuşca sufierului. unde pluto- 
nierii se profilează statuar) se interpătrund, creînd o răvăşitoare imagine de an- 

samblu, realizată, oricît ar părea de curios, tocmai prin jocul acestor alternanțe 
de ritm, a acestei mişcări continui. 

Ingenioasă, străbătută de mult fior poetic este rezolvarea finalului, care cu- 
prinde într-o metaforă inspirată ideea tragicului optimist. Femeia-comisar e adusă 
în scenă în agonie ; ea e purtată de Alexei și de încă un marinar, care, în mersul 
solemn al turnantei, se îndepărtează de toţi ceilalţi, de mulţimea ostașilor, depu- 
nînd-o, în cele din urmă, pe niște trepte ridicate destul de mult deasupra nivelului 
scenei. Ea pronunţă din acest plan care o înalță, începînd să-i confere valoare de 
simbol, cîteva cuvinte înainte de a-şi da sfîrşitul și cade, rămînînd întinsă pe trepte. 
Momentul morţii e marcat de un drapel roşu, care coboară foarie încet din capătul 
de sus al cortinei, oprindu-se mult înaintea Comisarului. În clipa în care steagul 
revoluționar începe să descindă în scenă, sîntem covirşiți de sentimentul morţii 
eroului ; pe parcursul acestei lente mişcări a drapelului, marinarii încep, aproape 
inconştient, să ridice ochii, care lunecă din spaţiul treptelor îndoliate spre înăl- 
țimea faldurilor fremătînde de viaţă. Și astfel, ideea tragică se lasă, prin mijlo- 
cirea acestei soluţii scenice inspirate, însoţită de mugurii credinţei optimiste în 
victorie. Drapelul nu a acoperii trupul neînsufleţit al Comisarului — aşa cum se 
întîmpla în Uraganul pus în scenă de Zavadski. Tovstonogov nu a făcut să fuzio- 
neze fizic simbolul morţii şi al vieţii ; el le-a lăsat apropiate de privirea spectato- 
rului, reținînd însă preponderentă, în prim plan, fluturarea majestuoasă a stea- 
gului revoluţionar, care justifică pieirea eroinei, justificînd mai cu seamă, ca o 
idee dominantă a întregului spectacol, lupta sortită să izbîndească. 

Nici aici, ca şi în nici un alt loc din piesă, nu se joacă emfatic, nu se caută 
măsura tragediei în tonul violent, grandilocvent. Totul pare tratat destul de coti- 
dian, cu o splendidă gravitate a simplităţii, ceea ce determină, pe fondul impre- 
sionant al marilor evenimente, o sporire a ecourilor tragice, care sună astfel şi 
mai patetic şi mai autentic. 

> 

Intenționînd să realizeze un spectacol dostoievskian, Tovstonogov a purces el 
însuși la dramatizarea Idiotului, exercitînd, în mod aproximativ, acelaşi foarte 
avantajos, rodnic, cumul autor-regizor, practicat pe scară largă în teatrul ulti- 
melor decenii de Bertolt Brecht. „Compoziția scenică“ — cum o intitulează autorul 
— respectă cu strictețe nu numai sensurile, liniile mari, ci şi amănuntele romanului, 
demonstriînd, între altele, poziţia generală de apreciere a textului, de obligatorie 
subordonare creatoare faţă de el în spectacol, care caracterizează întreaga activi- 
tate a lui Tovstonogov. 

Trebuie să mărturisesc că nu preţuiesc din cale afară de mult dramatizările, 
considerînd că teatrul şi-a cîştigat, de-a lungul veacurilor, dreptul de a se sluji 
de opere gîndite special pentru el, în conformitate cu servituţile şi legile sale 
severe, care nu îngăduie nici abateri, trădări temporare. Sînt silit, totuși, să recu- 
nosc că această „compoziţie scenică“ are o serie de virtuţi, determinate, într-o 
oarecare măsură, de incontestabilul simţ teatral al autorului. Urmărind firul esen- 
țial al romanului (Mișkin-Nastasia Filipovna-Rogojin-Aglaia), dramatizarea îşi în- 
găduie să piardă pe drum nişte personaje mai puţin importante (ca Ivolghin, Ga- 
nea, Varea ș. a.), indispensabile în panorama epică, dar parazitare în economia dra- 
matică. Concentrîndu-şi atenţia asupra datelor primordiale, determinante, ale fabulei 
romanului, autorul „compoziţiei scenice“ justifică această titulatură acordată piesei, 

Sn măsura în care desface cu iscusință torentul generos, fluent al acţiunii în sec- 
-venţe dramatice, caracteristice genului, susceptibile să prindă și să menţină trează, 
încordată, atenția spectatorului. Există însă şi o inconsecvenţă, izvorită în mod para- 
<loxal din dorinţa consecventă a dramatizatorului de a nu-l trăda pe Dostoevski. 
Urmărind cu cea mai mare fidelitate romanul, Tovstonogov s-a trezit, după aproape 
patru ore de spectacol, că 'a ajuns cam pe la jumătatea cărții. Și atunci, în pas 
alergător, a rezolvat tot restul în ceasul care i-a mai rămas, pentru a ajunge la o 
Tungă reprezentaţie de cinci ore. De aici, derivă un oarecare dezechilibru între prima 
şi a doua parte a romanului, care capătă valori deosebite și nu pe deplin corespun- 
zătoare în forma dramatică. 


„Compoziția scenică“ încearcă și un anumit compromis între roman și piesă. 
Neizbutind — e şi atît de greu, aproape cu neputinţă — să retopească materialul 
„dostoievskian într-o lucrare desăvîrşită după toate regulile artei dramatice, Tovsto- 
mogov leagă între ele diversele fragmente scenice prin nişte explicaţii împrumutate 
«din volum. Așa, înaintea fiecărui tablou, pe un mic ecran plantat în mijlocul corti- 
mei, apare proiectată o filă de carte îngălbenită, scrisă cu vechiul alfabet rus — 
“dinainte de revoluţie — şi care cuprinde, în forma originală dostoevskiană, relatarea 
celor ce se vor întîmpla în scenă (şi aici mi-am adus aminte de o tehnică aproape 
identică din Mutter Courage a lui Brecht) sau a celor ce nu mai au loc să se în- 
iîmple în scenă, dar trebuie explicate. 

În acest chip, spectatorului îi este înlesnită într-o oarecare măsură intrarea în 
atmosfera vremii — pagina zbîrcită, slova vetustă, autenticul stil dostoievskian —, 
complicîndu-i-se însă echilibrul contemplaţiei, care alternează între lectură şi sin- 
teză vizualo-auditivă. 

Dramatizarea impusă de viziunea spectacologică a autorului păstrează, în po- 
fida imperfecţiunilor citate, marea, considerabila calitate de a oferi substanța gîn- 
dirii dostoievskiene, materializată într-o serie de personaje excepţional conturate, de 
o desăvirşită limpezime şi autenticitate, cu care pleci, prietene sau dușmane, și din- 
colo de cortina finală. 

Regizorul a izbutit, în afară de aceasta, să reliefeze în mod extrem de sugestiv 
climatul propriu genialului scriitor rus, atmosfera sa tulburătoare caracteristică. 
Mi-am amintit, mai cu seamă, în raport cu finalul piesei, nişte spuse de altă dată 
ale lui Gorki. El vorbea despre puterea de hipnoză pe care o dobîndesc operele 
„dostoievskiene pe scenă, impresionînd pe spectator dincolo de capacitatea de in- 
fluenţă obişnuită a unui text dramatic. 

Am avut această netă senzaţie în ultimul tablou, magistral compus de regizor. 
Rogojin, într-o criză de dragoste dementă, a ucis-o pe Nastasia Filipovna ; deoarece 
nu vrea să se despartă de iubită, a întins-o pe un pat şi are credinţa că ea doarme 
şi nu trebuie tulburată. Mîşkin vine să se intereseze de soarta femeii cu care era să 
se căsătorească. Rogojin îi arată o draperie roşie, îndărătul căreia se odihneşte Nas- 
tasia Filipovna ; ei vorbesc în şoaptă, ca să n-o... trezească. Trecînd pentru o clipă 
în dosul draperiei, Mişkin îşi dă seama despre ce e vorba. Se întoarce zguduit, în 
pragul unui acces de epilepsie. Rogojin îi întinde un cearceaf în faţa lugubrei dra- 
perii a morţii, îi dă o pernă şi îl aşază cu grijă, străduindu-se să-i menajeze boala 
care e gata să se declanșeze. Între timp însă e scuturat de nişte spasme demente, 
care se transformă într-o infernală cascadă de rîs. Mişkin, „idiotul“ (interpretat cu 

mare talent de un tînăr actor, Smotkunovski), îi îmbrăţişează capul şi se străduieşte 
să-l potolească. Încercînd să-i intre în voie nebunului, se porneşte şi el să rîdă : 
ajung amîndoi la nişte hohote sinistre, care însoțesc, într-un violent contrast, liniştea. 
deplină a morţii de alături. În vremea aceasta, se aud lovituri puternice în ușă : 
poliția a venit să facă o descindere la Rogojin, a cărui casă e ferecată de cîteva zile.. 
Neprimind răspuns, reprezentanţii ordinii publice sparg ușa, după care rămîn înspăi-- 
mîntaţi în faţa unui tablou îngrozitor : o femeie asasinată, într-un lac de sînge su- 
gerat de roșul crud al draperiei, şi doi bărbaţi — un dement şi un epileptic — revăr- 
sind torente homerice de ris mai trist decît cea mai amară lacrimă. 

Evitînd excesele naturaliste, demonstrațiile morbide, regizorul nu poate totuşi 
să-l evite pe Dostoievski : paleta sa realistă îi slujeşte ca să reliefeze în mod judicios 
tonurile filozofice crude ale acestui final, care îşi întinde, desluşind umbrele unei 
vieţi infame, o aripă a obsesiei peste conștiința spectatorului. 

Fundamental deosebit de Tragedia optimistă, unde patetismul se întîlneşte cu 
splendida nădejde a revoluţiei, spectacolul cu Idiotul, care dezvoltă luminile unei 
înalte teme etice pe fondul tentelor de cea mai sumbră speţă, dezvăluie o altă latură. 
a personalităţii artistice plurale a lui Tovstonogov. 


* 


Am asistat la teatrul „Maxim Gorki“ de la Leningrad (unde Tovstonogov func- 
ționează în calitate de prim regizor şi unde a pus în scenă, între altele, Idiotul şi 
Cind înfloreşte salcimul) la premiera piesei italieneşti a lui Aldo Nicolai, Signor 
Mario scrie o comedie. Această compoziţie dramatică este rezultatul unei sinteze 
realizate din două opere: una, Teresina, jucată în Italia încă în 1954, şi, alta inedită, 
Soldatul Piccico. Anecdota e destul de interesantă: signor Mario s-a angajat să: 
serie o comedie, dar eroii săi îl înfrîng şi-l determină să ajungă la o dramă în care 
eroina principală, Teresina, cade victima moralei profund imorale a unei lumi oribile, 
în vreme ce naivul, suprem onestul Giovanni Piccicò, se trezeşte, în pofida oricărei 
logici elementar umane, în faţa plutonului de execuţie. În final, signor Mario se 
scuză că nu şi-a putut duce la capăt angajamentul, dar condiţiile concrete din jurul 
lui și al eroilor săi l-au împins pe drumul dramei ; el însă nădăjduieşte că iminenta 
schimbare a conjuncturii va face ca Teresina și Piccicò să devină cîndva personaje 
autentice de comedie, care să ridă cu gura plină, răspîndind o veselie contagioasă. 
şi în sală. 

Urmărind aceste linii grațios de simple, piesa rămîne plină de emoţionante 
valori omenești, însoţite de o temeinică, convingătoare semnificaţie socială 2. Actua- 
litatea, simțul contemporan al lucrării lui Aldo Nicolai, nu l-au împiedicat, ci, dim- 
potrivă, l-au stimulat să ajungă la o originală, atractivă formă compoziţională, sus- 
ceptibilă să genereze un spectacol mai puţin obişnuit. 

E tocmai ceea ce a sezisat cu acuitate Tovstonogov, cînd a pus în scenă, cu 
multă fantezie şi iscusință, această piesă. El şi-a întemeiat spectacolul pe alternanţa: 


2 M-am gîndit, încă o dată, cu o oarecare tristeţe, la Fete rătăcite semnată de ilustra necu- 
noscută Elsa Shelley, sau la /nvitația la castel (a aceluiaşi Anouilh, hărăzitul autor al Ciocirliei, 
Sălbaticei, Colombei, Călătorului fără bagaje), care, jucate la noi, n-au izbutit să aducă în scenă 
autenticele valori artistice şi pasionatele mesaje sociale ale lucrărilor înaintate din dramaturgia 
occidentală, existente, după cum o demonstrează în practică Tovstonogov şi alţi oameni de teatru 
sovietici, după cum întirzie s-o demonstreze unele din teatrele noasire. 

permanentă a două planuri: de o parte, personajele reale (signor Mario, soția sa, 
alţi membrii ai familiei), de cealaltă parte, personajele presupusei sale comedii, eroii 
fanteziei — Teresina, Piccico ş. a. Problema care se punea, în primul rînd, era aceea 
a delimitării celor două categorii de personaje, a distingerii lor explicite în scenă. O 
contribuţie hotăritoare în acest sens a adus-o decorul: în prim plan, o cameră obiş- 
nuită de lucru unde evoluează protagoniștii reali; în fund, o fereastră enormă, care 
se dovedeşte a nu fi la un moment dat altceva decît o pînză foarte subțire, îndărătul 
căreia se va desfăşura, într-o tonalitate diferită de lumină, acţiunea eroilor fante- 
ziei lui signor Mario. În citeva situații, planurile se amestecă, în sensul că Teresina, 
de pildă, descinde în scena realităţii, cerîndu-i socoteală autorului pentru întîmplă- 
rile nefericite din viaţa ei. Lucrurile se complică şi mai mult, atunci cînd apare şi 
soția lui Mario : el rămîne suspendat între două categorii de personaje, care nu au 
dreptul să comunice. Şi atunci Tovstonogov găseşte o soluţie ingenioasă: Renata, 
nevasta lui Mario, vorbeşte mult, precipitat — beneficiind de calitatea ei de pisă- 
loagă —, pînă cînd se zăreşte Teresina. La intrarea personajului fanteziei, care de- 
vine interlocutoarea lui Mario. Renata continuă să-şi dezvolte elocinţa, dar cuvîntul 
ei nu se mai aude, astfel încît ea execută o pantomimă, dincolo de care i se poate 
bănui gîndul. Tăcerea Teresinei îi dă dreptul iarăşi Renatei la cuvînt și torentul ei 
de vorbe începe abrupt, de acolo de unde a fost lăsat — nimeni nu poate identifica 
punctul exact — în pantomimă. Tovstonogov suspendă cuvîntul Renatei sau al altor 
personaje reale, nu numai cînd apar eroii ficţiunii, ci şi cînd sînt singure în scenă 
cu Mario şi acesta începe să fabuleze ; în acele momente, se atenuează lumina mare 

din scenă, se aprinde lumina dindărătul pînzei, încep să-şi desfăşoare drama Piccicd 
şi ceilalți de acolo, iar membrii familiei scriitorului îşi topesc febrilitatea în 
pantomimă. 

Excelent este sugerată şi complexitatea procesului de invenţie literară, de creație 
artistică. Signor Mario rămîne adesea singur în scenă, obsedat de căutarea ideilor, a 
situaţiilor menite să ducă la declanşarea dramei. Scena se întunecă şi lumina reflec- 
torului concentrată numai asupra scriitorului, într-un fascicul cuprinzător, merge 
cu el, mai lent sau mai precipitat, lăsîndu-l să-şi urmărească gîndul. Cînd l-a găsit, 
lumina frămîntării se stinge, pentru ca să se aprindă, mai generoasă, strălucirea 
fanteziei, materializată în fundul scenei, în planul dramei lui Piccicò şi a Teresinei. 

Toată compoziţia regizorală a spectacolului e foarte complicată, mai cu seamă 
În măsura în care există în permanenţă, datorită datelor piesei, primejdia conven- 
ționalităţii gratuite. Tovstonogov nu se încurcă însă de loc în hăţişul alambicat al 
realităţii şi ficţiunii (şi cît e de reală, dramatică, în text și în spectacol, această fic- 
țiune). în continua alternanță dintre viaţa în scenă (tema lui Mario, a Renatei, a 
celorlalți) şi scena în scenă (tema Teresinei, a lui Piccicò). El izbutește, dincolo de 
dificultăţile tehnice rezolvate cu deosebit meșteșug, înfrîngînd ispita de a rămîne 
sclavul artiliciilor solicitate de text. să pună în valoare sensul social al piesei, care 
sună grav, rămînînd în modul cel mai evident motivul dominant al acestui spec- 
tacol încîntător. 


Dacă vrei să vezi piesa contemporană a lui N. Vinnikov, Cînd înfloreşte sal- 
cimul, afli de la început, din program, că Tovstonogov a imaginat-o pe scenă în chip 
de „comedie-concert“. Problemele acestei lucrări par cît se poate de serioase: e 
vorba aici, între altele, despre sentimentul de responsabilitate morală, despre forţa 
prieteniei şi a dragostei, despre cinste şi puritate, despre educaţia comunistă a tine- 
retului. La lectură, aceste teme apar rînd pe rînd, fără însă ca soluţionarea lor să 
fie cea mai puternică, cea mai dramatică ; ele sînt mai degrabă schiţate, prin inter- 
mediul unor personaje firave, insuficient angajate într-un sistem de situaţii preg- 
nante, într-un conflict solid. Regizorul a apreciat, desigur, în piesă, intenţiile intere- 
sante ale autorului, parfumul ei liric, umorul uneori de foarte bună calitate. Dar 
nedescoperind în economia ei suficient material ca s-o trateze cu gravitate, a încercat 
s-o pună în valoare pe o altă linie, care s-a dovedit fertilă în spectacol. Tovstonogov, 
fără să altereze textul, a preferat să ia el iniţiativa glumei în serios, decît să ofere 
publicului posibilitatea de a glumi asupra tratării sale exagerat de serioase. Și a 
purces la punerea în scenă a unei comedii muzicale, care păstrează și cîteva into- 
naţii grave, dar care în orice caz reține în centrul atenţiei ei, și mai cu seamă 
transmite în sală, niște sensuri actuale, contemporane. 

Discutăm, de obicei, foarte mult asupra contribuţiei necesare a regizorului în 
desfășurarea scenică a piesei din zilele noastre, în împlinirea ei spectacologică. Mi 
se pare că aportul creator al lui Tovstonogov în lectura nouă a lucrării lui Vinnikov, 
care şi-a sporit considerabil virtuțile în inteligenta, originala viziune regizorală, con- 
stituie o pildă admirabilă în această direcţie. 

Spectacolul debutează foarte simplu, recomandindu-se de la început, fără echi- 
voc. Pe lateralele scenei sînt două scaune goale, iar în fund o cortină pictată, cu 

Scenă din „Cînd înflorește salcimul“ de N. Vinnikov 


arbori şi flori exuberante ; foarte curînd, fundalul pictural se ridică, lăsînd să se 
vadă trei panouri, pe care scrie: „cînd“, „înfloreşte“, „salcimul“. E interesant de 
remarcat că aceste panouri, care ocupă în înălțime mai puţin de jumătate din dimen- 
siunea scenei, au niște facultăţi miraculoase, de natură să le transforme, prin ma- 
nevre extrem de simple — înviîrtiri, diverse combinaţii — în pereţi, tufișuri, plantaţii 
de interior şi exterior. De altfel, toate schimbările de decor se fac la scena deschisă, 
aşa cum se întimplă destul de des, de pildă, și în teatrul brechtian. 

Foarte curînd după prezentarea titlului piesei, prin mijlocirea panourilor po- 
menite, apar doi comentatori — de o factură foarte apropiată de aceea a confraţilor 
lor din spectacolele de revistă —, care înaintează spre cele două scaune predestinate. 
Ei purced, prin alternanță, la recomandarea personajelor : unele sint întîi reprezen- 


tate pe panouri şi apoi apar în carne şi oase, altele, chemate de comentatori, ies 
în prim plan şi îşi declină calitatea. Pe parcursul piesei comentatorii fac diverse 


marginalii în legătură cu evenimentele de pe scenă, intervenind destul de des şi în 
determinarea unor acţiuni ?. 

Comentatorii creează, cu concursul regizorului, o serie de situaţii foarte amu- 
zante. Aşa, de pildă, la un moment dat, aproape de debutul spectacolului, un stu- 


3 Ei par să aibă citeodată, la modul mai glumeţ, rolul cunoscuţilor sângeri din Cercul de cretă 
caucazian. Asociaţi cu proiecţiile cinematografice ale micilor texte explicative din /diotul şi cu tra- 
tarea plutonierilor din Tragedia optimistă, ei indică, poate, o eventuală predilecție a lui Tovsto- 


nogov pentru folosirea — numai în cazurile foarte indicate, perfect consonante cu intenţiile mari ale 
textului — unor mijloace oarecum apropiate de acelea ale „teatrului epic“ de factură brechtiană. 

dent îl imită pe directorul institutului, înaintea apariţiei acestuia, vorbind gros, fă- 
cînd gesturi mari, sugerînd un personaj de dimensiuni fizice considerabile. Unul dintre 
comentatori îl întrerupe şi-i atrage atenţia că în această seară joacă nu Poliţeimako, 
ci Sofrodov (e vorba despre doi actori pe acelaşi rol — după cum rezultă şi din 
program —, care sînt distribuiţi alternativ în spectacol). Și atunci, studentul trece la 
imitaţia unui om mai degrabă sfios, cu gesturi timide, cu glas subţire, aidoma direc- 
torului interpretat de Sofronov, care va apare în scenă puţin mai tirziu. 

în alt rînd, comentatorii vor să ştie ce se mai petrece prin diverse camere ale 
căminului studenţesc : pe cortina pictată sînt proiectate mai multe ecrane mici 
(ca într-un spectacol cu Ploșnița la Teatrul de satiră din Moscova), de natură să 
satisfacă curiozitatea sălii, aducindu-i, cu ajutorul acestor imagini minuscule infor- 
maţii preţioase pentru detectarea modului în care se desfăşoară acţiunea în afara 
scenei tradiţionale. 

Textul foarte spiritual al comentatorilor, ritmul alert, vioiciunea, mobilitatea 
interpreţilor, muzica savuroasă, concură toate la realizarea unui spectacol plin de 
farmec tineresc. Spectacol care nu numai că distrează copios, filtrind, în acelaşi timp, 
printre cuplete şi glume, nişte sensuri foarte serioase, intenționate de autor şi admi- 
rabil prinse, realizate de un regizor care nu-și precupeţeşte, în nici o situaţie, resur- 
sele generoase ale fanteziei, bunului gust, talentului. Tocmai de aceea nu înclin 
să mă alătur celor dispuşi să considere că Tovstonogov s-a amuzat pur şi simplu în 
Cind înfloreşte salcimul ; prefer să afirm cu convingere, că a amuzat, instruind con- 
comitent cu mare seriozitate. Ceea ce e cu totul altceva. 


= 


L-am urmărit pe Tovstonogov într-un repertoriu variat, mergind de la tragedia 
optimistă la sumbrele valori tragice din opera dostoievskiană, de la notele actuale 
ale dramei italieneşti la spiritul contemporan al dramaturgiei sovietice. Varietatea 
repertoriului a angajat în munca sa regizorală o varietate de viziuni, în care fan- 
tezia prodigioasă, neliniștită, a artistului şi-a descoperit modalităţi diverse, origi- 
nale, de manifestare. Tovstonogov nu e specializat într-un anumit gen de piese, 
care sînt de natură să circumscrie valenţele auientice ale talentului. De altfel, 
această lipsă de specializare mi se pare că defineşte, între altele, arta autentică a 
regizorului. Înţeleg că pot exista anumite predilecţii, dar nu pot concepe un mare 
direcior de scenă specializat, cu pretenţii de exclusivitate, în comedie sau tragedie. 
Tocmai de aceea, într-o modestă încercare de sinteză. n-am să merg pe linia iden- 
tilicării unei anumite specii dramatice care i-ar conveni mai bine lui Tovstonogov., 
sau a eventualei sale maniere, ci am să purced la desluşirea unor frăsături stilistice 
din opera sa regizorală. 

El preferă, îndeobşte, să-și înceapă spectacolele cu nişte prologuri sui-generis, 
cu un fel de uverturi dramatice, menite să favorizeze intrarea în atmosferă şi să 
propună un soi de chei de înțelegere a sensurilor primordiale. Edificatoare în 
această direcție sînt, de pildă, micile preludii, cu care debutează aproape toate 
tablourile din Tragedia optimistă : avem de-a face cu un gen de scene simbolice, 
desprinse de indicaţia imediată a textului, păstrînd valori de generalizare, de meta- 
loră. Pe un plan asemănător se găsesc filele de carte proiectate înaintea începerii 


acțiunii în diverse fragmente din Idiotul, prezentările din Cînd înfloreşte sal- 
cîmul ş. a. 

Foarte interesant construite sînt decorurile pe care le folosește regizorul. În 
Tragedia optimistă, el preferă, pentru sugerarea întinderilor nesfirşite, linii drepte, 
pregnante, care dobîndesc grandioase dimensiuni spaţiale în raport cu turnanta ; 
aproape toate tablourile cuprind cel puţin un plan mai ridicat, care amplifică 
scena, descoperindu-i profunzimi foarte proprii pentru vehicularea sentimentelor 
tragice. Decorurile tradiţionale din Idiotul sînt concepute astfel încît să poată fi 
jucate, fără a friza artificialul, lateralele scenei, planul din faţa cortinei a doua; 
pornind de aici, timpul schimbărilor este aproape complet eliminat şi acţiunea, 
destul de epică încă a piesei, nu suferă decît foarte mici gituiri. Despre soluţiile 
ingenioase din Signor Mario scrie o comedie şi din Cînd înfloreşte salcimul am 
vorbit la timpul potrivit. Ceea ce rămîne caracteristic în toate punerile sale în 
scenă este rezolvarea cea mai practică, cea mai proprie a decorurilor, pentru urmă- 
rirea, fără impediment, a ideii regizorale. Niciodată nu se face nimic în spectacolele 
lui Tovstonogov de dragul culorii, al proporţiei, al compoziţiei picturale ; totul se 
face numai de dragul piesei și al compoziţiei ei scenice. 

Un lucru foarte asemănător se petrece și cu muzica. În Signor Mario scrie o 
„comedie, ea îşi aduce contribuţia, datorită unor motive specifice, aproape obsedante 
prin repetiţie, la delimitarea planurilor ficţiunii şi realităţii. În Tragedia optimistă, 
urmîndu-se recdmandările lui Vişnevski — care foloseşte muzica în indicaţiile de 
regie, sugerind cu ajutorul ei atmosfera, situaţii din piesă —, ea subliniază cu 
rigurozitate nuanțele, nefuncţionînd niciodată parazitar. În general, Tovstonogov nu 
apreciază divertismentul muzical, utilizînd armoniile instrumentale, în proporții 
relativ mici plasate însă în momente mari, 
numai în slujba reliefării ideii spectaco- 5 
lului. Muzica este aici atît de judicios do- Sceni din na ia aroan MN” de 

. nnikov 
zată, încît n-o simţi ca atare, în măsura 
în care devine o parte constitutivă, orga- 
nică a spectacolului. 

Acelaşi sentiment l-am încercat şi în 
raport cu mînuirea luminilor, ale căror 
inflexiuni descind parcă din replica, din 
situaţiile piesei. 

În ansamblu, decorurile, muzica, lu- 
mina, celelalte accesorii tehnice ale specta- 


colului au la Tovstonogov — aşa cum mi 
se pare că ar fi firesc în orice concepţie 
regizorală realistă, matură — o sarcină 


strict funcțională, fiind subordonate în 
mod exclusiv ideii, mesajului scriitoricesc. 
Tovstonogov nu crede, ca Gordon Craig, 
că „publicul vine la teatru ca să vadă, nu 
ca să audă“, Şi are perfectă dreptate, de- 
oarece sint sigur că spectatorul autentic 
trebuie numai să beneficieze de tehnica 
modernă a elementelor vizuale, pentru a 
înţelege mai bine, deci pentru a auzi mai 
limpede, cuvîntul inspirat al dramaturgu- 
lui, pus în valoare de un regizor hărăzit. 


În slujba cuvîntului se găsesc în primul rînd actorii. Seducţia viziunii regizo-— 
rale îi face pe unii directori de scenă să-i neglijeze pe aceşti admirabili plenipoten-— 
țiari ai autorului. Alţii — din categoria cărora face parte și Tovstonogov — îşi daw. 
seama că numai munca migăloasă, aplicată, cu actorul poate duce, în acord cu 
celelalte elemente ale spectacolului, la desăvîrşirea compoziţiei regizorale. Tocmai 
de aceea, directorul de scenă reuşeşte în Tragedia optimistă, în Idiotul, în alte 
reprezentații, să ajungă cu colectivul la însemnate creaţii actoriceşti — caracteri-— 
zate de laconism şi de o mare concentrare în expresie —, în care personalitatea 
artistică a interpretului este direct stimulată de gîndul regizoral. 

Actorii, accesoriile tehnice, toate elementele spectacolelor lui Tovstonogov, se- 
găsesc într-un deplin echilibru, în calitate de componente ale unei concepţii 
unitare. Modul în care ele se manifestă justifică ideea acelei gîndiri unice a regi- 
zorului, care trebuie să armonizeze pînă la perfecţiune — netezind orice asperitate,. 
eliminînd orice discontinuitate — valorile aparent eterogene ale reprezentaţiei 
teatrale. 

înlăuntrul acestui echilibru, se simt la Tovstonogov cîteva dominante. La baza. 
oricărui avînt al fanteziei se găsește un solid suport realist, desprins în mod obli- 
gatoriu din substanţa textului dramatic. Regizorul foloseşte şi elemente conven- 
tionale acolo unde necesitatea o impune, dar ele nu se recepționează gratuit, ca 
atare, în măsura în care se sprijină pe o fermă armătură realistă. Tovstonogov se- 
străduieşte să ajungă în spectacol la generalizarea filozofică, la metaforă, apelind 
de multe ori la simbolul realist-socialist. Aceste tendințe duc la mari amplitudini 
poetice, străbătute de fiorul contemporaneităţii. 

Preocupat în permanenţă de găsirea celei mai desăvirşite modalităţi de trans-- 
mitere a mesajului revoluţionar, Tovstonogov, fără să se lase intimidat de micile, 
inevitabilele nereuşite, caută, încearcă, îndrăzneşte. Aceste caracteristici generale 
mi se pare, însă, că îl definesc nu numai pe el, ci pe orice autentic artist realist— 
socialist. 

T. STAICU 


Paris '58 şi cavalerii iraţionalismului 


De la o vreme, publicaţiile occidentale, mai ales cele franceze, ne aduc ecoul 
“unor vii dezbateri, în cadrul cărora creatori din cele mai diverse tărîmuri ale culturii 
caută, confruntîndu-și punctele de vedere, întregindu-se sau înfruntindu-se, să deslu- 
şească nervul vital al operei de artă contemporane, să pronosticheze simptomele unei 
înnoiri pe care o doresc salutară. Firesc, teatrul nu putea rămîne în afara discuţiei. 
Aliaj subtil al tuturor artelor, teatrul trăieşte exclusiv din comunicarea mereu reluată 
cu Publicul. Examenul pe care îl are a trece orice operă de artă este, în cazul lui, 
mai prompt şi mai precis decît oriunde. De aceea, nemulţumirile manifestate în 
Occident din pricina baterii pasului pe loc în teatru, curiozitatea şi interesul cu 
care sînt urmărite acolo experienţele de orice fel în acest domeniu sînt, în sine, 
indicii serioase, peste care nu se putea trece. Şi nici nu s-a trecut. 

Toată această efervescenţă, consumată, de alifel, cu precădere la Paris, a 
adus la suprafaţă spuma unei creaţii dramatice circumscrise la cîteva nume, în 
care mulţi vor să vadă punctul de plecare, ba chiar mărturia unei orientări înnoi- 
toare a scrisului şi, implicit, a actului teatral. S-a conturat şi o desemnare globală : 
„teatrul de avangardă“. Fluturat pe toate buzele, vinturat în polemici, asumat san 
respins de cei în cauză — oricum termenul a cucerit drept de cetate în viaţa literar- 
artistică a Parisului. Ni se pare nimerit să poposim la această răscruce de drum, 
cercetind succint ce este şi ce vrea această „avangardă“. 


Mai întîi, din cine se compune? Reprezentanţii ei recunoscuţi sint un grup 
de dramaturgi: Jacques Audiberti, Eugène Ionesco, Samuel Beckett, Jean Vauthier, 
Jean Gentt, George Schehad€. Li se alătură curent numele lui Arthur Adamov ; în 
ce ne priveşte, înclinăm să nu-l trecem aci. E drept că pînă mai anul trecut, scrisul 
lui a prezentat trăsături comune cu al celorlalţi, dar ultimele lui luări de poziţie 
ne îndreptăţesc să tragem o linie de demarcaţie între el şi ei. 

De la bun început, precizăm că deocamdată nici unul din cei amintiţi — cu 
excepţia lui Ionesco — nu s-a arătat dispus să se manifeste ca teoretician !. Eugène 


1 La o anchetă iniţiată recent de săptăminalul „Lettres françaises" pe tema Ce este avan- 
garda în 1958? a răspuns, e adevărat, la ora cînd scriem aceste rînduri, şi Vauthier; există, însă, 
mai ales, profesiunea de credință în materie de teatru picurată de Ionesco în piesele lui, în spe- 
cial în „Victimele datoriei“, răspunsul lui la ancheta din „Lettres françaises" (nr. 717, 10/17 1V.1958) 

lonesco pare să fie astăzi marele preot al teatrului „nou“; aşa încît, vrînd nevrind, 
mărturiilor lui le atribuim valoare de manifest. Analiza operei dramatice, ca atare, 
a fiecăruia din acești scriitori, nu intră în obiectivele articolului de față ; vom 
încerca doar să desluşim coordonatele comune, pentru a putea conchide asupra sem- 
nificaţiei creaţiei dramatice „de avangardă“, şi a „perspectivelor“ pe care le des- 
chide teatrului. 

Literatura dramatică franceză nu se poate plinge că, în ultimele decenii, nu 
ar fi avut parte de opere care să stirnească vilvă. Dar întîlnirea cu piesele lui 
Anouilh, Sartre şi Camus, de pildă, cu toată noutatea lor nu provoca un şoc, nu 
deruta. Era ca şi cum într-o casă frumos împărţită și familiară, omul descoperă 
dintr-o dată o uşă neșştiută ; curios, îi păşește pragul și se pomenește într-o cameră 
încă necunoscută de el, dar tot între zidurile aceleiași case. De astă dată, lucrurile 
decurg cam alifel: dincolo de uşă, casa încetează. Pentru că de astădată, 
avem de-a face cu piese (despre ale lui Beckett, de pildă, s-a scris mai pe larg 
într-un articol găzduit în paginile revistei noastre) care-şi fac un punct de onoare 
din a-i da spectatorului „o lovitură de măciucă“ (preconizată de Ionesco) şi a-l 
scoate din echilibrul lui firesc. Pe lingă aceste piese, operele celor trei înaintași 
amintiți par timide şi stîngace zburdălnicii ale unor copii bine crescuţi. Renunţind la 
o seamă de elemente esenţiale ale dramaturgiei curente, „avangarda“ preconizează în 
locul lor un scris dramatic abstraciist, suprarealist. De cele mai multe ori respinge 
acțiunea coerentă, tematica, caracterizarea psihologică şi operează cu stări şi rapor- 
turi ilogice şi paroxistice. Urmărind ca în piesele lor să transpară „realitatea 
dinapoia realităţii”, aceşti scriitori ajung la destrămarea raporturilor fireşti, obiec- 
tive, constatabile, sau la inversarea lor. De altfel, lonesco ne-o spune răspicat în 
Victimele datoriei: „Visez un teatru iraţionalist“; adică, mai explicit, un teatru în 
care viziunea onirică a scriitorului contopeşte printr-o insolită alchimie elemente 
eteroclite, ca să sugereze ceea ce tot el numește „caracterul straniu al realului“. 
Absurdul devine loc și țesătură a acţiunii?. Înzestrate cu o existență larvară sau 
de robot (la Beckett), fantastică şi fantomatică (la Audiberti şi Schehad6), dominate 
de obsesii și svicniri animale (Vauthier, Genât), personajele umane circulă parcă 
somnambulic, drogate, prin piesele acestor scriitori ; în schimb, dobîndesc perso- 
nalitate corpurile neînsufleţite (soneria care sună singură, în Cîntăreața cheală, sau 
cadavrul care creşte, în Amédée — ambele de lonesco; mobilierul camerei în care 
Personajul combatant al lui Vauthier poposeşte în căutarea eului lui din tinereţe 
ctc). Timpul nu înseamnă nimic și nu obligă la nimic, două planuri temporale pot 
fi oricînd reunite, oricît de arbitrar (în Victimele datoriei unul din personaje stră- 
bate în sens invers etapele de vîrstă ale vieţii sale, ajungînd finalmente în stadiul 
de copil. ceea ce, concomitent, nu împiedică celelalte personaje să-și vadă de treabă, 
fără a se insera de fel în această retrospectivă). Consecințele acestor precepte în 
spectacol sînt clare : totul e îngăduit. Actorul poate înlocui textul cu pantomima, 
poate integra obiectele în dialog și joc la rînd cu partenerii în carne şi oase, poate 
juca împotriva textului. Maniera clovnescă nu e interzisă în momentele de tragism, 
cruditatea limbajului sau a efectelor este recomandată pentru a sublinia farmecul 
poetic (ca în Răul e molipsitor de Audiberti), dar și spre „a provoca la spectatori 


şi un eseu intitulat Experienţă a teatrului (N.R.F. 2/1958). Rămine bine stabilit că referirile la Io- 
nesco nu intenţionează o punere în discuţie a creaţiei lui, lucru care necesită un studiu aparte, 
ci trebuie înțelese doar ca puncte de plecare în cuprinderea fenomenului teatral denumit „de 
avangardă“. 

2 fie că e creat şi subliniat prin suscesiunea unor nenumărate amănunte şi coliziuni lipsite 
de orice logică (la Ionesco, de pildă) fie că e un dat omniprezent, planînd din prima clipă în at- 


mosiera piesei ca un ce nedefinit, spongios (la Beckett), fie, în siirşit, că el creşte din țesătura 
intimă a textului (Vauthier). ` 


58 


„- 


WwWW.cimec.ro 
A 


un sentiment penibil, o stare proastă, conștiința ruşinii“ cum nu se sfieşte să 
indice lonesco cu privire la finalul piesei Jacques sau Supunerea ?. 

Asistînd la această dezlănțuire, eşti îndemnat să te întrebi din ce izvoare 
tulburi porneşte; nu cumva este vorba pur şi simplu de fantezia excesivă sau 
de-a dreptul deviată a cîtorva minţi morbide ? Dar dacă stai puţin și te gîndeşti, 
vezi că fenomenul are cu totul altă explicaţie. 

Tehnica teatrului iraţionalist — expresia cea mai agresivă a „avangardei“ — 
nu e numai practicată, în piese, de către unii autori; ei o și contrapun explicit 
realismului, despre care afirmă că e „dincoace de realitate“ (Ionesco) şi prin 
urmare neputincios să o oglindească. Cînd vorbesc despre realism, „avangardiștii” 
îi alătură de preferinţă calificativele „pompieresc“, „plat“, sau dacă nu o fac și 
spun numai „realism“, îi atribuie implicit toate acele trăsături, le pun la un loc, 
în aceiaşi oală și scot de acolo o noţiune arbitrară. Realismul în opera de artă ca 
şi în literatură e, după ei, „insolit“, adică anacronic, și monocord. Asta deşi numai 
în ultimele decenii acest realism, pe care ei îl proclamă caduc și vlăguit, a dat tea- 
trului pe un Maiakovski, Lorca, O'Casey, Brecht, Vişnevki. Nu le putem face 
injuria să bănuim că nu ar şti acest lucru. Adevărul e un altul: la adăpostul osten- 
tativelor încercări de a înnoi expresia dramatică şi scenică, atacul ţinteşte de fapt 
substanța însăşi a creaţiei: prezența realității în opera de artă și exigenţele pe 
care le impune oglindirea ei. 

Nu că avangardiştii n-ar avea şi ei „realitatea“ lor! Ar fi nedrept să le-o 
contestăm. Dar despre ce realitate e vorba? Despre „realitatea ficţiunii“ totdeauna 
preferabilă realităţii concrete, care „nu e decit ceea ce e“, ne sigură lonesco. Și 
tot el precizează că „realitatea îşi implantează rădăcinile în ireal“, adăugînd ca 
un argument menit pe semne să fie zdrobitor: „oare nu murim ?“ (indrăznim să-i 
amintim domniei sale că înainte de a muri, trăim). Ei propun o realitate scoasă 
din timp şi din istorie şi care le „transcende“ ; o realitate arbitrară,concepută inde- 
pendent de raporturile concrete din viaţă şi plasată în întregime sub semnul nefi- 
nalităţii, al absurdului, al imanenţei. 

E locul să arătăm aci că „avangarda“ nu se prezintă ca o formaţie absolut 
unitară. O piesă de Audiberti nu i se poate atribui lui Beckett, stilul lui Schehadé 
nu se aseamănă cu acela al lui Ionesco. Dar aparenta diversitate a registrelor nu 
poate să înșele decît un ochi neatent şi o ureche neexersată. Înrudirea există, e 
lesne de stabilit și se datorează unei aceleiaşi filiaţii spirituale care îi subordonează 
pe toţi tezelor de Existenzphilosophie, de la Karl Jaspers citire („Prin gîndire ne 
dobîndim noi oamenii posibilităţile maxime, dar tot gîndirea ne duce la Neant“), 
și — mai aproape de ei — în primul rînd, lui Camus. Acesta a ilustrat în propria 
lui operă dramatică convingerea sa fundamentală despre absurditatea existenţei, 
ca şi a morţii, despre neputinţa individului, absorbit şi anihilat de colectivitate şi 
depăşit de stări de fapt care se sustrag explicării. Omul cotidian, spune el, comite 
greşala de a „crede că în viaţă ceva poate fi dirijat“ +, de asemenea „ideea asta că 
exist... este dezminţită de absurditatea unei morţi posibile“. Nu e prea greu să 
regăsim ecoul acestor precepte în poziţiile „filozofice“ ale avangardei 5. 


3 Pentru lămurirea deplină a cititorilor reproducem un fragment din acest final de spectacol: 
„Pe scenă, actorii articulează nişte miaunări nedesluşite, gemete bizare, croncănesc. Obscuritatea 


e din ce în ce mai densă. Perechile... mişună în scenă. Se aud gemetele lor... suspinele, apoi totul 
dispare...“ etc. 


4 Vezi Mitul lui Sisiph. 

5 Invederarea caracterului fatal al contradicţiilor (răul e în om, nu în rînduielile unei anu- 
mite societăţi), a caracterului iluzoriu al oricărui progres (deci şi a inutilităţii efortului de a-l 
realiza), neputința omului de a comunica cu semenii lui (în scenă, personajele îşi vorbesc, se 
mărturisesc unul altuia, dar nu se aud) etc. 

E evident că într-o astfel de optică, absurdul și incoerentul devin printr-o 
fatală ironie, logice şi coerente; apare logic (mai exact: justificat) iraţionalul, 
incredibilul expresiei dramatice alese. 

Numai că variaţiunile pe teme existenţialiste nu sînt decit un prim înveliş. 
Dacă-l dăm la o parte şi căutăm să privim mai adînc, vom face o constatare, 
ciudată doar la prima vedere. Conţinutul pieselor „de avangardă“ nu e izvorit din 
preocuparea de a îmbrăca în haina dialogului dramatic adeziunea la o anumită 
tilozofie. El reflectă, de fapt, îngrijorarea, teama, în faţa evoluţiei istorice a rîn- 
duielilor omeneşti, care impune tot mai stăruitor în artă o problematică şi o poziţie 
cu finalitate socială. Privind lumea global, ca un dat imuabil, o scurgere nedife- 
renţiată şi lipsită de finalitate — în fond ca un dat amorf şi stagnant — „avan- 
gardiştii“ îşi permit să nu despice planuri sociale şi să nu stabilească demarcaţii 
istorice. Totala dezlănțuire formală, fără limită şi fără ţel aparent, ca şi gustul 
echilibristicii pseudofilozofice, au pînă la urmă o explicare şi un ţel foarte precis: 
refuzul de a invedera o realitate istorică supărătoare şi, de aci, sustragerea de la 
real, eludarea sau răsturnarea lui ; mai deparie, năucirea spectatorului prin scoa- 
terea textului, a spectacolului, deci şi a lui de sub imperiul coordonatelor istorice 
raționale, care în ultimă analiză determină totdeauna creaţia în artă. 

Expuse adesea cu abilitate și strălucire, tezele „avangardei“ se reduc, în fond, 
la dorința de a elimina din teatru actualitatea, nu numai ca un dat concret, dar 
şi ca unghi de perspectivă. Dramaturgia trebuie eliberată de „adevărurile şi obse- 
siile temporare ale istoriei“, spune lonesco, introducîndu-se în schimb un „afară- 
din-timp“ transcendental ê. Corolarul acestei tendinţe este, în primul rînd, pretenţia 
la o „libertate de creație“ anarhică, lipsită de simţul răspunderii („Tare îmi place 
să merg de unul singur...“ mărturiseşte Vauthier, care, de asemenea, refuză să-și 
precizeze poziţia faţă de actul de creaţie, pentru că prin asta „ar fixa limite pro- 
priei libertăţi“!) În al doilea rînd, discreditarea dramaturgiei cu substanță tematică 
mărturisită („nu ştiu ca o operă, pentru a merita această denumire, să se ceară a fi 
ilustrarea unei teze“ — Vauthier) ; discreditarea sau dacă nu pervertirea sensului 
ei. Pe această linie, se înscriu răstălmăcirea lui Shakespeare, ca şi a lui Cehov 
sau a lui Brecht. De pildă, afirmă Ionesco : drama lui Richard II, această „poveste 
a altuia“, ne mişcă în măsura în care prăbuşirea lui echivalează cu prăbuşirea 
mereu repetată a propriei noastre fiinţe, a valorilor, a civilizaţiilor ; Mutter Courage 
este numai în subsidiar o piesă împotriva războiului — în principal, e tema vremel- 
niciei omului sub semnul eternității; Cehov n-a zugrăvit agonia unei anumite 
societăţi, ci inconsistenţa în timp, fragilitatea fiinţei umane, efemeritatea destinului 
ei ş.a.m.d. Cu alte cuvinte, perenitatea acestor scrieri nu se datorează faptului că 
autorii lor au ştiut să desluşească esenţialul în mozaicul unui anumit moment istoric 
şi prin prisma unui anumit punct de vedere istoriceşte determinat, ci faptului că 
dînd în lături „crusta actualităţii“, ar fi zugrăvit pasămite procese eterne, de ordin 
metafizic ! 

Ni se pare că aici „avanganda“ se dă singură în vileag. Artificiile de text şi 
montare, experimentările senzaţionale, licenţele ispititoare şi aparent îndrăzneţe 
sînt, în ultima analiză, un bluff. Nu că mînuitorii lor ar fi lipsiţi de talent şi de 
meșşteşug. Dimpotrivă. Şi faptul e cu atît mai grav. Sub masca unor „înnoiri“ mai 
mult derutante decit noi, se inoculează spiritelor vulnerabile o viziune care, supra- 


6 „regăsesc o unică situaţie, o actualitate permanentă în actualităţile schimbătoare, care 
sint parcă limbajuri variate ale unei gîndiri invariabile“ (Ionesco). 

dimensionînd individul cu „obsesiile“ lui în raport cu colectivitatea umană și 
plasîndu-l într-un univers absurd, înnoadă firul cu cele mai demoralizante con- 
strucţii filozofice existenţiale neantiste, metafizice ale timpului nostru. 


+ 


Pomeneam, la începutul acestui articol, numele lui Arthur Adamov, ca pe al 
unuia la care bunul simţ și conştiinţa răspunderii sociale a actului de creaţie au 
determinat o modificare a opticii, deci, a conţinutului operei. Nu ni se pare de 
prisos să reproducem aci un fragment dintr-o declaraţie mai veche a lui? :, Nu-mi 
mai plac de loc piesele astea („de avangardă“ — n. n.) — ale mele sau ale altora — 
care nu se petrec nicăieri și prea potrivesc bine lucrurile pentru acei care pun la 
cale ticăloșii... cu obiective precise“. 

Lăsînd la o parte, pentru moment, aspectul politic al fenomenului de „avan- 
gardă 1958“, aspect pe care Adamov ni-l arată cu degetul într-un chip lipsit de 
orice ambiguitate, și asupra căruia vom mai reveni, ne oprim -deocamdată la acel 
„nu-mi mai plac de loc“ al lui Adamov. Într-adevăr, se petrece un fenomen îmbucu- 
rător. Chiar şi acolo de unde a pornit „avangarda“, numărul adepților ei — de la 
bun început nu prea mare — scade simțitor. Se face mai mult caz de ea prin col- 
țurile cafenelelor şi saloanelor literare, unde snobismul intelectual constă adesea 
tocmai în a te plictisi, decît la casa teatrelor — de cele mai multe ori „de buzunar“ 
— care îi reprezintă produsele. Nu lipsit de interes amănuntul că la începutul 
acestei stagiuni nimeni altul decît Jean-Louis Barrault a înregistrat un eşec răsu- 
nător: „un four“ — „un cuptor“ — cum se spune în franceză, cu... Povestea lui 
Vasco de Georges Schehad6. Piesa nu a trecut rampa, cu toate că a beneficiat de 
prestigiul companiei actoricești şi talentului personal al unui artist atît de răsfăţat 
de parizieni. În aceiași ordine de idei, ni se par grăitoare părerile unor drama- 
turgi germani, cărora revista vieneză „Maske und Kothurn“ le-a cerut să se pro- 
nunţe asupra confraţilor lor de la Paris care stîrnesc atita vîlvă. Fireşte, opiniile 
exprimate au fost diverse. Dar, cu puţine excepţii, ele au consemnat rezerve serioase 
atit în privinţa formei, („astfel de poteci lăturalnice ispititoare nu pot duce, pînă 
la urmă, decît într-un impas“ — F. Bruckner, Berlin), cît şi în privința cunoașterii 
lumii şi înţelegerii resorturilor ei, aflate la baza creaţiei dramatice de „avangardă“. 
Vienezul Friedrich Schreyvogl spune despre piesa Sfirşitul partidei de Beckett că 
reprezintă „...0 prelegere asupra dezgustului de a trăi, acel taedium vifae. Cel ce 
cunoaşte acest dezgust, va înţelege piesa, cel ce nu cunoaşte încă, îl va resimţi”! 
lar H. Rossmann (Wiirtemberg) răspunde că „atunci cînd Neantul e presupus 
să fie conţinutul unei opere de artă, rezultatul final inevitabil e destrămarea în 
mocirla haosului“. 

Răspunzînd anchetei iniţiate de „Lettres française“, Cocteau afirma recent că 
astăzi „nimeni, în vastele întinderi ale artei, nu s-ar încumeta să-şi mărturisească 
o poziţie de dreapta“. Răspicată recunoaştere a uriaşului cîştig de teren realizat de 
ideile progresului de la război încoace, sub impulsul luptei proletariatului şi a 
biruinţelor socialismului, cuvintele lui Cocteau, alăturate mărturisirii lui Adamov, 
ne dau o cheie de înţelegere a fenomenului de care ne ocupăm. Nici vorbă nu poate 
fi aci de o creaţie dramatică „de avangardă“, în nici un caz nu i se poate recunoaște 
calitatea de înaintemergătoare. Dimpotrivă! Este vorba, pur şi simplu, de un 
nou (şi totodată răsuflat) diversionism literar; de o literatură escamotistă, de 
prestidigitaţie. Ca atare, printr-o ironie a raporturilor dintre coordonatele oricărei 
creaţii în artă, este, în fond, vorba de o formă mascată şi pervertită a dramaturgiei 


7 în „Lettres françaises“, nr. 705, 16/22 1.1958. 

cu teză, respinsă cu atita virtuoasă, dar fățarnică indignare de domnii din „avan- 
gardă“. De alifel, lonesco se trădează singur cînd spune (în Victimele datoriei) : 
„De vreme ce lumea modernă este în descompunere, poţi fi martorul descompunerii“ 
“în accepţia sa „transcendentală“, societatea capitalistă este, prin urmare, tot una 
cu „lumea modernă“ luată în întregime !). Privită de la izvoarele ei, „avangarda“ 
teatrală a Parisului are, fără îndoială, în anumite limite, valoarea unui document 
autentic: e înregisirarea seismografică a unui cutremur adînc ce s-a produs în 
aşezarea capitalistă. 

Curăţată de „crustele“ — ca să fim în ton — pseudofilozofice, această drama- 
turgie dă la lumină sîmburele ei. Şi aci ținem să spunem, că nu pe Beckett & Co., 
personal, îi vizează constatările noastre, ci poziţia pe care ei, cu sau fără voie, o 
apără. În definitiv, cît priveşte pe fiecare din ei în parte, nu e imposibil ca buna 
credință şi bunul simţ să-i aducă la o altă perspectivă a lucrurilor. Cazul lui 
Adamov e un precedent grăitor. Nu-i mai puţin adevărat că dincolo şi independent 
de reprezentanţii ei de moment, mult trîmbiţata dramaturgie de „avangardă“, așa 
cum se prezintă în complexul ei, este literatura unei clase muribunde într-o socie- 
tate desfăcută din încheieturi. În haosul pe care singură l-a făurit, această clasă 
închide ochii şi încearcă să se încînte pe sine — și pe ceilalți — că totul e în cea 
mai perfectă ordine, tocmai pentru că totul e strîmb şi nefiresc. 

E de la sine înțeles că această literatură nu poate răspunde la nimic din ceea 
ce formează substanţa creaţiei artistice la noi. Pentru noi, nu e nici nouă, nici ispi- 
titoare şi mărturisim cu satisfacţie că nu avem motive să figurăm printre iniţiaţii 
acestei literaturi ezoterice. Alta este calea pe care dramaturgia noastră înţelege 
să-și caute împlinirile. Dacă treptele suişului ei nu sînt totdeauna lesnicioase, în 
schimb, ele pornesc din realitatea zilei noastre şi duc la realitatea viitorului pe care 
îl voim. Aceasta îi dă cuvîntului ei greutate, şi gîndului ei înaripare. „Senzaţiile 
tari“ le lasă altora — căci realitatea construcţiei socialiste e neasemuit mai omenesc 
şi înălțător senzaţională decît orice poate oferi farsa artei decadente. 

S LA şi turneele 


Pentru nenumăraţii şi pasionaţii spectatori de teatru din provincie, venirea 
verii nu e sinonimă numai cu ascensiunea febrilă a mercurului în termometre, ci 
e un semnal şi pentru așteptarea turneelor teatrale. Stagiunea închisă în Capitală, 
deschide semaforul turneelor teatrale către provincie. În Roşiorii de Vede sau 
Fălticeni, la Dorohoi sau Alba Iulia, spectatorii încep a se opri în faţa panourilor 
cu afişele teatrale ale turneelor. 

Începe stagiunea estivală ! Într-o astfel de zi l-am întîlnit pe unul din virtuoșii 
genului estival, care ne-a povestit o excelentă idee de spectacol muzical la care ar 
fi trebuit să fie mobilizați măcar pentru vacanţă foștii aşi ai estradei, azi la teatrele 
de proză. Entuziasmat i-am spus: şi de ce nu-ţi concretizezi ideea ? — O.S.T.A. e 
ocupată, se gîndeşte cum să facă turnee ! 

Discutind despre turneele în provincie, va trebui implicit să ne ocupăm de 
activitatea Oficiului de Stat pentru Turnee Artistice (O.S.T.A.), pentru că potrivit 
unei hotăriîri a Consiliului de Miniștri această instituţie are, între altele, drept scop: 
„Organizarea în exclusivitate de spectacole şi turnee cu artiști şi colective de pró- 
fesioniști încadrați sau neîncadrați“. 

Publicul din Capitală a putut urmări într-o oarecare măsură activitatea acestei 
instituţii ale cărei iniţiale sînt adesea văzute pe frontispiciul unor afișe care anunţă 
cînd dirijori sau solişti celebri, cînd spectacole-divertisment ca Parisul pe gheață, 
cînd turnee de mare valoare artistică așa cum a fost cel al Teatrului de Operă şi 
Balet din Leningrad ori cel al Teatrului Mic din Moscova. Turneele străine par a 
absorbi aproape complet activitatea O.S.T.A., pentru că, din păcate, situaţia se pre- 
zintă cu totul altfel în ceea ce priveşte „activitatea internă“. 

Trebuie spus de la început că două cusururi esenţiale împiedică buna desfă- 
şurare a organizării de turnee artistice interne: a) activitatea dusă la întimplare, 
lipsită de un plan de perspectivă, de iniţiativă şi acţiuni concrete eficiente şi b) 
insuficienta competenţă artistică a unor activişti ai instituţiei, lipsiţi de criteriile 
unor judecăţi şi aprecieri de valoare. Nu e deci întîmplător că foarte mulţi artişti 
se pling de sistemele dificultoase de muncă ale instituţiei, de lipsa ei de operativi- 
tate şi mobilitate. 

Servindu-se de O.S.T.A. doar ca de un for central coordonator, teatrele efec- 
tuează, din proprie iniţiativă, în mod periodic turnee. Cele mai multe sînt ale 

teatrelor din oraşele de provincie, care colindă uneori regiunile respective sau 
învecinate, alteori inexplicabil de depărtate de locul de baştină. Oricum, cu toate 
deficienţele artistice, aceste turnee au o ţinută onorabilă sau chiar şi mai mult 
decit atît, prezintă piese din marele repertoriu clasic sau cel contemporan, vădesc 
grijă pentru montări, costumaţie etc. ...Aceasta fără să mai pomenim aleasa ţinută 
artistică a turneelor întreprinse de colectivele bucureştene, cum au fost axul trecut 
cel al teatrului „Municipal“ sau cel de la „C. Nottara“. Recent, Teatrul Naţional 
din Bucureşti a dat un bun exemplu, deplasîndu-se în regiunea Bucureşti cu specta- 
cole jucate de cei mai valoroşi actori ai teatrului. 

Din păcate. provincia cunoaşte des un alt gen de turnee. uneori efectuate sub 
firma unui teatru (vara trecută, de pildă, cîțiva actori ai Teatrului Armatei din 
București prezentau în provincie spectacole de un scăzut nivel artistic sub egida 
instituţiei, alteori pe cont propriu). 

A circulat prin ţară un soi de spectacol muzical Cine ştie să cînte, cîştigă, pus 
sub egida... Casei Artiştilor şi auspiciile O.S.T.A. Deși găsit necorespunzător, turneul 
a avut totuși loc. „Cine a cîştigat“ se poate afla, dar se pare că nu spectatorii. 

Vara trecută, N-avefi un bilet în plus a repurtat succes într-o grădină 
din Capitală sub egida O.S.T.A. Dar oare nu era la fel de important ca OS.T.A. 
să fi întreprins un turneu organizat în provincie cu un spectacol muzical sau unul 
în proză ? Regretele par tardive, dar ele rămîn valabile şi pentru anul în curs... 

E adevărat, un colectiv condus de N. Stroe pleacă în turneu mai în fiecare 
luni dimineaţă în orașe mai mari şi mai mici. Ajung însă chiar această echipă 
a lui N. Stroe și turneul lui, să potolească setea de teatru a tuturor centrelor mici, 
a orăşelelor depărtate de Capitală, situate pe linii secundare ale reţelei C.F.R.-ului ? 
Desigur că nu. Totuși, ele așteaptă zadarnic ca O.S.T.A. să organizeze pentru sce- 
nele lor mărunte, şi mici spectacole distractive, poate fără mari pretenţii, dar cuviin- 
cioase, cu colective închegate din 1-2 cîntăreţi, un recitator,. dansatori. acrobaţi etc. 
Asemenea spectacole se pot înjgheba lesne, dacă există o preocupare în acest sens 
şi o stăruinţă, deocamdată absentă, la O.S.T.A. Cu artiştii neîncadraţi în colective, 
dar sever triaţi și reușiţi la examenul de calificare dat în cadrul unui concurs 
organizat mai de mult de Ministerul Culturii (la care unii au fost prea lesne ca- 
lificaţi). cu colaborarea măcar a unor onorabili autori de texte dacă scriitorii de 
talent nu se simt îndeajuns de stimulaţi, cu puţină bătaie de cap, O.S.T.A. ar putea 
„acoperi“ provincia. Un asemenea colectiv (Petru Dumitrescu) după ce luni de zile 
a fost lăsat să se zbaiă singur şi fără ajutor, evident, la vizionare a fost găsit me- 
diocru şi respins. Din felul în care se organizează actualele sporadice turnee, reiese 
că „principiul“ ce le stă la bază e acela al „vedetelor“ remunerate cu sume exage- 
rate în jurul cărora se încheagă mici echipe, adesea nesatisfăcătoare şi nestabile. 
Nu demult, într-un colectiv înjzhebat sub egida unui maestru al scenei, „prezen- 
tatoarea“ abia putea silabisi numele actorilor pe care avea să-i anunţe. 

O.S.T.A. nu trebuie să-şi confunde funcţiile culturale cu cele ale unui simplu 
impresariat, care „recepționează“ și apoi îşi exercită atribuțiile prin excelenţă ad- 
ministrative şi financiare. Căci, serviciul de producţie artistică din cadrul O.S.T.A. 
e în realitate mai mult o „bază de recepţie“. Spectacole bune nu pot fi scoase 
dintr-un joben fermecat, ci ele trebuie concepute, elaborate, îndrumate. Organizarea 
turneelor trebuie efectuată pe criterii de exigenţă artistică privind tematica spec- 

tacolului ca şi nivelul interpretării. Omogenitatea turneelor trebuie bine chibzuită 
pentru a se evita decalajul dintre „vedete“ și secondanți... 

+, Dar toate acestea sînt deziderate. Spectatorii bucureșteni cunosc inițialele 
O.S.T.A. pe afișe care-i invită la Ateneu sau Operă şi s-au bucurat cînd i-a chemat 
şi la alese serate literare sau concerte-ghicitoare. 

Cei din provincie ar dori să le vadă mai des și pe afişe care anunţă spectacole 
de prestigiu în săli mai mici, dar gata să fie umplute de entuziaști spectatori. Pînă 
atunci, sperăm că OS.T.A. îşi va revizui serios sistemul de muncă, va ieşi din 
inerție, va lua grabnic iniţiative sănătoase, va da „bătălii“ pentru împlinirea înda- 
toririlor la care e chemată și nu va sta în espectativă : „ce spectacol ne mai cade?“ 


AL POPOVICI 


Actori, transferuri, perturbări în repertoriu 


25 aprilie, 26 octombrie. Date ce par a fi lipsite azi de importanţă. Pînă nu de 
mult însă aceste zile aduceau o stranie neliniște în sufletele unor pașnici locuitori 
urbani. Bilete cu „De închiriat“, lipite pe ferestrele caselor, stimulau imaginaţia, 
trezind nostalgii. Primăvara sau toamna căruţe sau camioane încărcate cu dulapuri 
şi lavoare se îndreptau dintr-un cartier în altul pentru schimbare de peisaj și 
atmosferă... Obiceiul a trecut, şi oamenii l-au uitat. Nu toţi însă... 

Începuturile şi sfîrşiturile de stagiune teatrală cunosc o afluență de cereri de 
transfer ce se înghesuie pe birourile din direcţiile teatrelor şi din sfaturile populare 
(secţia culturală). Toate motivele ce pot fi invocate sînt bune. Acte doveditoare 
care atestă necesitatea unei rezolvări urgente sînt anexate cu grijă. Fie că rezoluţia 
e pozitivă, fie că e negativă, actorii se transferă : ,„.Perseverare...“ 

În ce scop ? Pentru a se ilustra obiceiul? Cert este că operaţia nu foloseşte 
nimănui. Fiecare an aduce în sînul colectivului cel mai stabil, schimbări de com- 
ponenţă ce dau uneori peste cap planuri riguros gîndite. Din motive „obiective“ 
repertoriul propus de către teatre şi aprobat de Minister trebuie apoi schimbat. 

Plan de perspectivă ? În aceste condiţii destul de greu. Soluţii de ultim moment 
stabilesc un repertoriu ce capătă în mod fatal aspectul unei trageri cu ochii închiși 
la „Loto săptămînal“. Din acelaşi motiv reluările devin o problemă foarte serioasă. 
Un interpret principal care se transferă în alt oraș lasă în urma lui un gol ce nu 
poate fi umplut decît cu preţul unei munci suplimentare obositoare : repetiţii pri- 
pite, timp pierdut inutil, rezultate de multe ori nesatisfăcătoare. 

Ne cerem iertare pentru felul în care popularizăm o serie de actori dar exem- 
plele sînt necesare. 

Din datele pe care le avem, spicuim doar cîteva: nu vrem și nici nu putem 
epuiza lista. 

La Baia Mare, la începutul stagiunii 1957—1958, Ileana Pop actriță distribuită 
în roluri importante pleacă la Arad, lăsînd teatrul băimărean cu citeva piese care 
nu se puteau juca din această cauză. 

Aradul la rîndul lui are de suferit „pierderi“. În plină muncă de pregătire a 
premierei Tragedia optimistă, actrițele Marina Başta şi Coca Ionescu pleacă la 
Timişoara. 

Perturbări în repertoriu se întimplă şi la teatrul din Bacău atunci cînd Con- 
stantin Vurtejanu şi Dora Stoenescu, actori de bază în acest colectiv, obţin trans- 
ferul. Directorul Teatrului de stat din Oraşul Stalin. Marin Piriianu — după o tre- 

cere pe la direcția Teatrului de stat din Timișoara — soseşte în Bucureşti ca director 
la Teatrul de estradă, aducînd apoi după el pe actorii Marius Pepino, Andrei Armancu 
şi Valy Voiculescu. 

Colectivul Teatrului de stat din Galaţi, premiat la concursul tinerilor actori, 
se destramă prin plecarea unor elemente valoroase. Teatrul Naţional din Craiova, 
care a înregistrat în ultimul timp serioase succese artistice, este pindit de ace- 
laşi pericol. 

Preponderenţa unor minore interese individuale handicapează obiective impor- 
tante ce privesc dezvoltarea fiecărui teatru în parte. Fenomene de „racolare“ şi de 
supralicitare a unor actori de către unele cadre de conducere readuc obiceiuri 
vechi pe care le-am dori să rămînă de domeniul amintirilor. Se impune ca sche- 
mele de salarizare să fie întrebuințate în mod raţional pentru o justă retribuire a 
elementelor ce aduc un folos real teatrului şi nu pentru „trambulina“ actorilor pere- 
grini, care pot realiza „variaţiuni“ de două categorii într-o stagiune, dacă sînt sufi- 
cient de abili pentru a se muta într-un interval de timp scurt, de la un teatru 
la altul. 

Este bine ca în măsura posibilităţilor să fie respectate preferinţele fiecăruia în 
alegerea locului de muncă, dar a considera aceste preferinţe ca unic criteriu consti- 
tuie o încurajare a unui individualism obtuz. 

Atît pentru dezvoltarea actorului cît şi pentru cea a teatrului este nevoie de 
un mediu potrivit şi stabil, transplantările întîrziind totdeauna această dezvoltare. 
Sint mulţi actori care îşi fac un punct de onoare din consecvenţa cu care şi-au 
dedicat activitatea unpi singur teatru. Exemplul lor ar trebui urmat. Peregrinările 
„Căpitanului Fracasse“ cu trupa de comedianţi din oraș în oraş erau făcute de 
nevoie. Peregrinii noştri îl imită ades fără justificare în dauna teatrelor şi uneori 
şi a lor înşişi. 

E. C, 

FESTIVALUL TEATRELOR DE PĂPUȘI 


O confruntare internaționala 


N-am putea spune că toate fările globului au luat parte la Festivalul interna- 
țional al teatrelor de păpuşi şi marionete, organizat la București între 15—31 mai. 
Dar cele '16 țări participante, prin cele peste 25 colective trimise, la care se adaugă 
delegaţii la festival și la congresul UNIMA din ţările neparticipante, dau laolaltă 
o cifră impresionantă, în raport cu locul pe care această artă l-a ocupat pînă nu 
de mult în configurația generală a artelor spectacolului. 

Spunem „pînă nu de mult“, pentru că festivalul de la Bucureşti a dovedit, 
în primul rînd, necesitatea unei schimbări de poziție a celor care au socotit şi mai 
socotesc arta păpuşărească în rindul artelor minore. Cele mai bune spectacole ale 
festivalului au dovedit că arta păpușărească poate sta cu cinste în rîndul celorlalte 
arte, adresîndu-se unui. public nelimitat, avind posibilități largi de expresie și 
mijloace care-i conferă dreptul de existență autonomă. Este o artă menită a con- 
tribui, alături de celelalte, la educarea spectatorilor, fiind capabilă a transmite, 
prin mijloace artistice proprii, idei şi sentimente de mare profunzime şi subtilitate. 

Cele mai bune spectacole ale festivalului au contribuit la spulberarea mitului 
despre limitele păpuşii în ceea ce priveşte posibilitățile sale expresive. S-a dovedit 
că teatrul de păpuşi nu este un teatru indicat numai pentru exprimarea laturilor 
ridicole, negative ale vieţii, ci un teatru în care își pot găsi loc sentimentele cele 
mai generoase, avînturile lirice, poezia subtilă. Specificul teatrului de păpuşi 
izvorăşte din mijloacele sale de expresie, care ocolesc amănuntul, pentru a pă- 
trunde pînă la esența lucrurilor. De aci, tendința spre stilizare, atit în plastica 
păpușilor şi a decorului, cît şi în mişcare şi punere în scenă. Experiența festivalului 
a dovedit valoarea expresivă a stilizării realiste, care urmăreşte consecvent punerea 
în valoare, prin reducerea amănuntelor, a elementelor esențiale, caracteristice feno- 
menelor înfățișate. 

Festivalul ne-a pus în prezența unei mari diversități de stiluri, de genuri, de 
mijloace și modalități de expresie, care ne-au dezvăluit bogăția nesecată a fante- 
ziei păpuşarilor, deschizind în același timp perspective pentru dezvoltarea în 
viitor a acestei arte. 

Născută din surse populare, avind rădăcini adinci în istoria culturii umane, 
arta păpuşărească s-a îmbogăţit în secolul nostru cu toate descoperirile artei tea- 
trale moderne, adincindu-și, precizindu-și, amplificindu-şi mijloacele. Rădăcinile vi 
populare şi fondul ei adinc uman sînt trăsături care îi explică vitalitatea şi pere- 
nilatea. Capacitatea de influențare a publicului, verificată în cadrul acestui festival 

it conferă răspunderi !şi îndatoriri. Această, putere de influențare a publicului 
explică de' altfel şi dezvoltarea pe care 'arta păpușărească a luat-o în țările lagă- 
rului socialist. în frunte cu Uniunea Sovietică. Superioritatea vădită a teatrului de 
păpuşi din fările noastre s-a remarcat în nivelul, în general ridicat, al colectivelor 
noastre, care îşi dezvoltă măiestria cu sprijinul material al statului, în vederea 
educării spectatorilor mici şi mari. Am admirat măiestria, ingeniozitatea și fantezia 
unor artiști individuali sau a unor companii mici din țările capitaliste, dar nu 
ne-am putut opri sentimentul de mîndrie şi mulțumire cînd am văzut că toate cele 
patru premii pentru spectacole integrale au fost acordate de juriu unor colective 
aparținind țărilor lagărului socialist. lată, între altele o admirabilă confirmare a 
politicii culturale existente în statele noastre. lar varietatea soluțiilor artistice apli- 
cate în aceste spectacole premiate, ca şi în altele, nepremiate, dar apreciate de 
publicul specialist și de cel profan, a ilustrat cit se poate de grăitor posibilitățile 
infinite oferite „de „realismul socialist - personalităților celor mai diverse. 

Festivalul a` fost urmat de Congresul UNIMA — Uniunea internațională a 
artiştilor marionetiști — în cadrul căruia, în afara unor chestiuni organizatorice, 
s-au dezbătut probleme ale artei păpuşărești. Locul artei de păpuşi între celelalte 
arte, ` posibilitățile şi mijloacele de expresie ale teatrului de păpuşi, dramaturgia 
în teatrul de păpuși, rolul regizorului în teatrul de păpuşi — iată citeva din inte- 
resantele probleme discutate, pe baza unor referate prezentate 'de delegați din 
diferite țări. Cuvîntul păpușarilor din fara noastră a fost rostit de Margareta 
Niculescu, care a prezentat referatul intitulat „Sufletul păpuşii şi posibilitățile 
sale de exprimare“. 

Prilej de confruntare a 'unor concepţii, stiluri, moduri și genuri diverse în 
domeniul artei păpuşăreşti, festivalul teatrelor de păpuşi și marionete înseamnă 
un stimulent creator în arta tuturor păpușarilor participanți, pentru dezvoltarea 
şi desăvirșirea măiestriei lor. El a dezvăluit și a confirmat valoarea artistică a 
creației păpuşărești și largile sale posibilități educative. In același timp, festivalul 
a deschis perspectiva unor viitoare asemenea întilniri ale. păpușarilor. din lumea 
întreagă, și prin aceasta, posibilitatea unor noi căi de cunoaștere și apropiere a 
artiștilor din țări diferite, în numele umanității dornice de pace şi progres. 


z 


În urma vizionării spectacolelor prezentate la concurs, juriul Festivalului in- 
ternațional al teatrelor de păpuși şi marionete a acordat numeroase premii. 

Marele Premiu al Festivalului a fost decernat ansamblului „Lalka“ — Varșovia 
(R.P. Polonă) pentru spectacolul Guignole și ansamblului „Țăndărică' — Bucu- 
reşti (R.P. Romină) pentru spectacolul Mîna cu 5 degete. 

Premiul II a fost acordat ansamblului Teatrului Central de Păpuşi din 
Moscova (U.R.$.S.) pentru spectacolul Un concert neobișnuit, iar premiul III an- 
samblului Teatrului de  Păpuşi- Craiova (R. P. hRomină) pentru spectacolul 
Domnul Goe. 

Marele premiu pentru originalitate şi fantezie a fost obținut de artistul Yves 
Joly. (Franţa). 

Pentru interpretare s-au atribuit următoarele premii: premiul I — artistului 
Albrecht Roser (R. F. Germană); premiul II — soților J. Bussell-E. Hogarth 
(Anglia); premiul III — artiştilor Ghenadii Gerdt (U.R.S.S.) și Zdenek hRaifanda 
(R. Cehoslovacă). 

Pentru regie s-a acordat premiul Il Teatrului „Groteska“ (R.P. Polonă), iar 
pentru muzică Teatrului de Păpuşi din Oradea, secția maghiară (R.P. Romină). 
Artistul André Tahon (Franța) a obținut premiul I pentru plastică, iar Teatrul 


„Arlekin“-Lodz (R.P. Polonă), premiul II. 


Ne-am reîntilnit cu Serghei Obrazţov la 
recitalul său. Fiecare „număr“ din program 
e într-un anumit sens o ilustrare plastică 
a cîte unui capitol din cartea sa ,,Profe- 
siunea mea“, e o treaptă în drumul pe 
care l-a întreprins spre găsirea specificului 
teatral al păpușii, Virtuosul nu face de- 
monstraţii gratuite de tehnică și abilitate, 
ci își învăluie programul într-o undă gin- 
gașă de poezie, care răzbate chiar atunci 
cind grotescul primează, făcînd să vibreze 
mereu şi o strună lirică. Deşi programul 
său e închinat spectatorilor maturi, Obrazţov 
nu s-a ferit, ci dimpotrivă a cultivat un 
aer ușor naiv ce evocă sursa primară a 
păpuşilor sale. Repertoriul său constă din 
romanțe, arii de operă și cintece, ilustrate 
de jocul păpuşii. 

Astfel Habanera- din Carmen de Bizet 
are drept temă felul ridicul, în care o in- 
terpretează , unele - cintăreţe pe eroină. În 
Habanera lui Obrazţov intră toată gama 
comportării lui Carmen față de Jo<e. în 
stilul în care a fost înţeles și răspîndit 
acest rol „de .cîntărețele də duzină. Or, 
Obrazţov a găsit tocmai „grăuntele“ spe- 
cific de care pomenea Stanislavski. Cum 
pentru unele cîntărețe, „grăuntele“ lui Car- 
men este hipertrofia „pasiunii fatale“, pă- 
puşa lui Obrazţov cu brațe tentaculare își 
va strivi partenerul în ritmul muzicii. Pa- 
rodia e în mare măsură cultivată de Ser- 


Momente din spectacolele Obrazţov : 

ghei Obrazţov. Atunci cînd faţă de model 
artistul are o atitudine negativă, caracte- 
rele cele mai specifice ale originalului iau 
proporţii hiperbolice şi astiel parodia devine 
o satiră — un pamflet. 

Deosebit de sugestivă e sonta senti- 
mentală Întoarce-te şi-o să iert totul — 
în scenă apare o păpușă uriașă (,„imbră- 
cată” pe capul minuitorului) cu un păr 
roșcat şi gene uriașe, în timp ce mîinile 
sint teribil de disproporţionate : sint mii- 
nile artistului. Cintăreaţa începe cu un 
ton slab, apoi tot mai tare, genele ii tre- 
mură, deschide gura, dă ochii peste cap, în 
timp ce miinile, principal mijloc de expre- 
sie, își împletesc sau îşi fring degetele, se 
împreună cu gest de rugăciune şi frămintă 
colierul. Satira la adresa romanţelor dul- 
cege şi prăfuite e izbutită şi risul însoţeşte 
fiecare gest al „cintăreței”. Ceea ce de- 
monstrează cu virtuozitate artistică Obraz- 
tov, e continua preocupare pentru „temă“. 

Un caracter deosebit îl are numărul Îm- 
blinzirea tigrului, o pantomimă care înfă- 
țișează înghiţirea unui dresor de către ti- 
grul cu care execută un dresaj. Construc- 
ţia specială a păpuşilor, mișcarea lor gro- 
tescă și finalul neașteptat sint executate cu 
o tehnică și un simț al umorului deosebit. 
Obrazţov şi-a definit spiritual episodul: 
„numărul meu nu parodiază, firește, nici 
tigrul, nici imblinzitorul. Își bate joc nu- 


Recitalul şi „Povestea ştiucii“ 

mài de comercializarea  „pericolului”  — 
persiflează acea categorie de spectatori, care 
n-ar veni să vadă îmblinzirea dacă ar ști 
sigur că tigrul nu înghite niciodată dre- 
sorul.” 

Obrazţov este acel care a adus pentru 
prima oară în scenă „păpușa-mină“, soco- 
tind că prin mişcările fiecărui deget se 
poate obţine o mare putere de expresie, 
nuanțind cele mai diverse stări sufletești. 
Pornind de la „desenul-glumă“ pentru co- 
pü, Obrazțov a realizat doar. cu două bile 
de lemn atmosfera scenică necesară român- 
tei lui Ceaikovski. Am stat împreună,: în 
care- ironia este blindă, - prietenească, după 
cum în interpretarea: poeziei lui Maiakovski, 
Obrazţov a socotit bila fixată pe degetul 
arătător ca „un fel de sinteză anatomi-ă 
a- oricărei păpuşi pe mină“. 

Recitalul, acesta, ilustrare vie a „profe- 
şiunii mele“ , zămine o poetică și elocventă 
pledoarie pentru virtuțile artistice ale pă- 
puşii în mina unui maestru. ` 

Aplicarea în spectacol a concepțiilor ar- 
tistice ale lui Obrazțov s-a putut descifra 
cu limpezime în Un concert neobişnuit. 

Despre acest spectacol s-a scris pe larg 
cu ocazia turneului de anul trecut. Ceea ce 
a surprins pe cei care l-au revăzut a fost 
uimitoarea tinerețe a spectacolului, prospe- 
țimea sa cuceritoare. Numerele din recita- 
lul Obrazțov sînt aici amplificate, prezen: 
tate într-un cadru scenograłic inspirat, 
susținute de un colectiv omogen. 

Spectacolul ce degajă un umor suculent 
invită la un ris sănătos îndreptat în egală 
măsură împotriva  pseudoacademismului şi 
a lipsei de gust, a falsei profunzimi de 
idei și a vulgarităţii. De la „soprane de 
coloratură “ la „tango“, la „corul țigănesc“, 
la „steaua jazzului“ sau „prezentatorul“, 
fiecare episod e o acidă epigramă termi- 
nată cu o poantă corosivă. 

Decorul, regia, muzica sînt tot atitea 
coordonate ale acestui „neobișnuit“ concert, 
în care, alături de o perfectă omogenitate 
artistică a colectivului, s-a evidențiat talen- 
tul lui Ghenadii Gerdt („prezentatorul“). 

În afară de acestea, teatrul moscovit ne-a 
mai făcut cunoștință cu două spectacole noi. 

Al meu, numai al meu se intitulează 
„farsa cinematografică“ a lui Boris Tuzlu- 
kov, regizată de Serghei Obrazţov și Semen 
Samodur. 


Piesa e o satiră la adresa unui anumit 
gen de spectacole ce. cultivă cu precădere 
„groaza“, care vizează senzațiile tari, des- 
făşurind subiecte rupte din imundele fasci- 
cole polițiste. 

Spectacolul sovietic e construit pe temeiul 
unui abundent și amplu text dramatic, care 
intuind datele exterioare. „clasice“ ale pro- 
ducţiilor trase pe banda rulantă, s-a servit 
de ele parodistic într-un amuzant text- 
scenariu. 

Subiectul (care se desfășoară într-un 
tempo rapid) ne istorisește avatarurile unui 
tînăr arhivar amorezat de o nobilă „ma~ 
dame Croquette“. Doamna năzuiește să pună 


mina pe o comoară misterioasă și pentru 


„a io obține, tînărul arhivar intră într-o 


suită de aventuri încheiate într-un tenebros 
cavou. Ca într-un inventar se succed per- 
sonajele cunoscute ale romanului foileton: 
Bătrinul conte, Omul cu cirja, Spiritul 
contesei insingerate etc. -Textul avind : pe 
alocuri lungimi, regia a căutat să supli- 
nească acest defect prin ritm şi mai ales 
prin folosirea unor procedee care țin de 
tehnica cinematografică, Remarcabil este 
„genericul“ spectacolului și mai ales spec- 
taculoasa urmărire, în care au fost folosite 
cu umor elementele standard ale filmului 
cu gangsteri. Procedeul e binevenit și uti- 
lizarea lui e în general organică, încorpo- 
rată viziunii generale regizorale, deși pe 
alocuri a apărut excesivă. Montajul cine- 
matografic, aranjamentul coregrafic (Galina 
Sahovskaia), muzica (Ilia Sahov) au făcut 
şi mai pregnante unele compoziții: Semen 
Samodur (artist emerit al R.S.F.S.R.), 
Ghenadii Gerdt și Viktoria Smirnova. 

Din porunca ştiuzii piesă-basm de Elisa- 
veta Tazahoskaia ne-a ilustrat, şi în cadrul 
unui spectacol pentru copii, abordarea de 
către regizorul Obrazţov a unor foarte mo- 
derne mijloace de „expresie regizorală și 
scenografică. 

Basmul e îndeobște cunoscut: tinărul 
țăran Emelian pescuiește din iaz o știucă 
năzdrăvană şi care, drept răsplată că i s-a 
lăsat viaţa, îi destăinuie ţăranului o for- 
mulă magică ce-i poate împlini orice do- 
rință. Cu această formulă, Emelian o va 
face să ridă pe prințesa mofturoasă, pri- 
mind drept răsplată mîna ei... 

Povestea are o gingășie fermecătoare și 
candidă ca desenul unui copil pe albul 
imaculat al zăpezii. Replica scurtă e ser- 
vită pentru a ilustra crîmpeiul de acțiune 

(ne-a: surprins plăcut -delicata atenție a 
colectivului, care cu prețul’ unor eforturi 
scenice deosebite a dublat spectacolul în 
limba romină), şi fiecare tablou e un fer- 
mecător poem decupat cu ilustrații cu tot 
din vechile cărți de povești ruse. 

Un circular simplu încinge spaţiul ac- 
țiunii. În loc de fundal, un măscărici enorm 
ține în brațe ca pe ò armonică deschisă, 
faldurile cortinei. Mișcindu-se, cu un Zim- 
bet 'imperceptibil,: măscăriciul închide sau 
deschide cortina, făcînd loc decorului ce alu- 
necă „la vedere“, .ușurel, de-a lungul cir- 
cularului : un pom, o căsuță, două fotolii 
împărătești. Impresia e fermecătoare şi ca- 
drul stilizat a cucerit şi pe copiii-spectatori 
care au descifrat, cu încintare, metafora. 
Fiecare tablou sugera un peisaj specific ru- 
sesc, fiecare tablou conținea un mesaj ar- 
tistic apreciat de maturi pentru rafinament, 
de copii pentru grație și ingeniozitate. 

Regizorul Obrazţov (totodată și sceno- 
graful acestui spectacol) a știut să circum- 
scrie cu fineţe mediul acţiunii: coliba ță- 
rănească se ridică liberă -ca o floare de 
cîmp acoperită de cer, palatul împărătesc 
e strivit de faldurile de catifea ce par grele, 
apăsătoare, Lumea curții e surprinsă cu 
intenţii caricaturale, fără ostentația care ar 
fi spart prin grotesc balonul colorat al bas- 
mului. 

Aceiaşi virtuoși minuitori ne-au prezentat 
un autentic țăran rus — Emelian (K. Gur- 
kin), un drăgălaș urs (Semen Samodur) 
sau un împărat ramolit (Mihail Petrov). 


Maturizarea păpușilor, (pînă şi păpușile 
şi-au dat seama că nu mai merge să se 
țină doar de „copilării“ !) înseamnă, în pri- 
mul rînd, părăsirea poziţiei, pe care au 
avut-o pînă acum, de a se menţine la pe- 
riferia vieţii artistice și de a accepta să fie 
tratate ca manifestări minore. În ultimul 
timp, păpuşile au păşit, cu dreptate și pe 
bun merit, alături de cele mai autentice 
manifestări de artă și chiar alături de cele 
mai rafinate. Ele au evoluat, avind ambi- 
ţia, foarte îndrăzneață, de a sta de vorbă 
cu oamenii mari — acești maturi, atit de 
încruntați, de preocupaţi și de pretenţioşi — 


Scenă din „Un concert neobişnuit“ 


Ne-au încîntat deopotrivă şi spectacolul 
şi recitalul. Bagheta virtuosului dirijor şi-a 
făcut simțită personalitatea în spectacolul 
colectiv, după cum în „solo“ a știut să 
transmită limpede același mesaj artistic. 

Teatrul lui Serghei Obrazţov constituie 
o demonstraţie izbutită a misiunii educative 
a păpuşii, a forței ei artistice. 

AL. P, 


Franţa 


de a le descreţi frunţile, de a-i fermeca și, 
nu rareori, de a le pune probleme şi de 
a le da lecţii. Varietatea și importanța su- 
biectelor și a temelor, pe care le abordează 
astăzi păpuşile, constituie alt aspect al a- 
cestui proces de maturizare. 

Gindurile de mai sus ne-au fost sugerate, 
asistind la demonstrațiile făcute de mai 
multe colective de păpușari. Ele ni s-au 
confirmat, şi atunci, cînd am privit spec- 
tacolele date de cele două formaţii fran- 
ceze : compania Yves Joly şi aceea a lui 
André Tahon, spectacole ce se adresau în 
mare măsură maturilor, 

Cu seriozitate, cu inteligență, cu mult 
simț artistic și cu mult tact, actorii aceia 
deosebiți, pe care i-au adus în scenă Yves 
Joly şi tovarășii lui, au ştiut să comunice 
într-un limbaj pe care l-am înţeles toţi, au 
ştiut să ne farmece, au știut să ne facă 
să simțim ceva din sufletul poporului 
francez, Cornetele de carton purtind pălării, 
umbreluțele, ce s-au dovedit atit de buni 
actori, mîinile fermecate ale minuitorilor 
companiei Yves Joly au fost adevărate 
„mostre” de vervă şi inteligență, de origi- 
- nalitate și inventivitate și mai ales de scli- 
pitoare și fecundă fantezie, 

Cu Yves Joly spectatorii s-au simţit pro- 
vocați la un duel de inteligență, de spirit, 
de imaginaţie. Originalul spectacol al aces- 
tor virtuoși a adus în scenă elemente cu 
totul surprinzătoare, cum ar fi cornetul de 
carton, umbrela — în miniatură, bineințe- 
les —„, silueta decupată în hirtie colorată, 
sau pur şi simplu mina cu propria-i putere 
de expresivitate și evocare. Acești inter- 
preţi“, cu totul neobișnuiți, au încercat, și 
în bună parte au reușit, să sugereze scene 
din viaţa pariziană, întimplări cu tile și cu 
haz, intrigi destul de complexe și te invi- 
tau — cu sau fără voia ta — să ai aceeași 
îndrăzneală în fantezie, ca să-i poți urmări, 
aceeași inteligență și spirit ca să le pricepi 
poantele și situaţiile de comedie. Uneori, 
e adevărat, sensul acestor situații și imagini 
era deslușit mai cu dificultate, din cauza 


Scenă din spectacolul lui Yves Joly 


unui abstractism exagerat. Interpreţii și in- 
treg spectacolul companiei Yves Joly ne-au 
făcut să constatăm cit de mult se poate 
realiza cu mijloace minime atunci cînd 
există pasiune pentru; această artă, inventi- 
vitate și mai ales imaginaţie creatoare. 
André Tahon, cu al său Papotin ne-a 
oferit o defilare de tipuri, de costume, dan- 
suri şi cintece din lumea întreagă. În felul 
acesta, păpușile lui nu fac numai populari- 
zarea folclorului din variate regiuni de pe 
suprafața globului, dar și un apel la înfră- 
tire și dragoste. Compania lui André Tahon 
a făcut o demonstraţie a meşteșugului pro- 
priu-zis, în ceea ce privește confecţionarea 
păpuşilor. Păpușile acestei companii sint, în 
primul rînd, interesant stilizate. Capul — o 
sferă sau mai degrabă, o elipsă, mai mult 
sau mai puţin turtită, se sprijină pe un 
git trapezoidal și e împodobită cu doi ochi 
ovali imenși. Atita tot. Expresivitatea pă- 
pușii vine, mai ales, de la acești ochi, de 
la disproporția flagrantă, care există între 
mărimea lor și suprafața redusă a întregii 
figuri. Dar această expresivitate mai e de- 
terminată şi de orientarea elipsei, de gradul 
ei de „turtire”. Minuirea nu se face pe 
sistemul obișnuit al imbrăcării  păpușilor 
pe mină. Acestea sint prinse pe un ax fix, 
pe care artistul minuitor îl mișcă, îl saltă 
sau îl plimbă. O oarecare rigiditate, de- 
curgind din această formulă, e compensată 
de extrema mobilitate a brațelor, lăsate li- 


Scenă din „Călătoriile lui Papotin“ 


bere și care, în felul acesta, execută în 
cursul spectacolului. nenumărate gesturi și 
mişcări. 

E drept însă că sub linia de voită sim- 
plitate a spectacolului poate fi descifrată şi 


__ În finalul spectacolului Circul Tarabumba 
există o -scenă semnificativă: clovnul 
Gagatek-păpușă îl descoperă pe clovnul 
Gagatek-omul. Sint două personaje identice 
prin costum, mască şi caracter, deosebite 
prin dimensiuni, și, mai ales, prin struc- 
tură. Clovnul-om îi explică clovnului-păpușă 
rostul prezenţei lor în spectacol, asemănă- 
rile şi deosebirile dintre ei, Se defineşte 
clar rolul păpușii, de a amplifica și a pre- 
lungi capacitatea expresivă a umului, prin 
mijloace care acestuia i-ar fi interzise de 
însăși structura sa anatomică. „Rolurile 
noastre sînt diferite — spune Gagatek-omul 
— dar țelul nostru e comun: să amuzăm 
şi să educăm copiii”. (Prin copii înţelegin- 
du-se, așa cum se anunţă la începutul spec- 
tacolului, spectatorii între 3 și 70 de ani.) 

Spectacolele prezentate de cele trei teatre 
poloneze în cadrul festivalului sînt o ilus- 
trare vie a tilcului acestei scene, prin vā- 
rietatea formulelor și mijloacelor de expresie 
încercate, în scopul de a transmite publi- 
cului într-o formă cît mai adecvată artis- 
ticește un bogat conţinut educativ. 

Teatrul de păpuși Arlekin din Lodz s-a 
adresat copiilor de vîrstă. preșcolară, sau 
cel mult din primele clase ale școalei ele- 
mentare, cu un program .intitulat . Cintece 
colorate. Este o suită de cîntece,’ intr-o 
formă atrăgătoare, menite 'a transmite co- 
piilor 'diferite cunoștințe folositoare, deprin- 
deri utile pentru viață, insuflindu-le opti- 
mism și voie bună. Cintecele. sint împărţite 
în trei cicluri, reprezentind trei moduri de 
activitate umană : jocul, învățătura (școala) 
şi munca. Pe scena împărțită în trei pla- 
nuri, pentru a da o perspectivă mai amplă 
locului de joc al personajelor, apar din fund 
printr-o cortinetă circulară, a cărei culoare 
se schimbă la fiecare cîntec, zeci de fiinţe 
minuscule, reprezentind cind boboci de rață, 
cind fetiţe cu cozi și fundiţe,- cind pioneri, 


insuficienta stăpinire a unor mijloace de 
expresie mai variate ceea ce a dus la o 
oarecare monotonie, la repetarea abuzivă în 
gesturi și mişcări a păpușilor. 

M. G. 


R. P. Polonă 


cînd țărani cu unelte agricole, cînd ostași 
cu arma, cind mineri cu lămpașe, cind... 
după cum cere conținutul cîntecului, Fie- 
care asemenea categorie de personaje exe- 
cută, în grupări simetrice aşezate pe cele 
trei planuri în amfiteatru ale scenei, dife- 
rite mişcări caracteristice., Am remarcat 
sprinteneala păpuşilor în jocul cu mingea, 
vioiciunea fetițelor cu codițe, poezia cam- 
pestră a scenei păzitorilor de vaci, diver- 
sitatea coloritului.  Păpușile, create după 
sistemul clasic al păpușii îmbrăcate pe 
mînă, constau de fapt din același cap ro- 
tund, cu breton, căruia i se schimbă nu- 
mai îmbrăcămintea.  Cascheta galbenă pe 
cap şi o rochiță roșie ne dă imaginea su- 
gestivă a bobocului de rață, cascheta verde și 


Jan Wilkowski şi păpușile sale („,„Necazurile lui 
` Guignol“) 

cu ochelari mari- și- costum verde schimbă 
bobocul în broască ; dacă: pe același: cap 
ataşezi un git lung și un cioc subțire, obţii 
barza. Sistemul deci e simplu şi ingenios, 
„Cel. mai reușit a apărut bobocul de giscă, 
alcătuit dintr-un cap rotund prims de de- 
getul mare, în timp ce restul degetelor, îm- 
brăcațe în mănușă albă, se mișcau în chip 
de aripă. Colorat și instructiv, realizat cu 
gingăşie şi umor, spectacolul a devenit în 
cele din urmă monoton, din pricina repre- 
tării frecvente a acelorași grupări, formaţii, 
mişcări, cu singura variație a costumelor și 
recuzitelor. 

De -o mare diversitate în mijloace au 
apărut spectacolele prezentate - de teatrul 
Groteska din Krakovia. Circul Tarabumba 
este, după cum îl arată și numele, o suită 
de numere de circ, executate în cea mai 
mare parte de marionete, cu intervenția 
frecventă a oamenilor actori. Marionetele 
evoluează pe un fundal vărgat — artificiu 
care contribuie la estomparea sforilor — 
avînd un sistem de minuire și de sus şi 
de jos, care nu evită totuși o oarecare 
rigiditate â membrelor, 

Am remarcat fineţea miînuirii în jocul 
focilor cu mingea, în dansul acrobatei pe 
sirmă — faţă de care n-avem de loc de ce 
ne rușina cu Isabella noastră din Umor pe 
sfori, dimpotrivă. Excelent, actorul Tadeusz 
Walczak în rolul directorului circului. Pre- 
zent în repertoriul teatrului Groteska încă 
de la înfiinţarea acestuia, în 1945, spec- 


spectatorul, pe care diferite personaje (di- 
rectorul circului, clovnul Gagatek) îl menţin 
prin glume şi invitaţii la participare. 
Spectacolele pentru adulți dovedesc matu- 
rizarea teatrului, tendința sa de a-și marca 
prezența în actualitate, pe linia tradiţiei 
satirice a cunoscutului poet polonez. C. I. 
Galezynski, autor al unor scenete și piese 
scurte, satirice, publicate în anii trecuţi în 
ciclul Gisca verde. Formulele folosite în 
aceste spectacole sînt diverse. În piesa 
Noaptea minunilor, de pildă, avem de-a face 
cu un teatru de măști. Sensul piesei este 
de a satiriza superstiţiile și, mai ales, ten- 
dința oamenilor de a disprețui cotidianul și 
de a socoti sublime și demne de admirat 
lucrurile neințelese, neobișnuite. De aci, cred 
eu, formula adoptată de regizorul Wladis- 
law Jarema, pentru interpretare: actorii- 
oameni poartă niște capete enorme de pa- 

` pier-machă, menite a caracteriza prin exa- 


gerare personajele: şi :a ! satiriza megaloma- 
nia, Interpretul actorului de provincie, care 
rostește monologul tilcuitor al piesei, are 
capul - artificial plasat cu mult deasupra 
capului său, ceea ce-i dă o înălțime neobiș- 
nuită, Actorii, care nu-şi pot folosi mimica, 


' au în schimb o plastică a mișcărilor deose- 


bit de expresivă. 

Dacă Adam era polonez este o satiră la 
adresa  conformismului, sugerind că dacă 
Adam ar fi fost polonez, s-ar fi revoltat 
impotriva poruncii divine de a-şi da coastă 
pentru crearea Evei şi, apoi, ar fi rezolvat 
conflictul cu șarpele scoțindu-l pe acesta 
din luptă. Nu îndrăznesc să avansez apre- 
cieri asupra textului, deoarece nu mi-au fost 
clare o mulțime de aluzii la actualitate. 
Menţionez însă tocmai existența acestei le 
gături permanente între fabulația convenţio- 
nală şi semnificaţiile ei actuale, ca pe un 
indiciu al posibilității teatrului de "păpuși 
de a deveni o armă vie, actuală și eficientă, 
de influențare și educare a publicului. A- 
ceeași remarcă o fac în legătură cu frag- 
mentul din Orfeu in infern, prezentat de 
același teatru. Fără a se distinge printr-o 
măiestrie deosebită a minuirii, şi nici prin- 
tr-un gust prea rafinat în crearea păpușilor 
(mărturisesc ` chiar că m-au impresionat ne- 
plăcut unele vulgarități) spectacolele teatru- 
lui Groteska se bucură de o regie inteli- 
gentă — Wladislaw Jarema şi Sofia Ja- 
rema — care caută imagini adecvate ideii, 
fără artificii de prisos. De aci și simpli- 
tatea sugestivă a decorurilor şi linia simplă 
a plasticii păpuşilor, datorită pictorilor Ka- 
zimierz Mikulski și Jerzy Skarzynski. — 

De un mare succes, și pe bună dreptate, 
s-a bucurat spectacolul Necazurile lui Guig- 
nol, prezentat — din păcate, numai o sin- 
gură dată — de teatrul de păpuși Lalka 
din Varșovia. Aici colaborarea dintre pă- 
puși şi oameni e deplină. Păpușarul Jean 
— interpretat de admirabilul prin sinceri- 
tate și simplitate actor Jan Wilkovski — își 
aşează în fața publicului paravanul cu toate 
accesoriile și-și începe reprezentaţia în care 
el este în același timp participant și orga- 
nizator. Apar din coșul său de nuiele pă- 
pușile tradiționale franceze : poznașul Guig- 
nol cu părul său ca o perie ţepoasă, gra- 
țioasa Madelon, trădătorul Gnafron, proprie- 
tarul, polițistul, judecătorul; fiecare, cu 
mutra sa caracteristică, rezolvată prin plas- 
tica sugestivă, esențializată, a  păpușilor. 

Momente din „,Cintece colorate“ (Lodz) și din „Dacă „Adam era polonez“ (Cracovia) 


Povestea este una din multele aventuri ale 
lui Guignol, eroul popular, care e de atitea 
ori în primejdie de a-și vedea răpită liber- 
tatea din pricina orinduirii. nedrepte, în 
care domnesc bogaţii lipsiți de omenie. 
Ceea ce a încintat în spectacol a fost 
aerul de improvizație pe care l-a avut în- 
treaga reprezentaţie, organizată cu măiestrie ; 
jocul „permanent intre convenția teatrală și 
realitatea conținutului înfățișat ; sensurile 
umane şi sociale bogate ale întregii repre- 
„Zentaţii şi mijloacele simple, dar profunde, 
de expresie. Războiul ne este înfățișat, de 
pildă, printr-o simplă pinză de sac, agățată 
într-un băț, avind drept cap o cască pru- 
sacă, iar în părți două bețe care bat tactul 


Reprezentaţia trupei Hogarth incepe cu 
un episod care după părerea noastră defi- 
neşte întreg spectacolul dindu-i unitate din- 
colo de faptul că ne-au fost prezentate cinci 
bucăţi diferite. O păpuşe realizată după un 
desen de Picasso, spune: „Așa cum, atunci 
cînd cumperi un tablou de Picasso înfăți- 
şind o temă cu specific pentru copii şi-l 
atirni pe perete, faci acest lucru nu numai 
pentru  desfătarea copilului, ci în ultimă 
instanță pentru desfătarea ta ca om matur, 
la fel se întîmplă și cu spectacolul din 
această seară”, 

Este în această declarație de inceput 
mărturisirea unui crez artistic pe care trupa 
Hogarth îl ilustrează în spectacol. Progra- 
mul începe cu numărul orchestrei de pă- 
puşi, remarcabilă în primul rînd prin reali- 
zarea plastică a păpușilor. Fizionomia ironic 
redată a fiecărui instrumentist se acordă 

unui marş militar. Spectacolul incepe și se 
încheie cu aceeași imagine ; deasupra Pari- 
sului adormit, proiectat pe un panou imens, 
se profilează umbra neagră și amenințătoare 
a „păzitorului ordinei publice”, polițistul, 
în timp ce pe o ridicătură de zid, impro- 
vizată în pat, păpușarul Jean - doarme ală- 
turi de. păpușile “sale. Jocul poliţistului cu 
cascheta, joc menit a arăta -că omul, în 
mod natural înclinat să se apropie de cei 
asemenea lui, capătă în statul capitalist 
trăsături antiumane odată cu iîmbrăcarea 
uniformei polițienești, - subliniază sensul 
uman şi totodată social al piesei, precizin- 
du-i direcţia atacului antiburghez, 

M. B. 


Anglia 


perfect cu gestul executat. Ceea ce contri- 
buie la desăvirșita lor individualizare. Pia- 
nistul e blazat, contrabasistul râmolit, vio- 
lonistul impetuos, iar toţi laolaltă alcătuiesc 
imaginea reușit satirică a unei formaţii or- 
dhestrale de muzică ușoară. 

Dar ceea ce dă într-adevăr măiestria 
acestei demonstraţii a orchestrei de păpuși 
este sincronizarea realizată între gest și 
muzică, între comportamentul unei păpuși 
şi al celorlalte pe parcursul executării par- 
titurii. Nimic de prisos în ținuta păpușilor, 
personajul se caracterizează cu simplitate și 
sugestivitate, iar scurtul concert la care 
asistăm te convinge că mînuitorii Jan Bussel 
şi Ann Hogarth sint niște interpreți deo- 
sebiţi. O rezervă am exprima pentru faptul 
că minuitorii au căutat prea mult imitarea 
strictă a gesturilor omenești, nn astiel 
o tentație spre naturalism, à 

şi umor ce le caracterizează. E vorba de 
povestea regelui ce-și caută o nevastă şi de 
măgărușul Muffin şi prietenii lui. 

Povestea regelui ce-și caută o nevastă, 


lief- Cadrul este poetic sugerat; marione- 
tele se mișcă grațios. 

Muffin e un măgăruș drăguţ care merge 
la școală și are cîțiva prieteni: un cățeluș 
care confundă lăbuţa dreaptă cu cea stingă, 
un struț cu picior frumos, un cangur din 
țările depărtate, un pinguin și un mielușel. 
Totuși, dincolo de inocența acestor caracte- 
rizări- din dialogul ce se înfiripă între ei 
şi Hogarth (dialog în care replici are nu- 
mai cel din urmă), se izbutește ironizarea 
citorva tipuri umane. Mielul, care a rămas 
mielușel deși a depășit virsta, este în can- 
doarea și zburdălnicia lui o imagine reușită 
a “infantilismului matur, iar pinguinul prin 
mișcare şi comentariu devine parcă un 
respectabil domn suferind de îngimiare și 
_ îngustime de minte. La schițarea acestor 

tipuri. contribuie de altfel. și talentui acto- 
ricesc al lui Jan Bussel, care considerin- 
du-și păpușile adevărați parteneri, ni le 
prezintă ca un veritabil comper, ceea ce 
ne face să credem în reala lor existență. 

Am lăsat la sfirşit baletul florilor, pen- 
tru că el îmbină tot ceea ce în numerele 


dinainte am observat sporadic: fantezia, 
umorul, ingeniozitatea. Apărarea trandafi- 
rului de către soare, lupta dintre acesta și 
ger, precum și bucuria finală a victoriei 
soarelui, ne sint redate cu multă gingășie 
în acest balet. Reușita schițare plastică a 
soarelui, cețurilor, gerului, a trandafirilor și 
bobocilor lui, precum și perfecta armoni- 
zare dintre mișcare şi muzică fac din acest 
număr un punct culminant al programului 
prezentat. . 

Reprezentația trupei Hogarth este dovada 
preocupării de a realiza spectacole frumoase 
(şi sub acest raport, obiectivul pe care și 
l-au propus Ann Hogarth și Jan Bussel a 
fost atins în foarte mare măsură). Ceea ce 
însă respectiva trupă nu a dovedit că ar 
urmări cu stăruință, este prezentarea de 
spectacole din care să se scoată în relief 
destinația reală, pe care dincolo de aspectul 
plastic, orice spectacol trebuie s-o aibă și 
anume : ideea ce stă la bază. Or, de multe 
ori, sub acest aspect, realizatorii de la 
„Hogarth Puppets“ s-au lăsat furaţi de 
formă şi efecte plastice. 


* 


Din păcate nu vom putea consemna mai 
pe larg recitalul oferit de Joy Laurey din 
Londra, binecunoscută publicului său, dar 
care nouă ne-a oferit mai mult prilejul de 
a o cunoaște pe dinsa și mai puțin påpu- 
şile sale. Mister Turnip, personaj creat de 
Joy Laurey, pentru care televizorul B.B.C.- 
ului a ajuns atit de familiar, incit atunci 
cind apare pe o scenă are un reflex con- 
diționat și începe mai întii să caute camera 
şi reflectoarele, a păţit un accident — nu 
pe drum de la Londra spre București, ci 
în conversațiile însuflețite pe care le-a avut 
aci, la noi, cu alte păpuşi — și... răgușind, 


_mne-a transmis prin tălmaciul doamnei Lau- 


rey un foarte politicos „bine v-am găsit“ 


Tablou muzical din spectacolul ansamblului ‚The Hogarth Puppets“ 


Regretăm sincer că nu 's-a făcut popular 
şi la noi cu programele sale și că a cedat 
locul: lui Baa-lamb, o năstrușnică mielușea, 
care ni s-a înfățișat cu gîndul să probeze 
vreo şapte-opt pălării, încercind să aleagă 


Dintre “spectacolele ansamblurilor din 
R.D.G., cel mai mult mi-a plăcut Pieps şi 
Piips al ansamblului din Dessau. Şi nu 
numai mie, dar și fetiţei mele, care, în 
materie de teatru de păpuși, are în jude- 
carea pieselor, un atu incomparabil : virsta ! 
Ei bine, a fost captivată fără a fi înspăi- 
mintată — cum s-a întîmplat de pildă la 
filmul Pomişorul fermecat '— de povestea 
celor doi puișori neascultători cu numele 
atit de sugestive de Pieps şi Piips, care 
erau cit pe ce s-o pățească cu cumătra 
Vulpe, fiindcă n-au ascultat de cloșcă. Su- 
biectul — simplu, liniar, pe înțelesul pre- 
şcolarilor. Plastica — simplă, de o naivi 
tate adecvată, păpușile mari populind scena 
ca niște adevărate personaje. Minuirea, de- 
licată, pașii puilor în special. Într-un cu- 
vînt, un. spectacol bun,. pe gustul copiilor și 
gustat chiar de maturi. 


O pălărie nouă de primăvară. Frivolitatea 
n-a fost prinsă cu ochi satiric, ci cu o 
candoare şi o îngăduință care nouă celor 
din sală ne-a provocat nedumerirea. 

Rola BEILIS 


R. D. Germană 


În schimb Oala cu minuni a teatrului de 
păpuși de-la Palatul pionierilor din Berlin 
m-a dezamăgit. Subiectul basmului e foarte 
simplu: o țărancă- săracă are- ca singură 
avere, o vacă, Miecke. Forțată de proprie- 
tarul avar să-și plătească nu numai chiria 
ci şi dobinzi pe datorii, mama îl trimite pe 
fiul éi s-o vindă pe Miecke. Un pitic se 
oferă să i-o schimbe, dindu-i în loc o oală 
fermecată care împlineşte pe loc dorinţele 
rostite. Oala îi hrăneşte, -le aduce. banii de 
chirie, furindu-i din sipetul proprietarului 
hapsin, care, vrind să prindă hoțul, se 
agaţă de oală, e tirit prin aer şi lăsat în 
hornul chiriașilor nevoiaşi, De aci e eli- 
berat de băiatul țărăncii, numai în schimbul 
stingerii oricăror datorii. „Oala şi-a făcut 
datoria, oala poate să plece”. Piticul și-o 
reia, şi o dă înapoi stăpinilor buni, pe 
Miecke. 


Scenă din „Căpitanul din Kăpenik“ 

Punerea în scenă nu are noutate; Plas- 
tica păpușilor, destul de naturalistă. Citeva 
momente de haz salvează impresia de pla- 
titudine, ca de exemplu „zborul“ proprie- 
tarului zgircit care nu vrea să dea drumul 
oalei. Dar — atit. 

Dacă acest spectacol e lipsit de interes, 
ca şi regia obișnuită a Giscănelului (Tea- 
trul din Magdeburg), încercarea de a tran- 
spune pentru păpuşi aventurile Căpitanului 
din Kâpenik nu e lipsită de calităţi. În 
primul rind, merită remarcată includerea în 
repertoriul păpușăresc a unei piese antimi 
litariste. Povestea cetățeanului simplu, a ciz- 
marului modest care-și dă seama de puterea 
magică și absolută a uniformei şi-şi procură 
una, devenind dintr-un Nimeni, ditamai Că- 
pitan, cerea un spirit caustic şi în plastica 
spectacolului. Dacă decorurile au fost prea 
amănunțite, şi unele personaje prea cuminţi, 
în schimb tipurile soldaţilor merită a fi 


R. F. Germană 


Spectacolele de păpuși și marionete pre- 
zentate de Republica Federală Germană 
s-au desfășurat, sub semnul incontestabilei 
autorități -şi  superiorități a artistului A. 
Roser din Stuttgart. Demonstraţie de virtuo- 


Polițaiul, Lula şi Clovnul 


scoase în evidenţă. Întii „Căpitanul“ însuși, 
dar mai ales cei trei „frați de arme”, ne 
identificabili ca persoane în uniformă, A- 
brutizarea, nivelarea sint foarte plastic su- 
gerate printr-un amănunt, Păpuşile nu au 
ochi. În uniformă prusacă, omul nu mai 
vede nimic, Obrazul e redus la o cască 
infundată pînă la nas — un nas roșu de 
bețiv — şi o mustață solidă. Creierii, de 
vor fi fost, au dispărut sub casca de tip 
vechi, metalică, mare, solidă. Păpușile sint 
ceea ce militarismul a reușit să facă din 
oameni, caricaturi în uniformă. Comenta- 
torul, un flașnetar simpatic (actor) care 
trece cu caterinca lui pe scenă între un act 
și celălalt, aduce aminte de unele procedee 
brechtiene. Păcat că verva spectacolului nu 
se menţine tot timpul și că actele trenează, 
nereușind să transmită spectatorilor, rîsul 
păpușilor ! În genere însă, o încercare in 
teresantă. 

Veronica PORUMBACU 


zitate ? Fără indoială. Niciodată n-am văzut 
o marionetă mai suplă, mai expresivă și 
complexă în gestica ei. Dar covirșind această 
calitate mi s-au părut valoarea caracterolo- 
gică a păpușilor, spiritul în care au fost 


prezentați de A. Roser 

compuse şi minuite, Rezultat al unei fine 
analize tehnice și psihologice, fiecare număr 
prezentat de A. Roser a atins funcțiunea 
majoră a artei: aceea de cunoaştere. Poate 
că unora, astfel de afirmaţii li se par pre- 
tențioase avind în vedere rolul circumscris 
acordat în general artei păpușărești, Îmi 
permit să derog de la opinia curentă pe 
baza 'satisfacţiei înalte pe care mi-au ofe- 
rit-o marte parte din componentele progra- 
mului, 

Pe un plan deloc minor, Plimbarea de 
dimineaţă a berzei a constituit un moment 
de neuitat, echivalent cu ceea ce un artist 
veritabil ar putea realiza în arte tutelare, 
ca poezia sau muzica, pe aceeași temă. Nu 
e vorba numai de stilul exact și nuanţat 
al mişcărilor păsării, departe de orice natu- 
ralism, cît de nimbul poetic care o înso- 
țește în scurtul ei parcurs. A. Roser condu- 
ce păpuşa în faţa spectatorilor pe un simplu 
podium, fără paravan, scenă sau cortină. 
Cu toate acestea, pe lingă iluzia completă, 
a fost posibilă și figurarea unei întregi 
atmosfere de candoare matinală, pe care s-a 
desenat grația subțire a păsării ca şi cum 
ar fi fost desenată cu muchia unui diamant. 

Alături de acest „studiu poetic“ cum l-aș 
intitula, ţin să relev două schiţe satirice 
extrem de pregnante : „polițaiul“ și „Lula“, 
fecioară modernă în pantaloni, blazată pină 
și în isteria rock-and-roll-ului, sleită de orice 
preocupare și de orice sentiment. Cu un 
vădit conținut social, lucrate și animate cu 
ascuţită ironie, cele două tipuri confirmă 
virtuțile educative ale artei păpușărești și 
subliniază “o dată mai mult necesitatea ca 
artistul păpușar să fie investit cu scrupu- 
lozitate, răspundere, orientare și pătrundere 
psihologică. i- 

Clovnul muzicant şi gimnast prezentat de 
A. Roser — deşi tradițional ca apariție în 
recitalurile păpușarilor — a evitat clipă 
de clipă pericolele schematismului, reuşind 
să ne cîştige prietenia ca un om viu (re- 
fuz să caut o analogie mai puțin banală). 
Uman nu numai în durere și bucurie, în 
exuberanță, îndoială sau trufie, în uimire 


Cehoslovacia este una din primele țări din 
lume în care păpuşa a dobindit măiestrie 
deosebită și foarte largă răspîndire, Fără 
îndoială la aceasta au contribuit nu numai 


sau impertinenţă — dar și în „pasăjele de 
trecere” dintre aceste stări, în aproximațiile 
şi ezitările lor, clovnul lui Roser ne-a cu- 
cerit şi ne-a emoţionat fără rezerve. 

De asemenea, vom rămine legaţi de perso- 
najul „bunicuţei“ (Die Oma von Stuttgart) 
care, de dragul nostru, a învățat citeva 
cuvinte romineşti și care a pus în valoare 
şi deosebita artă actoricească a lui A. Roser. 


3% 


Mult şi surprinzător mai slab s-au mani- 
festat celelalte trupe din R; F. Germană, în 
ciuda unei vecht și glorioase tradiții păpu- 
şărești. Basmul Tanderai prezentat de 
„Marionettenbühne Fey“, cu excepția perso- 
najelor groteşti și a citorva detalii de poezie 
(făptura tragică a „mlaştinii”), a suferit 
de pe urma unui text lipsit de savoare şi a 
unui meșteșug sumar, deși corect, Basmului 
ia lipsit tocmai scînteierea și luxurianța 
feeriei, invenţia regizorală, fantezia miş- 
cării. 

Cu același regret am asistat la un Hänsel 
şi Gretel, jucat de teatrul de păpuși „Die 
Holzkâppe“, Tratată cu acurateță dar fără, 
originalitate, celebra poveste ni s-a părut 
ternă, monotonă. Bunele intenţii și seriozi- 
tatea spectacolului n-au putut suplini mo- 
destia mijloacelor artistice şi timiditatea 
concepției, 

Aproximativ aceleaşi cusururi le comportă 
şi spectacolul Ghemul fermecat de la 
Mülheimer Kasperltheater, în care am pre- 
țuit totuși, calitățile actoricești ale celor 
două mînuitoare, timbrunile lor expresive, 
interpretarea plină de vioiciune şi- umor. 
Din păcate, personajul central — veche și 
iubită figură a teatrului de păpuși german, 
irezistibilul Kasperl — a apărut lipsit de 
personalitate, de caracterul funambulesc și 
inspirat, cu care eram obișnuiți să-l vedem 
înzestrat. 

Reprezentată inegal, salutăm încă o dată, 
în repertoriul R. F. Germane, aportul de 
indiscutabilă artă al lui A. Roser din Stut- 
tgart. 

' Nina CASSIAN 


R. Cehoslovacă 


tradițiile artei populare cehe, nu numai 
influența unor personalități puternice ca 
Skupa, Trnka, Carel Zeman, Malik, ci și 
posibilitățile deosebite asigurate artei, în 

condițiile noi’ de viață ale Cehoslovaciei: 
Însăși existența unei facultăți speciale; în 
câre minuirea păpușii nu se mai transmite 
după obiceiul păpușarilor, ci se- studiază, 
este o dovadă a acestor posibilități. 

Şi pentru că în artă, ca pretutindeni, 
studiul nu se poate face numai teoretic, 
studenții au la dispoziţia lor .o scenă. experi- 
mentală, într-o sală minusculă (100 şi ceva 
de locuri), foarte populară însă printre pra- 
ghezi. 

Acesta este ansamblul „Loutka“. El; şi-a 
cucerit în scurtă vreme simpatia spectatorilor 
din ţara sa. 

Cum a reușit acest ansamblu să se im- 
pună și să ajungă, în -scurtă vreme, sol al 
artei păpuşăreşti cehoslovace la Festivalul 
Internațional ? În primul rînd, prin atitu- 
dinea lui profund artistică, lipsită cu totul 
de prejudecăți, (oricît ar părea de ciudat, 
în teatrul -de păpuși sînt multe!) şi deci, 
înnoitoare. Atit la Praga, unde l-am văzut 
prima oară, cit și la București, m-a izbit 
sinteza pe care acești studenți izbutesc să 
o facă” între arta populară tradițională cehă, 
şi cele mai moderne concepții despre teatru. 

Una din ideile de bază ale spectacolelor 
lor, idee oarecum estompată însă în retușul 
care s-a făcut prezentării operei comice 
a lui Karl Jan Loos, și a „„Cintecelor cehe”, 


la București, este aceea a „jocului cu 
păpușă “a. Actorii apar pe scenă: ei iau 
vioara și flautul și intonează primele mă- 
suri ale muzicii, sau sînt un grup de tineri 
veseli, care într-o obișnuită piață franceză, 
pun la cale printre alte giumbușluturi un 
spectacol cu păpuși. În versiunea de la 
Praga a „„Cintecelor cehe“ se putea urmări 
aceeași introducere în spectacol. Ciţiva țărani 
tineri, într-o clipă de răgaz, își povesteau, 
mimînd cu păpușile, vechea istorioară a sol- 
datului plecat în război şi a iubitei credin- 
cioase. Prezentare acestor cîntece la Bucu- 
rești, în ciuda eliminării actorilor de pe 
scenă, — prin lada cea veche din care ies 
personajele, prin jocul la colțurile și mu- 
chiile lăzii, prin elementele stilizate de recu- 
zite și decor, — îți amintește în perma- 
nență că ai de-a face cu niște jucării, că 
totul este o convenţie, care sugerează însă 
mai mult decit un simplu joc de-a teatrul. 

Ideea aceasta influențată poate și de tea- 
trul lii Brecht, își găsește o excelentă apli- 
care în arta păpușărească, rupind cu rigidi- 
tatea anumitor spectacole în care se caută 
imitarea scenelor cu actori vii. Ea permite 
creatorilor spectacolelor cu marionete foarte 
multă fantezie și dă stilizării păpuşii un 
sens. Spectatorul privește amuzat la omule- 
țul de cîrpe, făcut aparent cu mijloace la 
îndemină şi „în joacă“. El zimbeşte Ía 


Moment din suita de cintece franceze prezentat de ansamblul „,Loutka“ 

elementele de decor luate parcă la întim- 
plare, şi făcute ca să sugereze, să indice, 
fără mari pretenţii de exactitate. Dar mi- 
nuitorii teatrului Loutka nu se mulțumesc 
numai cu aceasta. Ei ies adesea și din 
scena obișnuită a teatrului de păpuşi, lasă 
la o parte paravanul înalt după care se 
adăpostește îndeobşte actorul. Așa, în cadrul 
cîntecului franțuzesc despre Mathurina, pa- 
ravanul se reduce la dimensiunile unei sim- 
pie racle, purtată pe umeri, de „îndureratul 
convoi“, pentru ca, în cazul cintecului des- 
pre „Nunta fetei bătrine și bogate”, să nu 
mai rămînă decit un paravan făcut de bra- 
tele și capetele colegilor de joc. 

Aceste elemente de punere în scenă devin 
extrem de sugestive și subliniază tocmai 
caracterul folcloric al cîntecelor, trăsătu- 
rile profund cehe ale operei comice repre- 
zentate. Spectacolul îți dă senzația sponta- 
neității, a autenticităţii şi a unei mari pros- 
pețimi. El este foarte reprezentativ pentru 
noile tendințe în arta păpușărească cehă. 

Tot pe linia umorului şi a fanteziei, dar 
cu o tehnică a miînuirii superioară. se pre- 
zintă și cele două recitaluri individuale ale 
artiștilor cehi. 

Clovnul muzical şi acrobat, minuit de 
Zdenek, a încîntat publicul prin dibăcia 
mişcărilor lui. Josef Pehr a mai demonstrat 


„M-am aşteptat, cu explicabilă curiozitate, 
ca fiecare teatru de păpuși să facă simțite 
ceva din caracteristicile, din moravurile sau 
din frămîntările (dacă nu din sufletul) po- 
porului pe care-l reprezenta. Şi implicit — 
ca limbaj de artă — ceva din tradiția mai 
mult sau mai puţin ilustră, după împre- 
jurări, în acest destul de dificil meșteșug 
al păpușilor. În multe cazuri, așteptarea 
mi-a fost satisfăcută. Nu însă de spectacolul 
austriac. Desigur, atenuante se pot găsi, 
la rigoare. Formaţia de la „„Fadenbiihne” 
din Viena se reduce la două persoane. și la 
mijloace materiale foarte sărace. Totuşi, 
nimic nu scuză absența fanteziei, a meşte- 
şugului, a conţinutului. 

Aş fi jurat, la început de spectacol că — 
indiferent de calitatea mînuirii sau a mon- 
tării — aveam să asist: la o desfășurare 


6 — Teatrul nr. 7 


Clovnul prezentat de Zdenek 


încă o dată, la modul personal, calităţile 
care l-au făcut profesorul unei excelente 
clase de minuitori și unul din regizorii 
„Cintecelor populare cehe”. 

Mioara CREMENE 


Austria 


sprintenă a spiritului vienez, în împrejurări 
specifice capitalei austriece. Aş fi acceptat, 
de aceea, şi formula borcanului fermecat cu 
castraveți, în jurul căruia are loc o serie 
de episoade, amuzante în intenția autorilor, 
dar în realitate searbăde și fără ax. (Se 
vorbește mult în acest spectacol, se schimbă 
replici şi se explică lucruri, dar n-am înţe- 
les rostul nici al scenetei exotice cu leul, 
nici al prezenței personajului cu aparatul 
fotografic, și abia l-am putut urmări pe 
bietul flașnetar care cîntă cupletele de com- 
peraj, de altfel singura siluetă de oare- 
care alură vieneză.) Autorii spectacolului, 
Picca şi Arminio Rothenstein, au încercat 
căile „originalității“, au vrut. să dea viaţă 
unor păpuși fără adresă. Păcat! Mult mai 
bine ar fi făcut dacă s-ar fi adresat tradi- 
ției, în cazul Vienei atit de bogată și inte- 

Scenă din spectacolul „,„Borcanul cu castraveți“ 


resantă. Fiindcă nu putem uita că Viena 
şi-a diversificat universul păpușilor adop- 
tind populara figură a lui Kasper (sau 
Kasperl), care la rindul ei luase locul lui 
Hanswurst. E drept, Kasper e o păpușă 
de mînă, în timp ce teatrul despre care 
vorbim e de marionete, dar aceasta nu în- 
stamnă decit o diferență de tehnică, de 
procedee. Interesant rămîne conținutul po- 
vestirilor din „Kasperltheater“, care ar fi 
putut constitui © bază de plecare şi de 


R. P; Bulgaria 


Am. fost avantajaţi de. faptul că piesa 
Nadiei Trandafilova, Băiatul şi vintul, o 
cunoaștem în traducere, din spectacolul Tea- 
trului 'Țăndărică. Am „reauzit“ textul în 
„original“ și în interpretarea teatrului de 
păpuși din Sotia. 

Povestea e cunoscută și poate fi întil- 
itä -şi în folclorul nostru sub diverse va- 
riânte, care toate zugrăvesc pină la urmă 
pățaniile băiatului pornit să astupe „borta 
vîntului” “care i-a spulberat un căuş de 
făină, 


dezvoltare inventivă. Aceasta nu ca soluţie 
de impus păpușarilor austrieci prezenți la 
Festival, ci doar ca unul din multiplele 
mijloace care ar fi putut aduce în specta- 
colul Borcanul cu castraveți măcar o fărimă 
de vioiciune. 

Aşa cum a fost, însă, din spectacolul soți- 
lor Rothenstein a lipsit tocmai sufletul 
popular, Viena, uitată în spatele unor 


culori și ritmuri străine de ea. 
FI. P. 


La prima vedere, spectacolul ar -putea fi 
categorisit drept „cuminte“. Să nu uităm 
însă că el se adresează unui public .de copii, 
încîntat să redescopere scenic frumusefile 
basmului, și, împreună cu cei doi amuzanți 
crainici ai spectacolului — Hopcio și Trop- 
cio, le comentează. (Din păcate, interven- 
tiile acestora mi s-au părut puțin prea 
lungi.) În' colo, păpușarii din Sofia (regizor 
Mara Penkova —, artistă emerită și laureată 
a premiului Dimitrov) au, realizat specta- 
colul cu mijloace simple, directe, fără de- 
mostrații spectaculoase, fără efecte gratuite, 

Scenă din „O frumusețe ca-n povești“ 


ostentative, urmărind linia ușor naivă dar 
proaspătă a basmului, tratind realist perso- 
najele-oameni şi creind contraste vădite cu 
„lumea supranaturalului “. 

Foarte inspirat regizoral şi scenografic a 
fost de pildă tabloul „împărăția vîntului”, 
unde doar cu ajutorul citorva elemente de 
decor şi a unei enorme păpuși translucide, 
impresia creată a fost pregnantă. Să adău- 
găm la acestea vocile, bine gradate în inten- 
sități dramatice, ponderea, echilibrul, și vom 
putea da astfel măsura eforturilor și valori- 
lor artistice şi stilistice ale păpuşarilor din 
Sofia. 


O metodă nouă, originală, de minuire a 
păpuşarilor ne-a fost demonstrată de colec- 
tivul de artiști păpușari din Varna. Sis- 
temul de bețe și arcuri de sub scenă pe 


Cind spui muzică finlandeză, te gindești 
mai întii la Sibelius, cînd spui teatru fin- 
landez, primul nume pe care îl evoci este 
acela àl clasicului Aleksis Kivi (1834-1872), 
scriitor: înzestrat, autor de romane (Cei şapte 
fraţi) şi de comedii. (Cizmarii de lă ţară). 


care-l manipulează, deși se pare că e și 
avantajos din punctul de vedere al efor- 
tului tehnic, are drept rezultat o maximă 
mobilitate a păpușii. 

O frumuseţe ca-n poveşti, de Stepankovo, 
e un basm bogat în episoade dramatice, 
alternind aventura cu situaţiile comice. Tra- 
tate în tente cromolitografice, bogat și viu 
colorate, tablourile spectacolului s-au desfă- 
şurat „allegro“, uneori inegale în planul 
plastic, dar reușind să susțină vie și „atentă 


privirea. 
Remarcabil pentru tonalităţile și efectele 
realizate — tabloul „bandiţilor din pădure”, 


Am înregistrat activitatea laborioasă și 
entuziastă a celor două colective bulgare, 
cărora întilnirea internațională de la Bucu- 
reşti le va inspira poate și noi mijloace de 
expresie în realizarea spectacolelor de pă- 


puşi. AL. P. 


' Finlanda 


Micuţul teatru de păpuşi finlandez - ne-a 
prezentat, inevitabil, tot o piesă de.Kivi, şi 
anume comedia într-un act Logodra, 
Lecturile -anterioare +ni-l prezentaseră pe 
Kivi ca pe un scriitor atras în mod deosebit 

Personaj din piesa „Logodna“ 


de lumea ţăranilor finlandezi şi de cea a 
micilor meseriași. Logodna are şi ea drept 
eroi cîțiva croitori, dintre care unul aspiră 


R: P. E. lugoslavia 


Spectacolul prezentat de Teatrul de pă- 
puşi din Ljubljana este, după cum preci- 
zează şi programul Festivalului, o „piesă 
fantastică pentru marionete pe sfori“. Frane 
Milciuski, autorul piesei, a pus la îndemîna 
realizatorilor spectacolului un text fără mari 
pretenții de originalitate, dar capabil să 
slujească drept bază unei puneri în -scenă 
cu valori îndeosebi plastice. 

Acţiunea piesei se petrece în cer și pe 
pămînt. O  steluță leneșă, care zăboveşte 
peste măsură în culcușul ei sideral și pro- 
voacă astfel defecţiuni în sectorul luminilor, 
e pedepsită să meargă pe pămînt. Ajunsă 
pe pămint, steluța — care are înfățișarea 
unei fetițe cu părul de aur — asistă la 
citeva din suferințele și bucuriile oamenilor. 
Lumea pe care o străbate, îi place, cu ex- 
cepția unui singur personaj — un vagabond 
fioros, care în loc de inimă are un pietroi. 
Bineinţeleș că tocmai asupra lui își va con- 


la mina unei gospodine. Acţiunea se desfă- 
şoară, mișcată numai de replici şi apelind 
adesea la grotesc. „Virsta” teatrului aduce 
circumstanţe, explicind oarecum alegerea nu 
tocmai fericită a piesei: teatrul de păpuşi 
finlandez vieţuieşte de numai patru ani (el 
s-a născut în urma turneelor făcute în 
Finlanda de către teatrele sovietice de pă- 
puși) şi pare-se că nu posedă încă o clară 
viziune asupra specificului păpușăresc şi 
nici mijloace artistice și tehnice suficiente. 
Am avut deci senzația că ne aflăm în faţa 
unui mic colectiv, sărac ca posibilități 
materiale și ucenicind încă în domeniul artei 
păpușăreşti, însuflețit însă de un elan ce 
răzbătea dincolo de stingăcie și lipsa de 
rutină, 

Meritoriu e faptul că acest mic colectiv 
a reuşit totuşi să sugereze uneori prin plas- 
tică, alteori prin cîntec, unele elemente fol- 
clorice specifice. Mișcarea păpușilor (care 
au fost „strivite“ sub povara unui text 
enorm) a fost elementară; un aport mai 
valoros în spectacol l-au adus vocile destul 
de bine îndrumate şi citeva capete de 
păpuşi, caracterizate cu umor. 


Al. P. 


centra atenția steluța, pentru a-l face să 
se îndrepte. Datorită strădaniilor ei mora- 
lizatoare, şi mai ales exemnlului ei perso- 
nal, vagabondul va înceta să-i mai terori- 
zeze pe oamenii cumsecade. Momentul cel- 
mai important din programul de reeducare 
întreprins de steluță îl constituie scrierea 
cuvîntului „dragă“, pe care monstrul nu 
ştiuse niciodată să-l scrie, După această 
operație,- vagabondul simte deodată. că în 
partea stingă a pieptului îi ticăie miraculosul 
ceasornic al inimii și se decide să păr-a- 
scă pe calea cea bună — prima etapă fiind, 
pe această cale, o vizită la mama părăsită 
şi îndurerată. Cît despre steluță, o vedem 
întorcindu-se în. cer, unde isprava ei a fost 
apreciată cum se cuvine, 

În ceea ce ne privește, am apreciat mai 
puţin fabula, cam simplistă şi nu întotdea- 
una foarte limpede a piesei, dar am savurat 
feeria decorurilor celeste şi frumusețea anu- 

Scenă din „Mica stea adormită“ 


mitor scene petrecute pe pămînt. Îndeosebi 
coborirea steluței cu parașuta a  stirnit 
aplauzele unui public alcătuit din repre- 
zentanți ai tuturor virstelor. Şi pe bună 
dreptate : pe fundalul mișcător al unui cer 
albastru, ghintuit cu stele, parașuta părea 
că se lasă, în zbor lin, pe pămînt. 

Deopotrivă de izbutite, din punct de ve- 
dere cromatic și ca atmosferă de basm, au 
fost cele cîteva scene de bilci, desfășurate 
sub ochii uimiţi ai steluţei, într-o ploaie 
de... baloane de săpun. 


Spectacolul realizat de Guido van Deth, 
animatorul artei păpușăreşti din Olanda, 
nu stirnește entuziasm, nu excelează prin 
fantezie inedită sau printr-o construcție 
originală a păpuşilor. Totuşi, în peisajul 
variat, în diversitatea caleidoscopică a păpu- 
şilor şi marionetelor din cadrul acestui 
Festival, Marea greşeală e un spectacol ce 
se reține, datorită inteligenței textului și 
mesajului de umanitate pe care îl conține. 
Despre ce este vorba ? 

Sfintul Dorus, responsabil în rai cu dese- 


Marionetele n-au fost, din păcate, mînuite 
cu prea mare dibăcie. Personajele din lumea 
cerească, inclusiv steluța-protagonistă, ni 
s-au părut convenționale, capetele păpuşìlor 
fiind lipsite de trăsături distinctive, cu ex- 
cepția  mesagerului-poştaș „Coadă de co- 
metă“, care a avut şi haz, şi expresivitate, 
şi a „Moşului Lună“, al cărui cap rotund 
exprima bonomie și umor. Dintre personajele 
pămînteşti, am remarcat figura și gesticula- 
ţia vagabondului, foarte bine caracterizat și: 
din punct de vedere vestimentar. 

Petre SOLOMON 


Olanda 


narea chipurilor oamenilor ce se nasc, își 
vede inspiraţia secătuită şi este, deci, ame- 
nințat cu pierderea postului! Fără voia ori 
ştiinţa sa, el este „ajutat“ de un mic diavol 
care, potrivit tradiției, strică lucrurile... 
El îi sugerează Sfintului, să creeze fiecare 
nou chip în cite trei exemplare, pentru a-şi 
mai menaja inspirația, dar această „greşeală“ 
pare să fie fatală. 

Acţiunea în care se amestecă fețele celeste 
ale sfinților Vanes, Flupos, Cocus etc. lao- 
laltă cu animalele din grădina zoologică a 

Scenă din „Marea greşeală“ 


cerului, cu tìrgoveții şi țăranii etc. consti- 
tuie un abil pretext pentru ilustrarea plină 
de umor a unor moravuri laice în cer şi 
pe... planeta noastră, -în numele „unui pos- 
tulat etic umanitar : fericirea oamenilor tre- 
buie să se realizeze pe pămint,: în pace. 
Această idee spusă „ex  abrupto“> de 
Jacquirjn, slujitorul sfinților și rezonerul 
piesei — deși nu se relevă pregnant din 
acțiunea fantezistă — își află un merit în 
economia piesei, prin precizarea mesajului 
şi valorii educative a spectacolului. Compo- 
ziţia folosește planuri multiple, aparent fără 
legătură între ele: la Secretariatul] cerului 
(prilej. pentru sfinţii birocrați să-și mani- 
feste . rigidităţile. „profesionale“), la ferma 
unui. țăran unde - greșeala sfintului Dorus 
prilejuiește mici încurcături. hazlii ca schim- 
barea: între ei a unui copil cu un purceluș, 
sau în: casa. unui. pastor: unde din aceeaşi 
pricină omul. bisericii, un hoţ și un poliţist, 
ajung la un moment dat să-și confunde 
chipurile, ne mai -deosebindu-se între ei, 
sugerindu-se, astfel, 'ideea nivelării- lor 
morale... În toate aceste scene, observaţia 


ironică, satira discretă, chiar subțilă, este 
în fapt elementul dominant al desfășurării 
acţiunii, 

Am accentuat asupra valorilor textului 
fiindcă spectacolul nu le comunică cu deo- 
sebită generozitate. E curios cum unor scene 
bogate în conţinut, unor spirite fine cu 
aluzii precise, nu li s-a găsit un echivalent 
plastic corespunzător, care să traducă pe 
planul animării păpuşilor ideile de care 
autorul pare pătruns. În ciuda capetelor de 
păpuși expresive, executate cu minuție şi 
bun gust (René Dumoulin), mînuirea lor 
e. greoaie, Îipsită de relief și adesea obosi- 
toare prin monotonia gesturilor. 

E drept că şi textul, inadmisibil de lung 
pentru cerințele genului, lipseşte spectacolul 
de . ritm, factor esenţial în teatru şi -mai 
ales în cel al actorilor din papier-maché, 

Scenografia îndrăzneață şi sugestivă -prin 
simplitate (un norișor de plexiglas și iată 
— cerul!) și muzica spirituală constituie 
doi factori importanți în stimularea expre- 
sivității personajelor şi echilibrarea specta- 
colului. 

 Relevăm măiestria autorului (Guido van 
Deth) de a laiciza savuros pleiada sfinţilor 
sau de a minui un dialog sprinten cu bu- 
tade aforistice, dar ne manifestăm regretul 


La început molcom de Festival, păpuşarii 
din Ulan Bator au adus o oarecare învio- 
rare, Fără să strălucească ‘prin noutatea pro- 
cedeelor și a mînuirii, ei s-au priceput to- 
tuşi să dea scenei un anumit farmec, pre- 
zentind două piese cu caracter folcloric: 
un fel de fabulă populară și un basm eroic. 
Prima se intitulează Fiecare lucru la timpul 
său şi povestește pățania unui băiețel venit 
de la oraş la ţară și a unui păstoraș. În 
loc să-şi vegheze oile și mieii, copiii se 
hirjonesc, se joacă, se iau la trîntă: profi- 
tind de neatenția lor, lupul înșfacă mielul 
preferat. Noroc că vinătorul, care le pusese 
în vedere să fie cu ochii în patru, se ivește 
la timp, împușcă lupul și scapă mielul. 
Copii au prilejul să reţină, prin proprie ex- 
perienţă, lecţia proverbului : fiecare lucru la 


că regizorul (același Guido van Deth) n-a 
izbutit” să treacă aceste premise în spectacol 
şi să le facă sensibile publicului, 

M. L 


R.P. Meongolă 


timpul său. Păpușile au o înfăţişare zglobie 
şi proaspătă, mai ales turma, foarte bine 
animată de minuitori. Mielul prins de lup 
trăieşte o dramă înduioșătoare, 

Preferința pentru reprezentarea  necuvin- 
tătoarelor se face simțită și în basmul 
Văcarul. Acţiunea e. strinsă, episoadele: sînt 
bine legate între ele, iar eroii Tumé, văca- 
rul, și Buma, fata, au graţie şi forță. Dar 
mai expresivi decît ei și decit. Hanul și 
curtenii, care se opun iubirii curate a' celor 
doi tineri, rămîn animalele. Acestea, funcțio- 
nînd` într-un basm, participă cu drepturi 
egale la toate întimplările. Calul lui Tume, 
de pildă, și apoi calul năzdrăvan, înaripat, 
sînt excelent mînuiți. Dar mai presus de 
toți şi de toate sînt cele trei păsări ferme- 
cate (păuni sau păsări ale paradisului), 


Scenă din „,Văcarul“ 

construite şi animate cu o gingășie rar 
întilnită.. Se poate afirma că poezia specta- 
colului e dată de aceste viețuitoare, tratate 
cu ọ afecțiune deosebită şi oarecum în dauna 
celorlalți eroi. Faptul e remarcabil, deoa- 
rece asigură piesei tocmai aura specifică 
de basm, de feerie, 


Japonia 


Un episod plăcut în cadrul Festivalului 
l-a constituit demonstrația păpușarului ja- 
ponez Taiji Kawajiri. 

Datind încă din se- 
colul XII, marionetele 
japoneze se  minuiesc 
„la vedere”, fie. că e 
vorba de’ Sewamono 
(piesă modernă), în 
care - animatorul este 
mascat, fie că e Jidai- 
mono (piesă istorică), 
în care mînuitorul poar- 
tă o haină de ceremo- 
nial istoric — Kami- 
shino. 

Fiecare scenă se des- 
făşoară asemeni unui 
balet, al cărui subiect 
este povestit şi cîntat 
de unul sau mai mulți 
interpreți, 

„Demonstrația“ n-a 
evidențiat virtuțile co- 
regrafice excepționale 
la care e obligat să 
facă apel  mînuitorul. 
Acesta „dansează“ cos- 
tumat în negru, avind în spate un fundal 


intunecat, în timp ce păpuşa (fixată de 
miinile și picioarele sale) la un moment 
dat, creează iluzia că se mişcă singură. 


Arta minuitorului reușește să anime păpuşa, 


R. P; Romină 


Şapte colective rominești au prezentat 
spectacole în cadrul Festivalului Interna- 
tional al păpușilor. De la Constanţa la 
lași, de la București la Oradea, din toată 
țara s-au adunat cei mai buni artiști pă- 


Păpușa prezentată de Taiji Kawajiri 


Spectacolele, regizate de Baldandorj, şi 
supervizate de directorul teatrului, Şinindori, 
s-au bucurat de o cordială primire din 
partea publicului Festivalului, constituind o 
prezență artistică delicată și cu valori 
certe, 

FL P, 


să-i dea forță și dinamism, atitudine nobilă 
sau mască tragică; păpuşa impune prin 
mărimea neobișnuită dar și prin hieratismul 
gesturilor imprimate de 
actorul-dansator. 

Dansul japonez de 
război ne-a amintit 
unele stampe cunos- 
cute, sugerîndu-ne ca- 
racterul complex al a- 
cestui teatru cu o tra- 
diție milenară. 

Mult mai puțin in- 
teresantă a fost scena 
„idilei celor două mai- 
muțe” destul de lip- 
sitä de grație; de ase- 
meni, jocul celor două 
baloane care se um- 
flau în sunetul muzicii 
lui Liszt a surprins 
spectatorul,  „pocnetul” 
lor final fiind o poan- 
tă“ cam ciudată, 

Acolo unde artistul 
a apelat la sursa di- 
rectă specificului tea- 
trului său naţional, 
fructificind mijloacele de expresie clasice, 
„demonstrația“ a surprins, a încîntat; a- 
tunci însă cînd au fost abordate formule 
gratuite, exhibiționiste, demonstrația a fost 
săracă, lipsită de sens. 

Al. P. 


pușari, pentru a aduce cuvîntul artei lor în 
confruntarea cu cele mai de seamă colec- 
tive şi cei mai buni artişti din lumea în- 
treapă. Spectacolele prezentate de teatrele 
de păpuşi din R.P.R. au fost variate, atit 

ca tematică și gen, cît şi din punct de 
vedere al formulelor şi mijloacelor de expre- 
sie folosite. De la tradiționala şi înduioşător 
de naiva Punguţă cu doi bani la matura 
satiră a romanului poliţist occidental din 
Mina cu cinci degete, de la lirica Poveste 
d porcului la parodia Keţafan sau Heţafan. 
Personajele întrupate de actorii din lemn 
sau papier-maché au fost și ele la fel de 
diverse de la sfătosul moş din basmele lui 
Creangă, înzestrat cu toate trăsăturile exte- 
rioare ale unei ființe umane, la detectivul 
redus la citeva elemente caracteristice, de 
la popularul străbun Vasilache la modernul 
şi poznașul Țăndărică. Spectacolele au fost 
privite cu interes de spectatorii autohtoni și 
străini ai festivalului, care au avut prilejul 
să cunoască teatrul nostru atit prin citeva 
elemente tradiţionale, cît și prin rezulta- 
tele celor mai noi şi mai îndrăznețe încer- 
cări. 

Teatrul de păpuși din Timişoara de pildă 
a încercat o reconstitutire, cu mijloace mo- 
derne, a unei reprezentații tradiționale de 
păpuşi populare. Textul evocării Hai păpuşi, 
păpuşi lumeşti..., alcătuit de Nella Stroescu, 
reînvie cîteva din vechile personaje create 
de păpușarii ambulanți în secolele trecute, 
reprâducind chiar fragmente din puţinele 
scenete rămase de pe urma acestora, în 


culegerile de folclor. Caracterul protestatar 
al unor cuplete, umorul popular, vioiciunea 
dialogului, sint calități ale acestei evocări, 
care din păcate nu izbutește în întregime 
să atingă valoarea literară necesară. În 
schimb spectacolul, pus în scenă cu talent 
de Florica Teodoru, a avut vervă şi poezie. 
Imaginea finală, a miinilor care părăsesc 
pe rampă păpușile neinsuflețite, rămînind 
ca un simbol al sufletului păpușii și încli- 
nîndu-se în chip de salut către spectatori, 
era bogată în sugestie poetică. 

Tot o evocare, de data aceasta însă a 
istoriei mondiale a păpușii, a încercat Tea- 
trul de păpuși din Constanţa. Încercare 
temerară, pe care nu ştiu dacă istoricii tea- 
trului de păpuşi au rezolvat-o pînă acum în 
toată amploarea ei. Îndrăzneala e însă un 
atribut al tinereţii. iar regizorul Claudiu 
Cristescu are această calitate. N-are încă for- 
tele necesare ducerii la capăt a unei între- 
prinderi atit de îndrăzneţe. De aci slăbiciu- 
nile spectacolului, care a fost totuși apreciat 
pentru noutatea încercării și a mijloacelor 
moderne folosite. Anume, regizorul a folosit 
ajutorul atit al teatrului de umbre cît şi al 
cinematografului, pentru a amplifica și a 
exprima plastic viziunea sa asupra evoluţiei 
istorice a păpuşii. De la primul joc de um- 
bre descoperit de omul preistoric pe pere- 


Personaj din „Moment“ (Teatrul de păpuși din Oradea) 

tele cavernei sale, pină. la. păpuşa epocii 
marilor descoperiri ştiinţifice, apar în fața 
noastră, în scurte scenete nu totdeauna cu 
un sens limpede, diferite faze ale teatrului 
de păpuși de pe întregul glob. Imaginea de 
tranziţie între. diferitele faze — umbra unui 
om cu o păpuşă în mină, proiectată pe un 
fundal de .nori în- 
volburați —. nu ajută 
suficient la ilustrarea 
evoluției.. istorice a 
omenirii. Sumară şi 
nu- totdeauna -surprin- 
zind- -esențialul -din 
faza.. istorică. dată, 
purtind o gravitate 
care. dă spectacolului 
un aer. greoi și în- 
cărcat, „scurta istor 
rie“ a păpușii rămîne 
o. .încercare. meritu- 
oasă - mai.. mult prin 
perspectivele pe care 
le deschide posibilită- 
ţilor de abordare a 
unor subiecte „gra- 
ve”, decît prin reu- 
şita ei actuală. 

Şi pentru că sîn- 
tem la capitolul „în- 
cercări“ şi „evocări“, 
amintim aici de Mo- 
mentul prezentat de 
Teatrul maghiar de 
păpuşi din Oradea, 
în care se Încearcă o 
evocare a istoriei 
omului, cu mijloace simple și sugestive, 
în care acționează mai mult mina mînui- 
torului şi mai puțin accesoriile plastice. 
S-a văzut cu acest prilej că efectul de 
lumină folosit cu măiestrie și subtilitate 
este capabil a sugera o ambianță cu mai 
multă acuitate decit orice fel de decor 
complicat. S-a mai văzut că teatrul din 
Oradea, în regia talentatei Kovâcs Ildiko, 
a ajuns la niște mijloace de expresie evo- 
luate, constind din maximă sugestivitate și 
minimă cheltuială de elemente materiale. 
Al doilea număr al spectacolului, Keţafan 
sau Heţafan, este o comedie cehă, în care 
se satirizează exagerările neverosimile ale 
dramei romantice. Realizat cu umor (pe 
alocuri cam gros), spectacolul a avut o ori- 
ginală rezolvare plastică, incepind cu păpu- 
şile caricaturizate, și terminînd cu decorul, 


Domnul Goe (Teatrul de păpuși din Craiova) 


el însuşi o caricatură de decor „romantic“, 
Din multele „poante“ ale spectacolului amin- 
tesc rezolvarea rezonerului — o mînă verti- 
cală, cu un ochi în palmă — și a sufletului 
muribundului — o inimă cu două aripioare, 
care se înălța şi se cobora, după cum viața 
îl părăsea sau îi revenea în trup. Mișcarea 
păpuşilor, de o deo- 
sebită plasticitate, a- 
vea uneori unduirile 
artei . coregrafice. 

lar muzica . lui Bol- 
difsar  Csiky,- prin 
sublinieri, -cînd lirice, 
cînd . umoristice, s-a 
integrat sensibil ima- 
ginii de ansamblu. 

Marele nostru Ca- 
ragiale a fost pre- 
zent şi la sărbătoarea 
teatrelor de păpuşi, 
oferind colectivului 
craiovean materialul 
savurosului spectacol 
Domnul Goe. Perso- 
najele schiţei lui Ca- 
ragiale, caracterizate 
lapidar de autorul 
lor, s-au dovedit apte 
de a căpăta formă și 
consistență materială 
în teatrul de păpuși, 
unde s-au întîlnit cu 
alte citeva făpturi ale 
marelui  comediograf, 
ca Cetăţeanul tur- 
mentat sau Ghiţă 
Pristanda, polițaiul. Familiare publicului ro- 
minesc, personajele şi-au impus viabilitatea 
şi spectatorilor străini, prin expresivitatea 
păpuşilor și claritatea caracterizării lor, da- 
torate pictorului scenograf E, Gregorian. De 
la forma capului, adaptată la necesitatea de- 
finirii personajului — lunguiaţă la tanti Miţa, 
elipsoidal-bucălată la Goe, rotundă la ma- 
mița, trapezoidală la ofițer, în formă de 
damigeană la Cetăţeanul turmentat — la 
accesoriile sale: ochi, gene, mustăţi, piep- 
tănătură, pălărie — totul a fost conceput 
în vederea dezvăluirii caracterului și în 
armonie cu linia generală umoristică a deco- 
rului, care se vrea, aparent, desenat de 
mina neexperimentată a unui copil. Colo- 
ritul viu, ritmul sprinten şi cîteva rezolvări 
regizorale ingenioase — ca de pildă alune- 
carea cortinelor pentru sugerarea mersului 

Scenă din „Mina cu cinci degete“ (Teatrul Ţăndărică) 


trenului, folosită în acelaşi timp pentru 
schimbarea neobservată a decorului, sau 
sugerarea senzației de amețeală a Cetăţea- 
nului turmentat prin învirtirea decorului — 
au contribuit la recepționarea entuziastă a 
spectacolului de către public, care a trecut 
cu vederea mişcarea uneori amestecată, hac- 
tică, a personajelor, şi finalul... fără final. 

Măsura deplină a dezvoltării actuale a 
teatrului nostru de păpuși au dat-o însă 
spectacolele prezentate de colectivul celui 
mai experiment teatru din țară, Țăndărică 
Umor pe sfori, Povestea porcului, 2:0 
pentru noi sînt spectacole cunoscute de pu- 
blicul romiînesc. Cu fiecare dintre ele, teatrul 
a încercat o nouă formulă de interpretare, 
îmbogățindu-şi experiența. Astăzi, de pildă, 
faza naturalistă, şi de imitație a teatrului 
cu oameni a fost depășită, teatrul îndreptin- 
du-se spre procedee mai specific păpușă- 
rești, mai expresive și mai subtile, Specta- 
colul Mina cu cinci degete reprezintă 
tocmai rezultatul acestor ultime căutări. 

În Mina su cinci degete intenția de sa- 
tirizare a romanului senzaţional prin redu- 
cere la absurd, se defineşte incă din titlu. 
Scenariul alcătuit de Mircea Crişan şi Al. 
Andy conţine toate poncifele genului, de la 


şirul de crime misterioase săvirşite de un 
enigmatic Mister X, pînă la căsătoria din 
final a detectivului, băiat deștept, cu suava 
fiică a casierului prădat. Plastica — pictor 
scenograf Șt. Hablinski — a ajuns aproape 
de extrema limită a esențializării : detectivul 
e mai mult șapcă şi pipă, fata e mai mult 
o coamă blondă, capul doctorului e o bilă 
cu ochelari. În camera detectivului, în lipsa 
acestuia, dăinuieşte ideea de detectiv: un 
ziar desfăcut, o pereche de papuci pe ram- 
pă, o șapcă și o pipă. „Replicile“ persona- 
jelor sînt reduse la citeva sunete guturale, 
amintind o englezească de dincolo de ocean. 
Totul se exprimă prin acţiune şi mișcare. 
Peripeţiile se țin lanț, una mai „senzaţio- 
nală“ şi mai hazoasă decit alta. Uneori ai 
chiar impresia că autorii şi interpreţii — 
regia Margareta Niculescu — au fost co- 
pleșiți de mulțimea de gaguri la care nu 
s-au îndurat să renunțe. De aci caracterul 
încărcat, fastidios al unor scene prelungite 
peste măsură — ca de pildă scena clasicii 
bătăi din bar. Rezervă făcînd asupra unor 
asemenea scene şi asupra cîtorva poante 
nu de cel mai bun gust, recunoaștem inge- 
niozitatea regiei în rezolvarea scenică a 
multor situaţii dificile, printre care urmă-. 
rirea automobilelor în noapte, prinderea tre- 

nului din mers, schimbarea rapidă a locului 
de joc prin folosirea alternativă a celor 
două jumătăţi ale scenei, crearea atmosferei 
de „fnister” etc. O analiză mai amănun- 
țită a spectacolului va trebui făcută odată 
cu reluarea sa la deschiderea stagiunii 
viitoare. 

Deocamdată să încercăm să precizăm ci- 
teva din concluziile pe care ni le impune 
modul în care păpuşarii romîni s-au pre- 
zentat la festival. 

În primul rînd, numărul și calitatea 
spectacolelor rominești vizionate în cadrul 
festivalului au adus o confirmare a, valorii 
teatrului nostru de păpuşi pe scară mondi- 
ală. În al doilea rînd, marea diversitate a 
stilurilor și formulelor folosite de păpușarii 
noştri a demonstrat existența la noi a 
unui climat de creaţie favorabil căutărilor, 
experimentelor, încercărilor celor mai în- 
drăznețe. 

Există însă primejdia ca aceste căutări și 
încercări ale artiștilor păpușari să urmă- 
ească numai o perfecționare de ordin for- 


mal, o desăvirşire a tehnicii spectacolului, 
neglijind aspectul cel mai important al 
artei -lor, acela al conţinutului, al valorii 
ei profund educative. Spectacolele prezen- 
tate în cadrul festivalului nu se pot lăuda 
toate cu un prea bogat conţinut de idei, 
corespunzător necesităților actuale ale edu- 
cării copiilor şi oamenilor muncii. Demon- 
strațiile de virtuozitate interpretativă au 
citeodată un destul de fragil suport ideolo- 
gic. Se vădesc în această direcţie lipsurile 
dramaturgiei păpuşărești. Confirmarea în 
cadrul festivalului a uriaşelor posibilități 
educative ale teatrului de păpuși, datorită 
puterii sale de atracție și influenței sale 
asupra publicului de toate virstele, atrage 
atenția asupra necesității creării unor spec- 
tacole care să aducă spectatorului de azi 
mesajul vibrant al actualităţii. Este una din 
problemele la care păpuşarii noștri, plini 
încă de bucuria succesului obținut în cadrul 
acestui festival, au a se gîndi pentru munca 
lor viitoare. 

M. B. 

Nin semnării 


Glasurile 


Stanislavski s-a născut la 1863 şi abia 
prin 1915-1916, deci la peste cincizeci de 
ani, după o carieră artistică de mai bine 
de trei decenii, a avut într-o seară reve- 
laţia rolului însemnat pe care îl joacă gla- 
sul în teatru. O mărturisește chiar el în 
amintirile sale unde, spre -sfîrşitul cărții, 
spune: „De atunci toată atenția mea s-a 
îndreptat spre sunet și vorbire pe care am 
început să le ascult cu luare aminte atit 
în viață, cît și pe scenă. Am început să 
urăsc mai mult ca niciodată vocile stri- 
dente.., vorbirea seacă, sacadată, monoto- 
nia..." şi a început să caute „muzicalitatea“, 
variația „care redă desenul interior al 
gîndirii și sentimentelor“... 

Regizorii noștri au avantajul de a fi 
moștenit, cu bagajul de îndelungată expe- 
riență a acestui mare cercetător al tainelor 
artei teatrale, și privilegiul de a cunoaşte 
legile pe care el s-a străduit atita să le 
descopere şi să le stabilească și știu că 
Stanislavski spunea că graiul e şi el mu- 
zică, e şi el cîntec și deci glasul trebuie să 
aibă muzicalitate, „să sune ca o vioară“, 
ba mai mult: să vibreze, să aibă variație 
etc. Şi ajungea să dea dreptate lui Salvini 
care, intrebat odată ce se cere ca să ajungi 
tragedian, a răspuns à la Napoleon: „Vo- 
cea, vocea și încă o dată vocea!“ 

Regizorii noștri mai ştiu fără îndoială că 
de cînd Stanislavski a scris aceste pagini, 
a mai trecut o generație, că între timp s-a 
mai progresat în organizarea unui spectacol 
şi că astăzi, conștient sau ca Monsieur 
Jourdain, se caută a se aplica în distri- 


buirea rolurilor criteriile statornicite de 
Wagner pentru drama muzicală. Şi totuși, 
văzînd unele spectacole care ţin afișul Capi- 
talei, ai impresia că parte din regizorii 
noștri procedează ca jucătorul din Regnard, 
devenit proverbial („Je vois le bon parti, 
mais je suis le mauvais“) : știu lucru ăsta, 
dar nu prea țin socoteală de el. 

Bunăoară, în Don Gill e o scenă noctur- 
nă, unde pe întuneric se petrece o mare 
învălmășeală între eroii piesei. Din pricină 
că vocile nu sint pregnant diferenţiate, nu 
mai ştii cine și cui se adresează și acest 
imbroglio, care trebuie să iasă buf, pierde 
din comicitate, 

În Furtuna, glasul lui Ferdinand nu este 
adaptat nici ca muzicalitate, nici ca lirism, 
personajului plin de poezie și seraficei sale 
partenere ; zeițele nu se disting prin glas, 
nici ca tonalitate, nici ca timbru, iar în 
grupul celor de pe caravela prinsă de fur- 
tună, numai glasul lui Ghibericon poartă o 
pecete personală. 

În Antigona, unde, ca în orice tragedie 
clasică, glasul are încă și mai mare impor- 
tanță, vocea superbă, plină, răsunătoare, 
a lui Dragoman (primul coreut) face ca 
aceea a lui Thyresias prorocul, mai puțin 
amplă, mai puțin gravă, să nu mai apară 
atit de înfricoșătoare cum s-ar cuveni să 
fie, date fiind blestemele și prorocirile si- 
nistre ce le proferă. Pe de altă parte, sînt 
prea discordante și diferențiate vocile coreu- 
ţilor, cînd aici se cerea mai multă unifor- 
mitate, deoarece corul, fie ca sfetnic, fie ca 
purtător de cuvint al conștiinței populare, 
formează în tragedia greacă ceea ce aș numi 
a patra unitate și deci, e același glas, luat 
în sensul larg al cuvîntului. 

Să nu ne mire de aceea: cind unele spec- 
tacole n-au în întregime răsunetul. scontat. 
Glasul e una din cauzele mai puţin vizibile 
(şi e normal: se adresează auditorului) 
pentru care ecoul întilnit în public nu câtes- 
punde eforturilor făcute pe celelalte pla- 
nuri. Este o legătură logică între glas și 
ecou. 

E cazul să se dea glas glasului. 

1. FL. 


Țăranca actriţă 


Reporterul este tentat să culeagă de pe 
teren faptele cele mai neașteptate, cele mai 
pline de noutate. În căutările sale este în- 
demnat să aducă cititorilor știri nemaiau- 
zite, întîmplări care să epateze, să desco- 
pere oameni cu însușiri alese, ciudate. Sincer 
fiind, şi eu am căutat întotdeauna același 
lucru. Uneori am găsit ceea ce căutam, 
alteori, deși mi se părea că găsesc, îmi 
dădeam seama, mai apoi, că nu eram decit 
pe urmele altuia. 

Acum! cîtva timp în urmă, deși căutam 
un fapt neobișnuit, am descoperit poate pe 
cel mai obișnuit dintre ele: în echipa de 
teatru- a căminului cultural din Zărnești 
juca şi o țărancă de 60 de ani. 

La prima vedere, repet, faptul nu- este 
nici pe departe neobișnuit. 

- Sute şi mit- de țărani și ţărănci de 
toate  virstele=> joacă astăzi în echipele 
de- teatru ale căminelor culturale, sânt 
interpreții celor mai variate personaje 
din - dramaturgie. Festivalul echipelor ` de 
teatru ' ale căminelor 'culturale care este 
acum “în plină desfășurare a adus în fața 
comisiilor de selecție zeci de mii de actori 
amatori țărani și fără- îndoială în. înijlocul 
lor sînt nenumărate talente reale. Şi totuși, 
deși știu aceasta, descoperirea © făcută ` în 
echipa 'de ‘teatru â: căminului cultural ` Zăr- 
meşti este din cele mai neașteptate, din cele 
după care. alergi luni ala aaa 
o găsești. - 


Maria Feştilă, ţărancă de 60 de ani din 
Zărnești, este unul din cele mai -autentice 
talente din cite mi-a fost. dat să intilnesc 
pină astăzi în echipele de teatru ale cămi- 
nelor culturale. Rolul Mariei interpretat de 
ea în piesa într-un act Răfuiala, de Ti- 
beriu Vornic, a fost atit de fidel textului, 
nuanțarea atit de subtilă, caracterul scos la 
iveală atit de pregnant, încît am trăit 
sentimentul că în fața mea nu se joacă 
teatru, ci că trăiesc o scenă de viață au- 
tentică. 

Maria Feștilă are patru clase primare. 
cîțiva nepoți și a fost aleasă pentru a deua 
oară deputată în sfatul popular. Nu fără 
mîndrie mărturisește că o parte din suc- 
cesul ei „electoral“ se datorește și succe- 
sului de pe scenă, căci „Maria“ nu este 
primul ei rol. 

Pasiune pentru... comedii a avut întot- 
deauna. De abia la bătrinețe însă a reușit 
să-și împlinească visul. În fața unor ase 
menea mărturisiri a trebuit să-i pun cîteva 
întrebări, ca unei veritabile actrițe : ; 

— Care este rolul cel mai îndrăgit din 
tarieřa dumneavoastră ? 

Răspunsul a venit natural şi limpede: 

— Desigur că acesta în care am jucat 
astăzi : Maria din Rățuiala... 

— Ce proiecte de viitor aveţi ? 

— Aş vrea să joc rolul unei președinte 
de gospodărie. 

— De ce tocmai rolul unei președinte de 
gospodărie ? . 

iu a pa arăt -că şi noi 
femeile - ne: pricepem să -conducem munca 
bine, că şi noi sîntem: în stare... 
~- Aş fi vrut să- mai pun și alte. întrebări, 
dar a-trebuit să renunţ pentru că -ne încon- 
juraseră mai multe femei de seama ei, Care 
se bucurau din toată inima: că intrase şi 
ea-în.+ întovătășire : atit -de -bine își jucase 
Maria: Feștilă rolul’ pe scenă: încît priete- 
nele ei: de ani crezuseră că totul s-a des: 
fășurat seat. 

Dalia RAȚIU 

Un fiu al Teatrului Naţional 
din Bucureşti 


Treci prin librărie, vezi o carte despre 
Aristide Demetriade și afli un autor nou. 
Deschizi cartea, citeşti prima filă și desco- 
peri, cu plăcere, un talent nou. Îi cauţi 
numele şi-l găsești însemnat cu modestie 
pe coperta intenoară a modestului volum. 
Cartea, incepind 'cu fraza: „Cercetătorul 
dornic să recheme la viață umbre de din- 
colo de vreme...” 'etc., se dovedește, pe în- 
treg - cuprinsul, ‘rod al unei adevărate și 
«migăloase munci de cercetare, și nu o în- 
săilare de -anecdote şi cancanuri anoste, 
adunate la-întimplare, sau orînduite, în cel 
mai- fericit caz, cronologic. Pe lingă serio- 
-zitatea: documentării şi adîncimea observa- 
țiilor, impresionează, în chip “neașteptat, ta- 
lentul literar al autorului. 

Captarea — nu a bunăvoinţei, ci a su- 
fletului — se produce de lå întiia pagină. 
În casa lui Demetriade pătrunzi, împreună 
cu autorul, după ce ai urcat „cu pași de 
tăcere pe vechea uliţă a Arionoaiei, 'legă- 
nînd în gînd reminiscențe din Bucureștii 
de altădată” “și după te€ te-ai „strecurat 
miră grădini cu miresme 'de liliac inflo- 

. De aici de sus, din Dealul Spirei, „de 
= inodtrele ču zîmbet trist, 'ochii pot să 
cuprindă: în zare așezările orașului pînă 
departe, dincolo“ de ` malurile 'Dimboviţei” 
(pag. '5).' Atmosfera de vechime 'odată evo- 
cată, "autorul începe să Sans: n Ea 


ev. “Britabegt Aristide Demetriade, un mâre 
actor... un caracter, E.S.P.L.A., 1957, 


waaa reviste 


trecerii prin lume” a artistului „plecat cu 
mulți ani înainte, pe un drum fără întoar- 
cere”, 

Cu mare respect pentru adevărul istoric 
şi cu multă rigurozitate este urmărită bio- 
grafia lui Aristide Demetriade, în mod sis- 
tematic, cronologic, ca într-un bun manual. 
Pentru momentele mai importante ale vieţii 
artistului se dau detalii preţioase, semni- 
ficative. Așa de pildă, lui V. Bumbești nu-i 
scapă amănuntul că înscrierea lui Aristide 
Demetriade la Conservatorul din București 
se datorește sfaturilor primite din partea 
scriitorilor V. G. Morţun şi I. Al. Brătescu- 
Voinești, sau că, în septembrie 1911, aflin- 
du-s€ la Berlin, asistă alături de I. L. Ca- 


'zagiale, la reprezentarea lui Hamlet. 


' Vorbeam- de migăloasa și: atenta docu- 
mentare pe care 'a întreprins-o autorul în 
scrierea cărții de față. lată un exemplu: 


toți ştiam că Demetriade a primit definitiv 


de la Nottara rolul lui Tipătescu în anul 
1904. - Citind monografia lui V.  Bumbeşti, 
aflăm noutatea că Demetriade a jucat acest 
rol cu şase ani mai înainte. Cine i-a oferit 
autorului- informaţia ? O  măruntă şi as- 
cunsă listă de recuzită a spectacolului din 
11- octombrie 1898, în cate; printre altele 
figurează şi- „cumpărarea uni perechi de 
ochelari pentru d. P. Liciu și cinci țigarete 
(0,50. lei) -pentru dl. Ar. Demetriade” 
(pag: 35). 

Aceeași lăudabilă: metodă, aș numi-o „a 
microscopului”, e folosită și în cercetarea 
activității artistice a lui 'Ar. Demetriade. 
Roluri mici:  (Spancioc din Lăpuşneanu, 
Schweizer -din Hoţii) sau roluri: mari (Ovi: 
diu, Răzvan, Romeo) sînt ;enumerate şi 'a- 

nalizate după importanţa lor și după mă- 
sura în 'care au prilejuit actorului creații, 
mai mici sau mai mari, 

Cu regret trebuie să înregistrăm, totuși, 
în ciuda acestei meticulozități, lipsa, fie a 
unui capitol, fie a unor pagini, fie a citor- 
va pasaje cel puţin, care să-l prezinte pe 
Ar. Demetriade vizavi de regizorii vremii 
sale, sau prestind el însuși această funcţie, 
pe care de altminteri o și primeşte oficial 
în 1919. Lipsa putea fi cu atît mai uşor 
împlinită, cu cît autorul cărții este... regi- 
zorul Victor Bumbesti. 

Expunerea judicioasă, bine echilibrată, a 
vieții şi creației lui Ar. Demetriade culmi- 
nează în capitolul „Un Hamlet romînese 
răsărit din truda pentru arta adevărată”. 
După ani de studiu, în seara de 20 decem- 
brie 1912, Aristide Demetriade apare în 
Hamlet, rolul cel mare care a ispitit pe 
toți tragedienii lumii de la Shakespeare în- 
coace. Majoritatea contemporanilor consideră 
seara aceasta ca pe una din cele mai me- 
morabile în istoria teatrului romînesc mo- 
dern. Triumful lui Demetriade a fost de- 
plin: Monograful său, V. Rumbești, după 
ce face un istoric al interpretărilor romînești 
date acestui rol (Pascaly, Manolescu, No- 
ttara. Tony Bulandra), precum şi o compa- 
rație cu interpreţii celebri din Apus (Mou- 
net-Sully, De Max, Moissi, Wegener). arată 
în ce constă specificul creatiei lui Deme- 
triade. El vede în Ăristide Demetriade pe 
artistul care, dintre romini, s-a apropiat cel 
mai mult de intențiile plăsmuitorului lui 
Hamlet. care a concentrat în acest rol „nu 
numai cele mai bune însușiri ale meșteșu- 
gului său și cele mai nobile străduințe ale 
sale, ci caracterul dominant al personalită- 
ţii sale, simțirea sa aleasă, înclinarea spre 
meditatie, detașarea de uriciunile vieţii și 
incomparabila sa bunătate” (pag. 105). 

Reconstituirea — pe baza mărturiilor 
consemnate în presa vremi. sau a unor 
amintiri personale — a jocului, manierei, 
stilului lui Demetriade o încearcă autorul 
in toate paginile în care se ocupă de De- 
metriade-actorul. Tinuta sa statuară, dar 
lipsită de poză, elecanta în sounerea repli- 
cii ca și în gest, împrumutarea unor ati- 
tadini şi trăsături proprii, rolurilor care 
permiteau aceasta, sînt de mai multe ori 
arătate şi analizate. Este expus — pe cit 
de laconic pe atit de limpede — și crezul 
artistic, concepția după care actorul își mo- 


L. P. 2, c. 2106 


-dela eroii. Acesta „n-a fost preocupat- nici- 


odată de efectele de scenă, ci căuta să pă- 
trundă sensul profund al operei pe care 
avea s-o interpreteze, încerca să trăiască 
rolul intens, însușindu-și simțirea şi gîn- 
durile personajului, fără artificii ieftine, 
năzuind să impresioneze nu prin sonorita- 
tea cuvintelor rostite, ci prin tainicul lor 
înțeles“ (pag. 42). 

Cu deosebită insistență este însă subli- 
niată capacitatea — definitorie pentru per- 
sonalitatea artistică a lui Aristide Deme- 
triade — de a spune versurile. Capitolul 
al şaselea, „Meşterul rostirii versului“, este 
consacrat acestei particularități. V. Bumbești, 
fără a spune direct, lasă totuși să se înțe- 
leagă că nimeni nu s-a priceput, pe scena 
romineastă, să spună versul dramatic ca 
Aristide Demetriade ; nimeni n-a ajuns la 
meșteșugul său în Vlaicu şi Zefir. „Admi- 
rai măiestria cu care se desprindea fiecare 
înțeles al cuvîntului, te lăsai purtat de mu- 
zicalitatea glasului cu inflexiuni de violon- 
cel în surdină, dar mai presus de toate te 
cucerea sinceritatea, pe care din inimă o 
simțeai și în inimă o primeai“ (pag. 116). 

Din pricina bolii, artistul e silit să pă- 
răsească scena la 19 februarie 1930, după 
37 de ani de slujire a Teatrului Naţional 
„Mă retrag mulțumit că nu voi lăsa un 
gol... Am lăsat ca rolurile mele cele mai 
de căpetenie să fie dublate și am simțit o 
mare mulțumire asistind la succesul cama- 
razilor care mă înlocuiau” (pag. 218), de- 
clară el unui ziarist, cu această ccazie. 

Cu 20 de ani in urmă, bolnav de plă- 
mîni, Aristide Demetriade făcuse o călăto- 
rie în Egipt, pentru a-și reface sănătatea. 
Încearcă și acum aceeași soluție. ducindu-se 
pentru cîteva luni pe valea Oltului, în có- 
muna Homorod. Dar trupul slăbit nu mai 
rezistă, așa că la citeva zile după întoar- 
cerea din concediu, moare la 1 septembrie 
1930. 

Regizorul V. Bumbești a urmărit în car- 
tea sa drumurile artei lui Aristide Deme- 
triade — de la marchizul de Posa la Ham- 
let, şi de la Vlaicu la Zefir — şi călăto- 
riile sale, din ţara fiordurilor și a lui 
Ibsen (pe care a vizitat-o în 1928), pină 
în pământul piramidelor și al lui Amon Ra. 
A făcut-o cu sinceritate și dragoste, așa 
cum onest și devotat și-a închinat și Aris- 
tide Demetriade viaţa sa teatrului. 

| Mihai FLOREA 

